|  |  |  |  |  |
| --- | --- | --- | --- | --- |
| **Občina Hrastnik**  **Pot Vitka Pavliča 5**  **1430 HRASTNIK** |  | Grb_Hrastnik |  | **Ž u p a n**  **Telefon: 03 5654-350**  **Fax: 03 56-54-369**  [**www.hrastnik.si**](http://www.hrastnik.si)  **email: obcina.hrastnik@hrastnik.si** |

Štev.: 410-1/2017

Datum: 27. 7. 2018

**OBČINSKI SVET**

**OBČINE HRASTNIK**

|  |  |
| --- | --- |
| ZADEVA: | GRADIVO ZA TOČKO NA 29. SEJI OBČINSKEGA SVETA OBČINE HRASTNIK |
| NASLOV: | **Poročilo o izvrševanju proračuna Občine Hrastnik v obdobju januar – junij 2018** |
| PREDLAGATELJ: | Miran JERIČ, ŽUPAN |
| PRAVNA  PODLAGA: | * 63. člen Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617 in [13/18](http://www.uradni-list.si/1/objava.jsp?sop=2018-01-0544))) Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617) in * 2. člen Odloka o spremembi in dopolnitve odloka o proračunu občine Hrastnik za leto 2018 (Uradni vestnik Zasavja, št. 14/2018) |
| NAMEN: | Seznanitev s poslovanjem proračuna v prvem polletju, z oceno poslovanja do konca leta ter ukrepi za uravnoteženje proračuna |
| STALIŠČE PRISTOJNEGA ODBORA: | Odbor za gospodarski razvoj in proračun se bo s predlogom seznanil na seji dne 10. 9. 1018 in bo podal stališče pisno . |
| POROČEVALEC: | Vodja oddelka za proračun in finance, direktor uprave, vodja oddelka za splošne zadeve, vodja oddelka za družbene dejavnosti in gospodarstvo in vodja oddelka za prostor, okolje in gospodarske javne službe |
| PREDLOG SKLEPA: | **Predlagam, da Občinski svet sprejme predlog sklepa, s katerim potrdi, da se je seznanil s Poročilom o izvrševanju proračuna občine Hrastnik v obdobju januar-junij 2018, oceno poslovanja do konca leta in predlaganimi ukrepi za uravnoteženje proračuna.** |

KAZALO stran

|  |  |
| --- | --- |
| **1. Uvod** | 1 |
| 1.1. Sprejemanje proračuna za leto 2018 | 1 |
| 1.2. Spremembe proračuna med letom - prerazporeditve župana in rebalans | 1 |
| 1.3. Pravne podlage za izvrševanje proračuna | 1 |
| 1.4. Izvrševanje proračuna v obdobju januar – junij 2018 | 1 |
| 1.5. Ocena realizacije proračuna do konca leta 2018 | 4 |
| 1.6. Ukrepi za uravnoteženje proračuna | 4 |
|  |  |
| **2. Poročilo o realizaciji prihodkov in odhodkov proračuna, presežku ali**  **primanjkljaju in zadolževanju ter ocena realizacije do konca leta 2018** | 5 |
| 2.1. Bilanca prihodkov in odhodkov | 5 |
| 2.1.1. Realizacija prihodkov | 5 |
| 2.1.2. Realizacija odhodkov | 11 |
| 2.2. Račun finančnih terjatev in naložb | 17 |
| 2.3. Račun financiranja | 17 |
| 2.4. Presežek (primanjkljaj) prihodkov in prejemkov nad odhodki in izdatki  proračuna | 17 |
| 2.5. Zadolževanje proračuna, izdana in unovčena poroštva ter izterjani regresni  zahtevki iz naslova poroštev | 17 |
|  |  |
| **3. Poročilo o vključevanju nenačrtovanih prejemkov in izdatkov v proračun, prenosu namenskih**  **sredstev iz preteklega leta, plačilu neporavnanih obveznosti iz preteklih let, uporabi sredstev**  **rezerv in rezervacije ter izvršenih prerazporeditvah proračunskih sredstev** | 18 |
| 3.1. Vključevanje nenačrtovanih prejemkov in izdatkov | 18 |
| 3.2. Prenos namenskih sredstev iz preteklega leta | 18 |
| 3.3. Plačilo neporavnanih obveznosti iz preteklih let, zapadle obveznosti in terjatve | 18 |
| 3.4. Prerazporejanje proračunskih sredstev | 19 |
| 3.5. Poročilo o uporabi sredstev rezerv | 19 |
| 3.6. Poročilo o porabi sredstev splošne proračunske rezervacije | 19 |
|  |  |
| **4. Poročilo o izvrševanju finančnih načrtov neposrednih uporabnikov** |  |
| 4.1. Občinski svet - 10 | 20 |
| 4.2. Nadzorni odbor - 20 | 22 |
| 4.3. Župan - 30 | 22 |
| 4.4. Oddelek za splošne zadeve - 40 | 23 |
| 4.5. Oddelek za družbene dejavnosti in gospodarstvo - 41 | 28 |
| 4.6. Oddelek za prostor, okolje in javne gospodarske službe - 42 | 42 |
| 4.7. Oddelek za proračun in finance - 43 (za obe bilanci) | 49 |
| 4.8. Krajevne skupnosti 50 – 59 | 51 |
|  |  |
| **5. Tabele SPLOŠNEGA DELA** |  |
| 5.1. Bilanca prihodkov in odhodkov | 53 |
| 5.2. Račun finančnih terjatev in naložb | 65 |
| 5.3. Račun financiranja | 66 |
|  |  |
| **6. TABELE POSEBNEGA DELA- FINANČNI NAČRTI NEPOSREDNIH UPORABNIKOV** |  |
| 6.1. Občinski svet - 10 | 67 |
| 6.2. Nadzorni odbor - 20 | 72 |
| 6.3. Župan - 30 | 73 |
| 6.4. Oddelek za splošne zadeve - 40 | 75 |
| 6.5. Oddelek za družbene dejavnosti in gospodarstvo - 41 | 83 |
| 6.6. Oddelek za prostor, okolje in javne gospodarske službe - 42 | 96 |
| 6.7. Oddelek za proračun in finance - 43 (za obe bilanci) | 103, 122 |
| 6.8. Krajevne skupnosti 50 – 59 | 105 |
|  |  |
| **7. NAČRT RAZVOJNIH PROGRAMOV-realizacija I-VI/2018** | **123** |
|  |  |
| 8. ODHODKI PRORAČUNA PO PROGRAMSKI KLASIFIKACIJI | 129 |
| 9. ODHODKI PRORAČUNA PO FUNKCIONALNI KLASIFIKACIJI | 134 |
| 10. ODHODKI PRORAČUNA PO NEPOSREDNIH UPORABNIKIH | 136 |
|  |  |
| **11. PRILOGE** |  |
| 11.1. Seznam sklepov o prerazporeditvi proračunskih sredstev od 1.1. do 10.5.2018 | 137 |
| 11.2. Seznam sklepov o prerazporeditvi proračunskih sredstev od 11.5. do 30.6.2018 | 138 |
| 11.3. Seznam sklepov o razporeditvi splošne rezervacije | 139 |
|  |  |
|  |  |

**1. U V O D**

Na podlagi 63. člena Zakona o javnih financah Zakon o javnih financah : Uradni list RS, št. [79/99](http://www.uradni-list.si/1/objava.jsp?sop=1999-01-3758), [124/00](http://www.uradni-list.si/1/objava.jsp?sop=2000-01-5204), [NPB1](http://www.pisrs.si/Pis.web/pregledNpb?idPredpisa=ZAKO3089&idPredpisaChng=ZAKO1227), [79/01](http://www.uradni-list.si/1/objava.jsp?sop=2001-01-4108), [NPB2](http://www.pisrs.si/Pis.web/pregledNpb?idPredpisa=ZAKO3241&idPredpisaChng=ZAKO1227), [30/02](http://www.uradni-list.si/1/objava.jsp?sop=2002-01-1253), [NPB3](http://www.pisrs.si/Pis.web/pregledNpb?idPredpisa=ZAKO3319&idPredpisaChng=ZAKO1227), [56/02](http://www.uradni-list.si/1/objava.jsp?sop=2002-01-2759) – ZJU, [NPB4](http://www.pisrs.si/Pis.web/pregledNpb?idPredpisa=ZAKO3177&idPredpisaChng=ZAKO1227), [127/06](http://www.uradni-list.si/1/objava.jsp?sop=2006-01-5348) – ZJZP, [NPB5](http://www.pisrs.si/Pis.web/pregledNpb?idPredpisa=ZAKO4323&idPredpisaChng=ZAKO1227), [14/07](http://www.uradni-list.si/1/objava.jsp?sop=2007-01-0600) – ZSPDPO, [NPB6](http://www.pisrs.si/Pis.web/pregledNpb?idPredpisa=ZAKO4652&idPredpisaChng=ZAKO1227), [109/08](http://www.uradni-list.si/1/objava.jsp?sop=2008-01-4692), [NPB7](http://www.pisrs.si/Pis.web/pregledNpb?idPredpisa=ZAKO5427&idPredpisaChng=ZAKO1227), [49/09](http://www.uradni-list.si/1/objava.jsp?sop=2009-01-2428), [NPB8](http://www.pisrs.si/Pis.web/pregledNpb?idPredpisa=ZAKO5671&idPredpisaChng=ZAKO1227), [38/10](http://www.uradni-list.si/1/objava.jsp?sop=2010-01-1847) – ZUKN, [NPB9](http://www.pisrs.si/Pis.web/pregledNpb?idPredpisa=ZAKO5744&idPredpisaChng=ZAKO1227), [107/10](http://www.uradni-list.si/1/objava.jsp?sop=2010-01-5582), [NPB10](http://www.pisrs.si/Pis.web/pregledNpb?idPredpisa=ZAKO6042&idPredpisaChng=ZAKO1227), [11/11](http://www.uradni-list.si/1/objava.jsp?sop=2011-01-0449) – UPB1, [14/13 – popr.](http://www.uradni-list.si/1/objava.jsp?sop=2013-21-0433), [NPB11](http://www.pisrs.si/Pis.web/pregledNpb?idPredpisa=ZAKO6163&idPredpisaChng=ZAKO1227), [101/13](http://www.uradni-list.si/1/objava.jsp?sop=2013-01-3677), [NPB12](http://www.pisrs.si/Pis.web/pregledNpb?idPredpisa=ZAKO6851&idPredpisaChng=ZAKO1227), [55/15](http://www.uradni-list.si/1/objava.jsp?sop=2015-01-2277) – ZFisP, [NPB13](http://www.pisrs.si/Pis.web/pregledNpb?idPredpisa=ZAKO7056&idPredpisaChng=ZAKO1227), [96/15](http://www.uradni-list.si/1/objava.jsp?sop=2015-01-3772) – ZIPRS1617 in [NPB14](http://www.pisrs.si/Pis.web/pregledNpb?idPredpisa=ZAKO7119&idPredpisaChng=ZAKO1227)(Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617 in [13/18](http://www.uradni-list.si/1/objava.jsp?sop=2018-01-0544))Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617) in 2. člena Odloka o spremembi in dopolnitvi Odloka o proračunu občine Hrastnik za leto 2018 (Uradni vestnik Zasavja, št. 14/18) mora župan v juliju Občinskemu svetu poročati o izvrševanju proračuna v prvem polletju, zato se Občinskemu svetu v juliju predloži Poročilo o izvrševanju proračuna občine v prvem polletju tekočega leta, obravnavano pa bo na seji v mesecu septembru 2018.

Na osnovi 63. člena Zakona o javnih financah poročilo vsebuje:

* poročilo o realizaciji prejemkov, izdatkov, presežku ali primanjkljaju, zadolževanju, in oceno do konca leta;
* podatke o vključitvi novih obveznosti v proračun, prenosu namenskih sredstev iz proračuna preteklega leta, plačilu neporavnanih obveznosti iz preteklih let, prerazporejanju proračunskih sredstev, spremembi neposrednih uporabnikov med letom, uporabi proračunske rezerve, izdanih in unovčenih poroštvih ter izterjanih regresnih zahtevkih iz naslova poroštev;
* razlago glavnih odstopanj v primerjavi s sprejetim proračunom,
* predlog potrebnih ukrepov.
  1. **SPREJEMANJE PRORAČUNA ZA LETO 2018**

Občinski svet občine Hrastnik je sprejel proračun občine za leto 2018 dne 21.12.2017 z odlokom, ki je bil objavljen v Uradnem vestniku št. 31/17 dne 22.12.2017, uveljavljen pa s 1.1.2018.

**1.2. SPREMEMBE PRORAČUNA MED LETOM - PRERAZPOREDITVE ŽUPANA IN REBALANS**

Na osnovi 2. točke 5. členaodloka o proračunu je župan pooblaščen, da odloča o prerazporeditvah pravic porabe sredstev v posebnem delu proračuna med proračunskimi postavkami v okviru in med programskimi področji na predlog proračunskega uporabnika.

Župan je v obdobju od 1.1. do 10. 5. 2018 na predlog vodij oddelkov izdal 2 sklepa o prerazporeditvi pravic porabe med proračunskimi postavkami v skupni vrednosti 2.864,00 evrov.

*(Priloga 11.1 Seznam sklepov o prerazporeditvah od 01.01.2018 do 10.05.2018).*

Dne 10. 5. 2018 je Občinski svet z odlokom sprejel 1. rebalans proračuna za leto 2018, ki je bil objavljen v Uradnem vestniku Zasavja, št. 14/18 dne 11. 5. 2018 in s tem določil nov veljavni proračun za leto 2018.

Župan je na predlog proračunskih uporabnikov in v skladu z določbami odloka od 11. 5. 2018 do 30. 6. 2018 izdal še 4 sklepe o prerazporeditvi proračunskih sredstev v skupni vrednosti 16.310,00 evrov, in s tem postavil veljavni proračun, ki je osnova za izvrševanje.

*(Priloga 11.2 Seznam sklepov o prerazporeditvah od 11.05.2018 do 30.06.2018).*

Pojasnila o prerazporeditvah so v samih prilogah.

**1.3. PRAVNE PODLAGE ZA IZVRŠEVANJE PRORAČUNA**

Sprejem in izvrševanje proračuna občine za leto 2018 omogočajo naslednje pravne podlage:

- Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277)

– ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617 in [13/18](http://www.uradni-list.si/1/objava.jsp?sop=2018-01-0544))

- Zakon o izvrševanju proračunov Republike Slovenije za leti 2018 in 2019 (Uradni list RS, št. 71/17 in 13/18 –

ZJF-H)

- Odlok o proračunu občine Hrastnik za leto 2018 (Uradni vestnik Zasavja, št. 31/17)

- Odlok o spremembi in dopolnitvi odloka o proračunu občine Hrastnik za leto 2018 (Uradni vestnik Zasavja, št. 14/18)

**1.4. IZVRŠEVANJE PRORAČUNA V OBDOBJU JANUAR – JUNIJ 2018**

Izvrševanje proračuna je potekalo v skladu s sprejetimi proračunskimi dokumenti in brez likvidnostnih težav, saj proračun po stanju 31.12.2017 evidentira na računu – Sredstva iz preteklih let – 882.571,96 evrov neporabljenih sredstev. Za zagotavljanje likvidnosti v naslednjem kvartalu pa bo občina v skladu z določili zakona o javnih financah morala najeti likvidnostni kredit v višini 680.000,00 evrov, da bo zagotovila poravnavo zapadlih obveznosti pri izvedbi investicije na Dolu v zakonsko predpisanih rokih, po dokončanju pa bo prejela nepovratna sredstva od EKO sklada RS in države ter kredit do konca leta vrnila.

Strokovne službe so na rednem delu proračuna izvajale in financirale naloge, ki jim jih nalagata ustava in zakoni ter sprejete odločitve Občinskega sveta.

Na investicijskem delu proračuna so bile aktivnosti usmerjene v pripravo investicijsko tehnične dokumentacije, izvedbo javnih razpisov, izbiro izvajalcev del ter uvedbo v delo tam, kjer je bilo možno z investicijami že pričeti, pri investicijah, ki se nadaljujejo iz leta 2017 pa v nadaljevanje izgradnje in nadzora nad gradnjo.

Med projekti, ki so bili pričeti v letu 2017 in se v letu 2018 nadaljujejo je največji projekt Rekonstrukcija in novogradnja OŠ Hrastnik - Podružnica DOL. Gradbeno obrtniška dela so v zaključni fazi, prav tako smo pravočasno izbrali dobavitelja opreme, kar je bilo potrebno med drugim tudi zaradi usklajevanja detajlov instalacij in ojačitev, ki se izvedejo v času zaključevanja gradbeno obrtniških del, da potem montaža opreme nemoteno poteka. Na javni natečaj objavljen na Portalu javnih naročil v januarju 2018 so prispele 3 ponudbe. Po pregledu in pridobitvi vseh zahtevanih prilog je bila kot najugodnejša izbrana ponudba družbe GONZAGA – PRO d.o.o. iz Nove Gorice, v vrednosti 437.389,35 EUR z vključenim DDV. Pogodba je bila podpisana 19.2.2018. Vgradnja se časovno prilagaja izvedbi zaključnih finomontažnih gradbeno obrtniških del. Tehnični pregled šole je bil izvršen 28.6.2018, izvajalec del pa mora predložiti manjkajočo dokumentacijo, meritve in dokazila v roku 30 dni po tehničnem pregledu upravni enoti, ki izda uporabno dovoljenje.

V skladu z zahtevo Ministrstva za delo, družino, socialne zadeve in enake možnosti po dopolnitvi DIIP za nov Dom starejših na Leši, je bila naročena in izdelana Idejna zasnova novega objekta, v izdelavi pa so še strokovne podlage za OPPN tega območja, ki bodo dokončane do septembra 2018. Po uskladitvi DIIP-a z izdelanimi gradivi, bo le-ta ponovno predložen ministrstvu v potrditev. V primeru pozitivne odločitve se načrtuje začetek izdelave OPPN za to območje z dokončanjem v 2019.

Na osnovi v lanskem letu sprejete Celostne prometne strategije CPS je občina na javnem razpisu MzI za izvedbo ukrepov CPS pridobila nepovratna sredstva v višini 98.644,20 € za sanacijo površin za pešce (pločniki) od KSP do postajališča avtobusov (obojestransko) ter namestitev 5 novih nadstrešnic na avtobusnih postajališčih (križišče, Špar, Blagovnica). Skupna vrednost naložbe znaša 155.392,16 €. Izvajalec del je AGM Nemec d.o.o..

Izvedba energetske sanacije javnih objektov po principu javno zasebnega partnerstva je bila fizično dokončana do 30.10.2017. Finančna realizacija sofinancerske pogodbe z Ministrstvom za infrastrukturo pa je bila z aneksom k pogodbi prenesena v celoti v leto 2018. Zaradi težav pri delovanju sistema e-MA za vlaganje zahtevkov na MZI za nepovratna sredstva, je bilo zahtevek mogoče oddati šele v maju 2018. Zahtevek je v fazi pregledovanja na MZI.

Dogovor za razvoj regije Zasavje je bil podpisan v maju 2018 in temu sledijo postopki priprave dokumentov za direktne potrditve posameznih projektov na pristojnih ministrstvih.

Za projekt izgradnje industrijske cone Steklarna-TKI Hrastnik potekajo aktivnosti za pripravo vse potrebne investicijsko tehnične dokumentacije za izpolnitev pogojev za pridobitev nepovratnih EU sredstev ter hkrati iskanje soinvestitorja za gradnjo novih stanovanj v Resnici. Projekt za rušenje večstanovanjskih in pomožnih objektov v steklarski koloniji je dokončan in gradbeno dovoljenje pridobljeno. Za sam projekt komunalne ureditve pa so pridobljeni projektni pogoji in sledi dokončanje projekta za pridobitev gradbenega dovoljenja. Ločeno se vodijo postopki za prestavitev plinovoda in rekonstrukcijo regionalne ceste v okviru območja cone in same TKI.

Za projekt »Sekundarno kanalizacijsko omrežje Hrastnik« je projektna dokumentacija izdelana, premoženjske zadeve z lastniki zemljišč urejene in vložena vloga za pridobitev gradbenega dovoljenja.

Za oba projekta je občinski svet na junijski seji tudi potrdil investicijsko dokumentacijo.

Za projekt Izvajanje ukrepov CPS na kolesarski infrastrukturi pa se v drugem polletju predvideva izdelava zasnove ob upoštevanju pogojev Ministrstva za infrastrukturo glede kolesarske infrastrukture.

Občina Hrastnik se je s projektom Prenova hrastniške tržnice dne 22.6.2018 prijavila na 3. javni poziv za izbor operacij za uresničevanje ciljev Strategije lokalnega razvoja partnerstva LAS Zasavje za obdobje 2014 – 2020 na ukrep »Razvoj osnovnih storitev« za dodelitev sredstev iz EKSRP (Evropskega kmetijskega sklada za razvoj podeželja) v višini 85 % upravičenih stroškov. Gre za 1. fazo prenove, ki obsega ureditev notranjih prostorov in pokritega dela tržnice, za 2. Fazo s katero se bo uredila nova nadstrešnica ter zunanji plato pa je v izdelavi PGD dokumentacija. Vrednost prijavljenega projekta – 1. faza znaša 112.557,52, od tega se načrtuje sofinanciranje projekta iz sredstev EKSRP v višini 59.117,81 €.

Na področju državne cestne mreže je DRSI v letu 2017 naročila izdelavo PGD/PZI dokumentacije za glavno cesto G2 Hrastnik – Zidani most, ki bo dokončana v juliju 2018. Za 3. fazo rekonstrukcije regionalne ceste Trbovlje – Marko – Hrastnik skozi Boben je dokumentacija izdelana. Izbran je že nadzorni inženir, ki pripravlja razpis za izbiro izvajalca del. Ker postopki niso bili zaključeni do šolskih počitnic, je občina Hrastnik zahtevala, da se dela prestavijo v čas počitnic v letu 2019.

V okviru pripravljalnih aktivnosti na rekonstrukcijo regionalne ceste Hrastnik – Šmarjeta skozi center Dola je država nekatere objekte predvidene za rušenje že odkupila, drugim pa tudi posredovala cenilna poročila s predlogom odkupne pogodbe. Za objekt Cesta VDV brigade 2 je že podpisana pogodba o odkupu deležev Občine, Društva upokojencev in Planinskega društva in zato se pospešeno usklajuje dokončna zasnova nadomestnih prostorov v objektu Trg borcev NOB 12. Ob usklajevanju interesov solastnikov in bodočih uporabnikov prostorov je bilo ugotovljeno, da prostorov »kluba« ne bo potrebno nadzidati, saj z ureditvijo obstoječih prostorov kluba in ureditvijo mansarde po rekonstrukciji strehe lahko zagotovimo primerne prostore za delovanje Kulturnega društva Dol, Društva upokojencev in Krajevne skupnosti Dol. Po prilagoditvi dokumentacije PZI bomo projekt prijavili na razpis EKO sklada RS za pridobitev nepovratnih sredstev za del naložbe, ki ga bo financirala lokalna skupnost. Za zaprtje finančne konstrukcije se poleg proračunskih sredstev nameni pridobljena kupnina prodanih občinskih prostorov objekta Cesta VDV brigade 2 (dom KS), del pa bo prispevalo DU Dol za pridobitev nadomestnih prostorov. V celovito energetsko sanacijo se bodo vključili tudi ostali solastniki (KZ Laško, Pust R.). Z rekonstrukcijo strehe naj bi začeli že jeseni.

Zaradi odkupa Gasilskega doma PGD Dol se že pripravlja idejna zasnova novega gasilskega doma na lokaciji objekta Partizanska cesta 2, kot je omogočeno z OPPN za Center Dola.

Skupaj z občinama Trbovlje in Prebold pa potekajo tudi aktivnosti za umestitev najkrajše povezave Zasavja z avtocestnim omrežjem preko tunela do Prebolda. Občine so sklenile dogovor o skupni pripravi potrebne prostorske dokumentacije v sodelovanju z DRSI ter imenovanju koordinatorja priprave teh dokumentov. Ključ delitve stroškov je število prebivalcev tako, da je občina Hrastnik udeležena s 30,28 % predvidenih stroškov. V začetku junija so župani vseh treh občin podpisali Sklep o začetku priprave regionalnega prostorskega načrta ZA OBMOČJE UREDITVE NAVEZAVE ZASAVJA NA AVTOCESTO »ŠENTRUPERT (A1) – PREBOLD – TRBOVLJE – HRASTNIK (G2-108)«

Dne 29. 8. 2016 je bilo na območju Turje – Jepihovec močno neurje, ki je povzročilo škodo v skupni vrednosti 5.085.399,31 €. Vlada je s sprejetim sanacijskim programom odobrila prvo prioriteto prijavljene škode, to pa je sanacija območja Turje – Jepihovec. Občina Hrastnik je dokumentacijo pripravila in jo predložila v potrditev resornemu ministrstvu. Po potrditvi projektne dokumentacije je bilo Občini Hrastnik odobrenih in dodeljenih skupno 2.512.859,91 €. Občina pri sanaciji zagotavlja sredstva za projektno dokumentacijo, izvajanje nadzora in DDV v skupni vrednosti 460.000 €. Sanacijska dela so pred zaključkom, izvajalca pa AGM Nemec v skupnem nastopu z družbo Hidrotehnik.

Na osnovi podpisane pogodbe o zagotovitvi neto stroškov gradbenih del v višini 201.845,93 evrov s strani Ministrstva za okolje in prostor so strokovne službe v prvem polletju tudi pristopile k sanaciji plazu Gerčer na Brnici.

Občino je v mesecu aprilu 2018 ponovno prizadelo neurje, ki je povzročilo večje intervencijske posege, hkrati pa povzročilo škodo tudi občanu, zato mu je občina izplačala denarno pomoč in mu pomagala pri vzpostavitvi osnovnih življenjskih pogojev za bivanje. Hkrati je na cestnem odseku proti spodnjim Krnicam odtrgalo del cestišča v dolžini cca 100 m, zato so bile vse aktivnosti usmerjene v iskanje dogovora na državi, da se ta cestni odsek sanira z njihovo pomočjo, saj je projektantska vrednost del cca 650.000 evrov. Občina bo za sofinanciranje po že podpisanem sofinancerskem sporazumu morala zagotoviti 65.000,00 evrov, seveda pa bo potrebno zagotoviti tudi sredstva za plačilo intervencijskih del, ker teh sredstev v veljavnem proračunu nima. Teh stroškov pa je bilo v višini 68.000,00 evrov.

Priprava večjih investicijskih projektov pa zahteva tudi zagotovitev potrebne dokumentacije. Predvsem večja neurja v letu 2018 (Krnice, Podkraj) in priprava vlog za pridobitev kohezijskih sredstev iz naslova Dogovora za razvoj regij terjajo takojšnjo izdelavo investicijske in projektne dokumentacije, zato je potrebna zagotovitev dodatnih sredstev tudi za te namene.

Za načrtovano rekonstrukcijo podvoza na Dirmajerjev hrib je projektna dokumentacija za izvedbo v fazi zbiranja soglasij od pristojnih soglasodajalcev. Strokovne službe so med tem časom z lastniki industrijskih tirov Steklarno Hrastnik d.o.o. , TKI Hrastnik d.d. ter družbo Slovenske železnice d.o.o. dogovorili način poteka prometa v času rekonstrukcije podvoza. Strokovne službe ocenjujemo, da bi z deli lahko pričeli konec meseca avgusta ali v začetku septembra.

**Najnujnejše potrebe po dodatnih sredstvih, ki so se pojavile v prvih šestih mesecih, smo na osnovi pooblastil iz odloka o proračunu lahko zagotovili s prerazporeditvami župana in sprejetjem 1. rebalansa proračuna v mesecu maju.**

**1.5. OCENA REALIZACIJE PRORAČUNA DO KONCA LETA 2018**

Strokovne službe smo ob pripravi poročila o izvrševanju proračuna v prvih šestih mesecih ocenile tudi prihodke in prejemke ter odhodke in izdatke proračuna do konca leta. Tako se na osnovi dosedanje realizacije prihodkov ocenjuje, da bo občina namesto 11.107.371,48 evrov načrtovanih prihodkov BPO zbrala 11.177.216,09 evrov oziroma za cca 70.000 evrov več prihodkov, brez prejemkov iz naslova zadolževanja, ki bodo namenjena za področja, kjer so se v tem času izkazale potrebe.

Na drugi strani smo strokovne službe skrbno proučile realizacijo odhodkov za obdobje januar-junij, ocenile potrebe do konca leta in ugotovile, kje so prihranki in kje je potrebno zagotovljena sredstva povečati. Najnujnejše spremembe so bile tekom leta skladno s pooblastili župana po odloku o proračunu prerazporejene med postavkami znotraj posameznih oddelkov in s 1. rebalansom, potrebna dodatna sredstva, največ na segmentu tekočega vzdrževanja cest, odprave posledic neurja (druge rezerve), plačila razlike med ceno programov v vrtcih in plačili staršev, za materialne stroške nekaterih javnih zavodov, ter za druge namene, pa bo potrebno dodatno zagotoviti.

Zaradi nastalih stroškov intervencije in ocenjenih stroškov sanacije razmer po neurju april 2018, je potrebno zagotoviti sredstva v višini 133.000,00 evrov, za tekoče vzdrževanje cest dodatna sredstva najmanj v višini 50.000,00 evrov, za varstvo in vzgojo predšolskih otrok 51.340,00 evrov, za osnovno šolstvo 22.000,00 evrov, za projekte in projektno dokumentacijo za EU projekte in projekte za sanacijo razmer po neurju dodatnih 66.550,00 evrov ter za nekatera manjša povečanja za druga področja, zato bo potrebno načrtovana sredstva na drugih programih ustrezno zmanjšati in prerazporediti sredstva.

Ker v letu 2018 ne bodo vsa sredstva iz kupnine za rekonstrukcijo objekta Trg borcev NOB na Dolu angažirana, ampak le za popravilo strehe, je smiselno sredstva v višini 60.000,00 evrov prerazporediti na druga področja, prav tako ne bo urejanja centra Dola, zato se lahko ta postavka zmanjša za 68.590,90 evrov, zmanjšajo se načrtovana sredstva za investicijsko vzdrževanje stanovanj v višini 61.407,20 evrov, Zasavskim lekarnam se v letu 2018 ne zagotovijo sredstva od kupnine prodanega stanovanja v višini 12.139,30 evrov, ampak se razporedijo na druga področja, zmanjšajo se tudi načrtovana vlaganja v obnove in investicijska vlaganja v GJS- odpadki za 44.222,84 evrov, prav tako pa se ocenjujejo možnosti za nekatera druga manjša zmanjšanja, kjer je možno najti prihranke sredstev.

**1.6. PREDLAGANI UKREPI ZA URAVNOTEŽENJE PRORAČUNA**

Iz ocene poslovanja do konca leta izhaja, da je, zaradi zagotovitve sredstev za plačilo stroškov intervencije in sanacije posledic neurja v mesecu aprilu, potreb na cestnem področju in potreb na vseh ostalih izpostavljenih področjih, nujno potrebno zagotoviti manjkajoča sredstva, zato bo v mesecu septembru predložen Občinskemu svetu predloga 2. rebalansa proračuna za leto 2018 v obravnavo in sprejem.

Za pokritje teh potreb so strokovne službe poiskale možnosti znotraj veljavnega proračuna, da se uravnoteži proračun in ne bi bili potrebni drugi ukrepi. Na osnovi navedenega bo kot ukrep za uravnoteženje proračuna kot rečeno predlagan 2. rebalans proračuna v mesecu septembru.

|  |
| --- |
| **2. Poročilo o realizaciji prihodkov in odhodkov proračuna, presežku ali primanjkljaju ter**  **zadolževanju** |
|  |
| 2.1. Bilanca prihodkov in odhodkov izkazuje prihodke in prejemke proračuna ter odhodke in izdatke proračuna po ekonomskih namenih porabe za občino kot celoto.  V splošnih tabelah o izvrševanju proračuna za obdobje januar-junij 2018 so prikazane naslednje numerične kolone: sprejeti proračun 2018, veljavni proračun 2018, finančna realizacija proračuna v obdobju januar – junij 2018, ocena proračuna do konca leta 2018 ter indeks finančne realizacije I-VI v primerjavi s sprejetim proračunom in IND ocene poslovanja do konca leta v primerjavi z veljavnim proračunom.   2.1.1. Realizacija prihodkov V Bilanci prihodkov in odhodkov je občina v prvih šestih mesecih realizirala 3.449.933,58 evrov prihodkov oziroma 33,00 % prvotno načrtovanih prihodkov. V primerjavi z veljavnim planom zelo odstopata realizacija donacij in transfernih prihodkov, ki bodo zaradi postopkov črpanja večinoma realizirani v zadnjem kvartalu leta. |
| **70 DAVČNI PRIHODKI**  so skupaj realizirani v višini 2.842.118,06 evrov oziroma 46,82 %-no glede na sprejeti plan.      700 Davki na dohodek in dobiček  Realizacija davka na dohodek in dobiček (dohodnina) znaša 2.475.434,00 evrov in je 50,0 %-na, kar je v skladu z načrtovanimi prihodki. Dohodnina se ob izračunu primerne porabe določi kot fiksni znesek, ki se na osnovi izračuna ministrstva za finance nakazuje v proračun občin vsako sredo praviloma v enakih zneskih.  703 Davki na premoženje  Realizacija teh davkov skupaj znaša 257.858,91 evrov in je 27,91 %-na glede na sprejeti finančni načrt. Izpad prihodkov beležimo tako pri prihodkih od premoženja stavb in prostorov za počitek in rekreacijo, kot tudi pri prihodkih iz naslova nadomestila za uporabo stavbnega zemljišča, kjer so bile valute plačil po izdanih odločbah FURS-a (zaradi usklajevanja evidenc) določene pozneje kot v preteklih letih, še posebej pri fizičnih osebah. Do konca leta ocenjujemo, da bodo načrtovani prihodki realizirani.    Pri davkih na dediščine in darila je realizacija minimalna glede na veljavni finančni načrt, vendar se do konca leta ocenjuje, da bodo prihodki realizirani. Pri davkih na promet nepremičnin je realizacija 49,8 %-na, tako da ocenjujemo do konca leta realizacijo sprejetega finančnega načrta.    704 Domači davki na blago in storitve  Med davke na posebne storitve se uvršča davek na dobitke od iger na srečo. Tega je občina realizirala v višini 930,00 evrov .  Druge davke na uporabo blaga in storitev je občina realizirala v višini 98.135,19 evrov oziroma 51,2 %-no glede na sprejeti plan, in sicer :  - Okoljska dajatev za onesnaževanje okolja zaradi odvajanja odpadnih voda je realizirana v 55.650,86 evrov od načrtovanih 100.000,00 evrov oziroma je realizacija 55,7 %-na. Nadzorni organ za zbiranje teh sredstev je FURS, tako da občina prejema na svoj račun le praznitve teh prihodkov. Na zbiralni račun pri FURS-U jo nakazuje Komunalno-stanovanjsko podjetje Hrastnik d.d. in od 1.1.2010 dalje tudi gospodarske družbe za industrijsko odpadno vodo. Do konca leta se ocenjuje, da bodo prihodki realizirani v načrtovani višini.  - Okoljska dajatev za onesnaževanje okolja zaradi odlaganja odpadkov je realizirana v višini 42.086,89 evrov od načrtovanih 90.000,00 evrov in je 46,8 %-na. Sredstva na zbiralni račun nakazuje Ceroz d.o.o. kot upravljavec regijske deponije, nadzorni organ pa je FURS, ki z julijem 2013 na osnovi odločbe Ustavnega sodišča, ki je razveljavil drugi odstavek 7. člena in četrti odstavek 9. člena uredbe, pobrano takso 100 %-no prazni na račun občine, kjer so locirani objekti odlaganja odpadkov (za vse občine, ki vozijo odpadke na Ceroz). Na osnovi navedenega se ocenjuje, da bodo do konca leta iz tega naslova sredstva zbrana v načrtovani višini .  - Pristojbina za vzdrževanje gozdnih cest je realizirana v višini 356,73 evrov, kar predstavlja 19,8 % realizacijo.  - Turistična taksa je realizirana v višini 38,64 evrov.  **706 Drugi davki**  Občina evidentira na tem kontu 9.759,10 evrov davkov, ki jih FURS še ni razporedil na ustrezne podračune. Praviloma na tem kontu občina ne sme imeti stanja, vendar med letom prihaja do tega, da FURS zaradi razčiščevanja kakšne dni ne razporedi davke na ustrezne podračune, ali pa jih prerazporedi preveč.  **71 NEDAVČNI PRIHODKI**  Realizacija nedavčnih prihodkov znaša 557.259,88 evrov od 1.386.772,00 evrov načrtovanih sredstev in je 40,6 %-na. Do konca leta načrtujemo 1.416.249,46 evrov teh prihodkov, največ na račun več prihodkov od premoženja (več pobranih najemnin).    **710 Udeležba na dobičku in dohodki od premoženja**    Občina je pri sprejemanju proračuna na kontu  Prihodki od udeležbe na dobičku in dividend ter presežkov prihodkov nad odhodki (7100) načrtovala prihodke od presežka Zasavskih lekarn v višini 23.300,00 evrov, ob pripravi rebalansa pa zaradi sprejetega sklepa o razporeditvi dobička lekarn po Zakonu o lekarniški dejavnosti te prihodke iz finančnega načrta izločila.  Prihodki od obresti (7102) so bili realizirani v višini 8,44 evrov. Obresti na depozite pri poslovnih bankah tako rekoč ni, na stanje na računu pri Banki Slovenije pa občina plačuje negativne obresti, tako da ne moremo načrtovati dosti teh prihodkov.  Realizacija prihodkov od premoženja (7103) pa znaša 498.317,26 evrov od 1.120.632,83 evrov načrtovanih in je 44,3 %-na, in sicer:  - prihodki od najemnin za poslovne prostore so 48,1 %-ni in znašajo 21.490,98 evrov (od 44.691,00 evrov načrtovanih); do konca leta se ob nespremenjenih najemnih razmerjih ocenjuje realizacija načrtovanih prihodkov;  - prihodki od najemnin od stanovanj so 50,3 %-ni oziroma znašajo 188.586,38 evrov od 375.000,00 evrov načrtovanih; do konca leta načrtujemo 20.000,00 evrov več prihodkov iz tega naslova;  - prihodki od drugih najemnin znašajo 262.866,53 evrov in so 39,22 %-ni, od načrtovane ravni realizacije odstopajo zaradi neplačanih obveznosti družbe Ceroz d.o.o. Najemnine od oddaje parkirišč za tovornjake so realizirane v višini 5.770,27 evrov od načrtovanih 16.265,52 evrov, druge najemnine 5.000,00 evrov(zemljišče), najemnine za najem gospodarske javne infrastrukture pa so realizirane v višini 252.096,98 evrov od skupaj načrtovanih 645.132,59 evrov (KSP Hrastnik, d.d.). V primeru, da najemnine družba Ceroz d.o.o. ne bo poravnala, bodo v septembru v okviru rebalansa predlagane spremembe.  - prihodki od zakupnin predstavljajo zakup zemljišč v lasti občine s strani občanov in podjetnikov, realizacija znaša 842,26 evrov, prihodki pa so načrtovani v višini 2.020,00 evrov;  - prihodki iz naslova podeljenih koncesij: realizacija znaša 24.232,63 evrov; realizacija zajema tudi plačilo koncesijske dajatve družbe Lafarge v višini 3.182,60 evrov, ki ni bila načrtovana, ter družbe AGM Nemec d.o.o. v višini pa 13.234,66 evrov, kar presega načrtovano višino prihodkov, zato bo do konca leta realiziranih več prihodkov kot je bilo načrtovano.    - prihodki od nadomestila za dodelitev služnostne pravice in ustanovitev stavbne pravice: realizacija v prvih šestih mesecih znaša 295,50 evrov od 700,00 načrtovanih.  **711 Takse in pristojbine**  so realizirane 79,6 %-no in znašajo prihodki iz tega naslova 2.960,20 evrov od 6.000,00 evrov načrtovanih.  **712 Globe in druge denarne kazni**  so realizirane v višini 2.475,87 evrov, kar predstavlja 40,6 %-no realizacijo plana. Od tega je 1.130,00 evrov glob za prekrške in 1.345,87 evrov nadomestila za degradacijo in uzurpacijo prostora. Do konca leta ocenjujemo, da bodo načrtovani prihodki realizirani.  **714 Drugi nedavčni prihodki**  so realizirani v višini 53.498,11 evrov ali 25,1 %-no, od tega:  - drugi nedavčni prihodki (k 714100) so realizirani v višini 5.821,20 evrov od načrtovanih 14.740,00 evrov oziroma 39,0 %-no, do konca leta se načrtuje realizacija načrtovanih prihodkov. V okviru teh prihodkov se evidentira realizacija naslednjih prihodkov: 67,69 evrov iz naslova presežka zakladnice in 5.753,51 evrov od prefakturiranja stroškov za občinsko zgradbo (upravna enota) in poslovne prostore, ki se prefakturirajo na najemnike;  - prihodki od komunalnih prispevkov: realizacija znaša 13.424,66 evrov in je 34,4 %-na glede na načrtovane prihodke. Na osnovi odprtih postopkov na resornem oddelku se ti prihodki do konca leta ocenjujejo na vrednost 43.000,00 evrov.  - prispevki in doplačila občanov za izvajanje določenih nalog tekočega značaja: na tej postavki je načrtovanih 47.300,00 evrov prihodkov, realizacija v tem obdobju pa znaša 27.288,97 evrov in je 57,7 %-na: za izvajanje pomoči na domu je bilo realiziranih 17.680,35 evrov doplačil, iz naslova plačil ZPIZ-a in upravičencev za družinskega pomočnika pa 9.608,62 evrov za 6 upravičencev.  - prihodki iz naslova odškodnin iz sklenjenih zavarovanj : občina je prejela zavarovalnino za dva škodna dogodka v višini 3.633,36 evrov, od tega 1.937,36 evrov za šipo na jašku dvigala pri občinski upravi, kar se pri 2. rebalansu razporedi na PP 4006003, kjer so bili stroški poravnani, ter 1.696,00 evrov za poškodovane avtobusne postaje;  - drugi izredni nedavčni prihodki: na teh kontih se evidentirajo razni drugi prihodki (od razpisnih dokumentacij, vplačil posmrtnine idr.), prihodki od vplačila deleža za prenovo prostorov Svobode na Dolu (delež Društva upokojencev Dol), ter namenski prihodki od družbe Ceroz d.o.o. za KS Marno (renta po družbeni pogodbi). Realizacija za obdobje januar-junij znaša 3.329,92 evrov od 144.799,37 evrov načrtovanih prihodkov in je 2,9 %-na. Realizirana so bila naslednja nakazila:   * CEROZ-a po družbeni pogodbi za KS Marno ni nakazal nobene rente. Računamo, da bo Ceroz svoje obveznosti do konca leta poravnal v celoti. * druga razna nakazila so bila realizirana v višini 3.329,92 evrov, od tega 1.000,00 evrov s strani družbe Steklarna Hrastnik d.o.o. po sponzorski pogodbi s Krajevno skupnostjo Steklarna, kar se zagotovi na PP krajevne skupnosti, * na tem kontu so v finančnem načrtu upoštevani tudi prihodki v višini 30.000,00 evrov kot delež Društva upokojencev Dol, ki ga bodo dobili od države kot kupnino za prostore v obstoječi stavbi, ki bo porušena, za ureditev nadomestnih prostorov v prostorih Svobode Dol. Sredstva še niso bila nakazana in bodo do konca leta.   **72 KAPITALSKI PRIHODKI**  znašajo 27.467,50 evrov in je realizacija načrtovanih prodaj 90,1 %-na glede na sprejeti proračun, oziroma 22,3 %-no glede na veljavni plan.  **720 Prihodki od prodaje osnovnih sredstev**  V okviru te podskupine kontov je evidentirana prodaja deleža zgradbe na Dolu pri Hrastniku, ki bo zaradi rekonstrukcije državne ceste porušena, v vrednosti 92.720,00 evrov. Kupnine še nismo prejeli.  **722 Prihodki od prodaje zemljišč in neopredmetenih sredstev**  Iz naslova prodaj stavbnih zemljišč je bilo do konca junija realiziranih 27.467,50 evrov prihodkov od prodaj v skladu s sprejetim Programom nabav in prodaj občinskega premoženja. Oddelek za splošne zadeve ocenjuje, da bo na osnovi načrtovanih prodaj do konca leta realiziral 10.000,00 evrov več prihodkov, kar je izkazano v oceni prihodkov do konca leta in bo vključeno v načrtovani rebalans proračuna.  **73 Prejete donacije**  V letu 2018 načrtujemo 21.050,00 evrov prihodkov od donacij. Realizacija znaša 50,00 evrov in se nanaša na donacijo družbe OZE za KS Dol za praznovanje Dneva žena. Do konca leta načrtujemo realizacijo načrtovanih prihodkov.  **74 TRANSFERNI PRIHODKI**  Občina je s sprejetim proračunom načrtovala 2.959.891,41 evrov teh prihodkov. Zaradi načrtovanih investicij in možnosti pridobitve razvojnih nepovratnih sredstev smo s 1. rebalansom načrtovane prihodke povečali na 3.491.477,28 evrov. Realizacija v prvih šestih mesecih znaša samo 23.038,14 evrov .  **740 Transferni prihodki iz drugih javnofinančnih institucij**  V prvih šestih mesecih je bilo realiziranih 23.038,14 evrov tovrstnih prihodkov od 1.757.004,88 evrov načrtovanih, realizacija se nanaša na pridobljena sredstva požarne takse v višini 5.701,00 evrov in prihodkov iz naslova refundacije stroškov za delovanje MIR-a v 2017 v višini 15.999,34 evrov. Sredstva v višini 1.175,79 evrov smo prejeli od MKGP za posek lesa v občini ter 162,00 evrov od države kot nadomestilo za vnašanje škode v državni program AJDA po suši.  Do konca leta ocenjujemo, da bomo realizirali načrtovane prihodke, v kolikor bodo pogodbe z državo pravočasno podpisane, da bo možna tudi fizična realizacija projektov in s tem črpanje sredstev.    **Na novo** ocenjujemo, da bomo do konca leta prejeli s strani države 22.566,00 evrov nepovratnih sredstev kot refundacijo intervencijskih stroškov po neurju december 2017, ker smo stroške prijavili državi v program AJDA, in pri Ministrstvu za zdravje se bodo sredstva za sofinanciranje nakupa dispečerskih postaj črtala ter vključila sredstva za sofinanciranje nakupa vozila za urgentnega zdravnika. Sprememba bo vključena v finančni načrt z 2. rebalansom proračuna v mesecu septembru.    **Prejeta sredstva iz državnega proračuna za INVESTICIJE**  Ad 1/ 23. člen ZFO: pogodba z državo je podpisana, nepovratna sredstva se namenijo za projekt Rekonstrukcija OŠ NH Rajka Podružnica Dol.  Ad 2/ Požarna taksa : Višino požarne takse, roke in način zbiranja sredstev določa Uredba o požarni taksi. Osnova za obračun petodstotne požarne takse je celotna zavarovalna premija pri požarnih zavarovanjih in 20-odstotni delež premije pri drugih zavarovanjih, pri katerih je z zavarovalno premijo pokrita tudi nevarnost požara. Sredstva požarnega sklada, ki se tako zbirajo od vplačila zavarovalnih premij, se delijo na podlagi sklepa Vlade (št. 423-03/2001-5 z dne 30. 4. 2002), ki določa, da se najmanj 70 % mesečno zbranih sredstev nameni za izvajanje nalog varstva pred požarom v lokalnih skupnostih. Ostalih 30 % zbranih sredstev se nameni za izvajanje nalog (programov) širšega družbenega pomena, ki jih določa Zakon o varstvu pred požarom.  Sredstva požarne takse se v skladu s tretjim odstavkom 58. člena Zakona o varstvu pred požarom (Uradni list RS, št. 3/1997-UPB) namenijo izključno za sofinanciranje nakupa gasilskih vozil ter gasilske zaščitne in reševalne opreme v gasilskih enotah.  V prvih šestih mesecih je bilo prejetih 5.701,00 evrov požarne takse.  Ad 3/ Sredstva za sanacijo plazov Jepihovec in Gerčer: pogodba z Ministrstvom za okolje in prostor v višini 201.845,93 evrov za sanacijo plazu Gerčer je podpisana, za sanacijo plazu Jepihovec pa aneks št. 1 v višini 403.505,13 evrov. Sredstva še niso bila nakazana in bodo nakazana po zaključku del in izstavitvi zahtevkov.  Ad4/ Sredstva za povračilo stroškov intervencije v neurju december 2017: občina je na poziv države prijavila v program Ajda stroške, ki jih je imela z intervencijo v neurju decembra 2017 v višini 22.566,00 evrov in ocenjuje, da bo le-te dobila do konca leta povrnjene, zato jih bo vključila z 2. rebalansom med načrtovane transferne prihodke.  Ad 5/ MI-sredstva za izvajanje ukrepov prometne strategije za BUS postaje in pločnike: dela so oddana in bodo sredstva lahko črpana po dokončanju del.  Ad 6/ MI-sredstva za izvajanje ukrepov prometne strategije na kolesarski infrastrukturi: postopki za pridobitev sredstev so še v teku.  Ad 7/ MI-sredstva SLO za JZP /energetska sanacija 4 javnih zgradb/: zahtevek za črpanje sredstev je v obdelavi na MZI.  Ad 8/ MZ-sofinanciranje nakupa radijskih postaj za dispečersko službo: ministrstvo je spremenilo prioritete sofinanciranj nabave opreme, zato se ta sredstva črtajo iz ocene finančnega načrta in se z rebalansom izločijo.  Ad 9/ MZ-sofinanciranje nakupa vozila za urgentnega zdravnika v ZD Hrastnik: glede na nove prioritete sofinanciranj lahko ZD Hrastnik pridobi sredstva za sofinanciranje nakupa vozila za prevoz urgentnega zdravnika, zato se vključijo v 2. rebalans proračuna.  Ad 10/ MI-sredstva SLO za izgradnjo sekundarnega kanalizacijskega omrežja: sredstva bodo črpana po direktni potrditvi projekta na MOP in fizični izvedbi.  Ad 11/ MGIT-sredstva za izgradnjo OIC Steklarna-TKI Hrastnik: sredstva bodo črpana po direktni potrditvi projekta na MGRT in fizični izvedbi.  **Prejeta sredstva iz državnega proračuna za tekoče stroške**  Ad 12/ refundacija stroškov za delovanje MIR: občina je za leto 2017 po Zakonu o lokalni samoupravi uveljavljala sofinanciranje stroškov MIR-a še v 50 %-ni višini, za kar je prejela 15.999,35 evrov.  Ad 14/MDDSZ – refundacija sredstev za financiranje družinskih pomočnikov (občina je upravičena do refundacije izdatkov za preteklo leto v višini, ki znaša več kot 0,35 % primerne porabe občine): v prvih šestih mesecih 2018 je občina porabila 30.659,52 evrov za plačilo minimalne plače 6 družinskim pomočnikom, pri tem je prejela 1.561,70 evrov prejemkov iz naslova sofinanciranja pomočnikov s strani upravičencev za pomočnika ter SPIZ-a. S strani države za refundacijo stroškov iz leta 2017 še nismo prejeli nobenih sredstev, do konca leta pa se ocenjuje refundacija v višini 27.789,00 evrov (predvidoma v mesecu novembru).  **Prejeta sredstva iz javnih skladov**  Ad 15/ EKO sklad RS- nepovratna sredstva za rekonstrukcijo in novogradnjo šole na Dolu: Občina Hrastnik je z EKO skladom, Slovenskim okoljskim javnim skladom dne 31. 5. 2017 podpisala pogodbo, na osnovi katere bo prejela za šolo na Dolu 688.000,00 evrov nepovratnih sredstev po izvedenih vseh zahtevanih meritvah in posredovanju vseh dokazil o plačilu del, zato se bo morala občina prej likvidnostno zadolžiti.  **741 Prejeta sredstva iz državnega proračuna iz sredstev proračuna EU in drugih držav**  V okviru te skupine kontov načrtujemo 1.734.164,75 evrov prihodkov, realizacije v prvih šestih mesecih pa še ni bilo.  7412 Prejeta sredstva iz državnega proračuna Ministrstva za kmetijstvo, gozdarstvo in prehrano iz sredstev EU iz strukturnih skladov - načrtujemo nepovratna sredstva za sofinanciranje Turistično informacijskega centra Hrastnik v višini 23.100,09 evrov. Projekt, prijavljen preko razpisa LAS je v teku. Občina pa je na razpis LAS-a prijavila tudi projekt prenove tržnice, razpis še ni zaključen.  7413 Prejeta sredstva iz državnega proračuna iz sredstev proračuna EU iz kohezijskega sklada: za projekte, ki naj bi se sofinancirali iz kohezijskega sklada, načrtujemo 1.652.042,16 evrov nepovratnih sredstev. Gre za projekte, za katere bo sredstva prispevala tudi država, in so prikazani v tabeli v nadaljevanju ter opisani pri prihodkih skupine 740. |
| |  | | --- | | **2.1.2. Realizacija odhodkov**  Realizacija odhodkov Bilance prihodkov in odhodkov znaša 4.450.640,62 evrov od načrtovanih 12.244.298,61 evrov odhodkov po sprejetem proračunu, in je 36,5 %-na, v primerjavi z veljavnim proračunom pa je 33,93 %-na. Iz tabele je razvidno, da znaša realizacija tekočih odhodkov (40) 1.409.235,71 evrov in je 45,63 %-na, realizacija tekočih transferov (41) pa znaša 2.088.977,56 evrov in je 52,52 %-na.  Realizacija investicijskih odhodkov znaša 929.268,54 evrov in je 15,72 %-na, realizacija investicijskih transferov pa znaša 23.158,81 evrov, oziroma je 16,56 %-na.  Realizacija po posameznih kontih je zbir odhodkov iz posameznih proračunskih postavk posebnega dela proračuna.    40 - Tekoči odhodki  zajemajo plačila, nastala zaradi stroškov dela, stroškov materiala in drugih izdatkov za blago in storitve. Vključujejo tudi manjše investicijske odhodke, ki so klasificirani kot tekoči odhodki glede na računovodske predpise in sicer glede na njihovo vrednost ali življenjsko dobo, plačila obresti za servisiranje dolga ter sredstva izločena v rezerve, oziroma porabljena za druge rezerve.  Poraba po vrstah tekočih odhodkov je sledeča:    400 Plače in drugi izdatki zaposlenim  Odhodki za plače in druge izdatke zaposlenim so realizirani v okviru načrtovanih sredstev, realizacija znaša 268.383,60 evrov in je 52,1 %-na glede na sprejeti plan. Realizacija presega planirana sredstva za to obdobje zaradi izplačila regresa in odpravnine delavke, ki se je upokojila.  401 Prispevki delodajalcev za socialno varnost  Realizacija teh je prav tako v okviru sprejetega plana. | |

|  |
| --- |
| 402 Izdatki za blago in storitve  Za izdatke za blago in storitve je bilo v prvih šestih mesecih porabljenih 1.051.547,14 evrov ali 67,33 % prvotno načrtovanih tovrstnih odhodkov. Ti odhodki izrazito presegajo načrtovana sredstva za te namene na kontu tekoče vzdrževanje (4025), kjer je evidentirana tudi poraba sredstev za tekoče vzdrževanje občinskih cest (zimsko in letno). Realizacija na tej proračunski postavki (PP 4213100), ki znaša 547.537,92 evrov, kar za 285.585,00 evrov presega porabo v istem obdobju lanskega leta, kar ni posledica zgolj obilnih snežnih padavin, ampak tudi nenehnih neurij in posledično poškodb na cestah. Na osnovi navedenega se ocenjuje potreba po dodatnih sredstvih, kar bo z 2. rebalansom tudi predlagano.      403 Plačila domačih obresti  Realizacija teh odhodkov znaša 2.287,84 evrov in je 43,2 %-na, predstavlja pa stroške obresti dolgoročnega kredita, najetega za upravljanje starih kreditov.  409 Rezerve  Splošna rezervacija kot nerazporejeni del prihodkov je bila zagotovljena v sprejetem proračunu v višini 47.000,00 evrov, z rebalansom pa znižana na 26.000,00 evrov. Župan je na osnovi pooblastil iz odloka o proračunu izdal sklep, s katerim je splošno rezervacijo zmanjšal za 4.000,00 evrov, sredstva pa prerazporedil na PP 4223001 Sredstva za odpravo posledic naravnih nesreč, od koder je bila izplačana pomoč družini, prizadeti v neurju aprila 2018.  Obvezno proračunsko rezervo smo v prvih šestih mesecih oblikovali v višini 40.000,00 evrov.  Na planirana sredstva za druge rezerve (PP 4223001 Sredstva za odpravo posledic naravnih nesreč ) je bilo kot rečeno dodatno prerazporejenih 4.000,00 evrov iz splošne rezervacije, tako da znašajo zagotovljena sredstva na tej postavki 679.351,06 evrov. Sredstva v višini 5.000,00 evrov so bila porabljena za izplačilo pomoči družini, prizadeti v neurju, ostala sredstva pa so zagotovljena za plačilo neto stroškov sanacije plazu Gerčer (pogodba o zagotovitvi sredstev je že podpisana z državo) in za zaključek sanacijskih del v Jepihovcu (tudi podpisana pogodba z državo). Zaradi stroškov intervencije v neurju v mesecu aprilu bo potrebno z 2. rebalansom zagotoviti na to postavko dodatna sredstva v višini 68.000,00 evrov in za plačilo 10 %-nega sofinancerskega deleža pri sanaciji ceste proti Spodnjim Krnicam 65.000,00 evrov (90 % stroškov sanacije bo pokrila država).  **41 - Tekoči transferi**  Skupina odhodkov tekoči transferi vključuje nakazila, za katera občina v povračilo ne dobi materiala ali storitve. Uporaba teh sredstev pri prejemniku pa mora biti tekoče ali splošne narave in ne kapitalske (v javnih zavodih, društvih, javnih podjetjih….). Iz tega naslova občina zagotavlja sredstva za delovanje institucij in organizacij, pa tudi za zagotavljanje različnih potreb občanov, kar ji nalaga Ustava in področni zakoni.  Za tekoče transfere je bilo v prvih šestih mesecih porabljenih 2.088.977,56 evrov, kar predstavlja 54,1 %-no realizacijo prvotno sprejetega plana, oziroma 52,52 % veljavnega plana. Tudi za tekoče transfere se iz ocene poslovanja do konca leta ocenjuje potreba po dodatnih sredstvih v višini 61.100,00 evrov. Poraba presega načrtovana sredstva pri drugih tekočih domačih transferih, kjer se zagotavljajo sredstva za delovanje javnih zavodov.      410 Subvencije  Za subvencije je bilo v tem obdobju porabljenih 119.229,29 evrov oz. 42,20 % zagotovljenih sredstev. Pri subvencijah cen privatnim podjetjem in zasebnikom so evidentirane subvencije komunalnih omrežnin občanom, kar se realizira preko KSP, Komunalno stanovanjskega podjetja Hrastnik d.d. Ostalo so subvencije za podjetništvo in kmetijstvo, kar se dodeljuje preko javnih razpisov. Finančna poraba je razvidna iz tabele v nadaljevanju:    411 Transferi posameznikom in gospodinjstvom  Za te namene je bilo na tej skupini kontov porabljenih 1.076.038,20 evrov oziroma 52,65 % zagotovljenih sredstev, do koca leta se ocenjuje potreba po dodatnih sredstvih pri sofinanciranju vzgoje in varstva otrok ter na postavki Nagrade po občinskem odloku, pri nekaterih pa bodo potrebe manjše od načrtovanih. Povezava tega konta in proračunskih postavk je razvidna v nadaljevanju:    412 Transferi nepridobitnim organizacijam in ustanovam  Občina je za te namene porabila 167.449,32 evrov, kar predstavlja 49,7 %-no realizacijo prvotno načrtovanih sredstev. Do konca leta bodo sredstva vsa porabljena, gre pa za izvedbo posebnih javnih prireditev, delovanje društev in zvez, idr. Do konca leta je potrebno zagotoviti dodatna sredstva na posebne javne prireditve zaradi kolesarske dirke, ki je potekala preko naše občine.  413 Drugi tekoči domači transferi  Poraba v tem obdobju znaša 726.2860,75 evrov, kar predstavlja 55,11 %-no realizacijo veljavnega plana.  Pri drugih domačih transferih gre največ za transfere v javne zavode, v sklade socialnega zavarovanja (zdravstveno zavarovanje oseb, ki ga plačujejo občine), do konca leta pa se ocenjuje potreba po dodatnih sredstvih v višini 42.300,00 evrov.      **42 – Investicijski odhodki**  Investicijski odhodki vključujejo plačila, namenjena pridobitvi ali nakupu opredmetenih ali neopredmetenih sredstev, premoženja, opreme, napeljav in vozil, kot tudi plačila za načrte, novogradnje, investicijsko vzdrževanje in obnovo zgradb in naprav. V to skupino spadajo nakup in gradnja osnovnih sredstev, prevoznih sredstev, opreme, drugih osnovnih sredstev, novogradnje, rekonstrukcije in adaptacije, investicijsko vzdrževanje in obnove, nakup zemljišč in naravnih bogastev, nakup nematerialnega premoženja, študije o izvedljivosti projektov in projektna dokumentacija. Ta skupina predstavlja vsa investicijska vlaganja občine, katerih strošek nastane in se evidentira pri proračunu in ne v zavodih ipd.  Za investicijske odhodke je bilo v prvih šestih mesecih porabljenih 929.268,54 evrov, kar predstavlja 15,72 % zagotovljenih sredstev. V tem obdobju so bili izpeljani postopki oddaje del po ZJN-3, sredstva so bila v glavnem angažirana, projekti so v izvajanju, do finančne realizacije pa prihaja postopoma. Sredstva na skupini kontov 420 so bila v tem obdobju porabljena za naslednje namene:    Pri nakupu opreme je bila večina sredstev porabljena za nakup opreme za občinsko upravo (regali za nov arhiv, računalniki, dva stola, dva tiskalnika, čitalec kode…), za potrebe KS Dol pri Hrastniku (uta) in za potrebe KS Krnice-Šavna peč ((hidrantne omarice).  Pri novogradnjah gre za porabo na naslednjih proračunskih postavkah:    Pri investicijskem vzdrževanju in obnovah so bila sredstva porabljena za gospodarsko javno infrastrukturo, vzdrževanje stanovanj in druga vlaganja, kar je razvidno iz tabele v nadaljevanju:    V okviru študij o izvedljivosti projektov idr. pa je poraba nastala za naslednje ekonomske namene:      in na naslednjih proračunskih postavkah:    **43 – Investicijski transferi**  Skupina odhodkov investicijski transferi vključuje izdatke, ki predstavljajo nepovratna sredstva, in so namenjeni plačilu investicijskih odhodkov prejemnikov sredstev (zavodi, javna podjetja,…), to je za njihov nakup ali gradnjo osnovnih sredstev, nabavo opreme ali drugih opredmetenih in neopredmetenih osnovnih sredstev, za investicijsko vzdrževanje, obnove.  Občina v letu 2018 z veljavnim proračunom zagotavlja za investicijske transfere 139.816,21 evrov proračunskih sredstev. V prvih šestih mesecih je bilo porabljenih 23.158,81 evrov oziroma 15,56 % zagotovljenih sredstev.    Pri investicijskih transferih v okviru podskupine kontov 431 so bila sredstva v višini 5.701,00 evrov porabljena za nakup opreme za potrebe gasilstva.      Poraba sredstev na podskupini kontov 432 Investicijski transferi proračunskim uporabnikom je razvidna iz tabele v nadaljevanju:    *Bilanca prihodkov in odhodkov v prvih šestih mesecih izkazuje presežek odhodkov v višini 1.000,707,04 evrov, tekoči presežek (tekoči odhodki in tekoči transferi minus tekoči prihodki) pa znaša 98.835,33 evrov.* |
| **2.2. Račun finančnih terjatev in naložb**  V Računu finančnih terjatev in naložb ni bilo načrtovanih prihodkov in odhodkov. |
| **2.3. Račun financiranja**  Občina z veljavnim proračunom 2018 načrtuje prejemke iz naslova zadolževanja v višini 1.643.645 evrov. V prvih šestih mesecih smo realizirali 761.587,90 evrov prejemkov iz tega naslova, nanašajo pa se na črpanje kredita pri EKO skladu RS.  Na strani izdatkov Računa financiranja občina načrtuje odplačila anuitet v višini 83.333,00 evrov, in predčasno delno odplačilo dolga pri Banki Intesa Sanpaolo v višini 494.866,43 evrov .  V obdobju I-VI je bilo realiziranih 41.666,64 evrov od 83.333,28 evrov načrtovanih izdatkov za odplačilo glavnice kredita pri Banki Intesa Sanpaolo (najetega za upravljanje s starimi krediti – za dograditev večstanovanjske zgradbe Ojstro 2 in dveh enot v Naselju Aleša Kaple, ter kredita za izgradnjo CČN). Načrtovano predčasno odplačilo tega kredita bo realizirano do konca leta, ko bo občina prejela nepovratna sredstva od EKO sklada RS in druga nepovratna sredstva, v kolikor ne bo prišlo do kakšnih drugih okoliščin. |
| **2.4. Presežek (primanjkljaj) prihodkov in prejemkov nad odhodki in izdatki proračuna**  Skupni primanjkljaj prihodkov in prejemkov nad odhodki in izdatki vseh treh bilanc v tem obdobju znaša 280.785,78 evrov, občina pa evidentira neporabljena sredstva iz preteklih let v višini 882.571,96 evrov, ki jih je v finančnem načrtu 2018 namenila za financiranje programov in projektov, tako da je **skupni presežek razpoložljivih prihodkov in prejemkov nad odhodki in izdatki po stanju 30. 6. 2018 601.786,18 evrov.** |
|  |

**2.5. Zadolževanje proračuna, izdana in unovčena poroštva ter izterjani regresni zahtevki iz naslova poroštev**

Občina v letu 2018 načrtuje črpanje kredita pri EKO skladu RS za financiranje novogradnje in rekonstrukcije podružnične šole na Dolu, za katerega je sklenila pogodbo v letu 2017, v letu 2018 pa aneks k osnovni pogodbi. Tako v letu 2018 načrtujemo povečanje zadolžitve po tej pogodbi v višini 1.527.350,00 evrov. Črpanje je bilo realizirano v višini 761.587,90 evrov, stanje kredita 30.6.2018 pa znaša skupaj s črpanji v letu 2017 1.764.357,24 evrov.

Občina se je na osnovi razpisa pristojnega ministrstva prijavila tudi za črpanje nepovratnih sredstev za izvedbo investicij po 21. členu Zakona o financiranju občin, hkrati pa je bila upravičena tudi povratnih sredstev v višini 116.295,00 evrov, brez obresti in z dobo vračanja devet let, zato je prijavila projekt rekonstrukcije in novogradnje šole na Dolu tudi na ta razpis. Črpanja sredstev še ni bilo.

Občina ni izdala nobene poroštvene izjave, prav tako ni realizirala regresnih zahtevkov iz naslova dane poroštvene izjave, saj ne evidentira danih poroštvenih izjav.

|  |  |  |  |  |  |
| --- | --- | --- | --- | --- | --- |
| **3. Poročilo o vključevanju nenačrtovanih prejemkov in izdatkov v proračun, prenosu**  **namenskih sredstev iz preteklega leta, plačilu neporavnanih obveznosti iz preteklih**  **let, uporabi sredstev rezerv in rezervacije ter izvršenih prerazporeditvah proračunskih**  **sredstev** | | | | |  |
|  | | | | |  |
| **3.1. Vključevanje nenačrtovanih prejemkov in izdatkov**  Večjih nenačrtovanih prejemkov v prvih šestih mesecih ni bilo, razen pogodba o sponzorstvu Steklarne Hrastnik za KS Steklarna v višini 2.000,00 evrov, kar se je v skladu z določbami odloka razporedilo na ustrezno PP krajevne skupnosti.  Med nenačrtovane stroške štejemo intervencije po neurjih, za katere pa izdatki niso nastali, saj ne razpolagamo s sredstvi in bodo z 2. rebalansom predlagana za te namene dodatna sredstva. | | | | |  |
| **3.2. Prenos namenskih sredstev iz preteklega leta**   |  |  | | --- | --- | | **Prenos namenskih sredstev po ZR 2017** | **Znesek v €** | | Sredstva od najemnin od stanovanj | 79.300,00 | | Odškodnine iz naslova zavarovanj (vodovod Jepihovec) | 42.000,00 | | Prihodki od prodaje stvarnega premoženja /stanovanje zasav.lekarn-delež občine 23,3 %/ | 12.139,30 | | Namenska sredstva krajevnih skupnosti | 6.164,28 | | Sredstva od najemnin GJI in parkirišč | 334.225,32 | | | | | |  |
| Namensko prenesena sredstva so bila s sprejetim proračunom in 1. rebalansom že vključena v veljavni proračun za leto 2018. | |  | |
| **3.3. Plačilo neporavnanih obveznosti iz preteklih let, zapadle obveznosti in terjatve**  Dne 1.1.2018 je občina evidentirala na skupini 22 neporavnanih zapadlih obveznosti 1.275,45 evrov, ker na ustreznih proračunskih postavkah ni bilo dovolj sredstev za plačilo zapadlih obveznosti v letu 2017.  Na skupini kontov 24 je občina 1.1.2018 izkazovala neplačanih zapadlih obveznosti 19.315,93 evrov, ker tudi tu na ustreznih proračunskih postavkah ni bilo dovolj zagotovljenih sredstev za plačilo vseh zapadlih obveznosti.  **Neplačane zapadle obveznosti po stanju 1.1.2018 /skupaj konto 22 in 24/ znašajo 20.591,38 evrov in so izhajale iz proračunskih postavk za plačilo razlike v ceni vrtca ter oskrbnin v socialnih zavodih.**  Obveznosti so bile poravnane.  **Neplačane zapadle obveznosti po stanju 30.6.2018 znašajo 803.843,14 evrov**, od tega 804.746,11 evrov do družbe Petrol d.d. Ljubljana za izvedbo energetske sanacije štirih javnih objektov v letu 2017. Zahtevek za črpanje EU sredstev ministrstvo še ni obdelalo, tako da bo obveznost poravnana, ko bomo prejeli EU in državna nepovratna sredstva. Evidentiramo še dobropis Centra za varstvo in delo Golovec, ki bo poravnan skupaj z naslednjim računom in dva manjša računa za elektriko.  Na drugi strani občina evidentira po stanju 30. 6.2018 **zapadle neplačane terjatve** **v skupni višini 313.212,75 evrov.**  Saldo terjatev do upravnikov stanovanj in poslovnih prostorov dne 1.1.2018 je izkazoval 109.255,69 evrov zapadlih neplačanih terjatev, po stanju 30.6.2018 znašajo zapadle neplačane terjatve iz tega naslova 116.410,30 evrov.  Saldo terjatev do najemnikov poslovnih prostorov , gospodarske javne infrastrukture (GJI) in druge terjatve po stanju 1.1.2018 znaša 106.501,33 evrov. Med temi so bile evidentirane terjatve do družbe Ceroz d.o.o. v višini 103.129,33 evrov, in sicer 61.912,15 evrov neplačanih rent za KS Marno ter 41.217,18 evrov za najemnino GJI, ostalo v višini 3.372,00 evrov so bile druge terjatve (od oddaje poslovnih prostorov v najem..).  Saldo neplačanih zapadlih terjatev po stanju 30.6.2018 iz tega naslova znaša196.802,45 evrov, od tega družba Ceroz d.o.o. 190.097,98 evrov. | |  | |
|  | | | | |  |
| **3.4. Prerazporejanje proračunskih sredstev**  Prerazporeditve župana med proračunskimi postavkami so bile na osnovi določil 2. odstavka 5. člena Odloka o proračunu občine Hrastnik za leto 2018 opravljene s sklepi župana od 1.1. do 10.5.2018 v skupni višini 1.864,00 evrov in po potrditvi sklepa sveta KS Turje-Gore v višini 1.000,00 evrov. Po sprejetem 1. rebalansu od 11.5. do 30.6.2018 je župan izdal še 3 sklepe, s katerimi je prerazporedil 14.310,00 evrov.  Evidenca sklepov župana o prerazporeditvah je priloga tega poročila (P*riloga 11.1 in 11.2 Seznam sklepov župana o prerazporejanju sredstev proračuna v letu 2018).* | |  | |
|  | | | | |  |
| **3.5. Poročilo o uporabi sredstev rezerv**  Občina Hrastnik ima na osnovi določb Zakona o javnih financah oblikovan Rezervni sklad. Za leto 2018 je s proračunom načrtovano, da bo iz proračunske postavke **4323002 Posebna proračunska rezerva - izločitev v sklad** za oblikovanje sklada namenjenih 80.000,00 evrov. Do konca meseca junija je bilo v sklad izločenih 40.000,00 evrov.Poraba in saldo sredstev sta razvidna iz tabele v nadaljevanju, župan je z dvema sklepoma že razporedil sredstva rezerv v višini 27.566,73 evrov, Občinski svet pa je z odlokom razporedil sredstva v višini 49.911,12 evrov za zagotovitev stroškov DDV-ja, nadzora in dok. za sanacijo plazu Gerčer, medtem ko bo sredstva v neto višini gradbenih del zagotovilo ministrstvo.  Nerazporejenih sredstev po stanju 30. 6. 2018 ostaja še 3.187,00 evrov, trenutni saldo na skladu pa je 25.710,23 evrov.  **Stanje sredstev rezervnega sklada (9100 00):** |  | |
| |  |  |  |  | | --- | --- | --- | --- | |  | **Plan prihodki 2018/Plan odhodki 2018** | **Realizirani**  **prihodki**  **30. 6. 2018** | **Realizirani**  **odhodki**  **30. 6. 2018** | | **1. PRIHODKI** |  |  |  | | 1.1. Saldo 1.1.2018 | 664,85 | 664,85 |  | | 1.2. Oblikovanje sklada – izločitev iz PP 4323002 | 80.000,00 | 40.000,00 |  | | **1.3. Skupaj prihodki** | **80.664,85** | **40.664,85** |  | | **2. ODHODKI** |  |  |  | | *2.1. Sklep župana št. 1/2018 o denarni pomoči oškodovancu po požaru v Podkraju*  *2.2. Sklep župana št. 2/2018 o uporabi sredstev proračunske rezerve OH v letu 2018 za plačilo stroškov, ki so nastali ob intervenciji v dneh od 9.12. do 15.12.2017, po obilnem sneženju, žledolomu…*  *2.3 Odlok o uporabi sredstev proračunske rezerve za plačilo sanacije JP 622201 pokopališče-Selimovič, plaz GERČER* | *5.000,00*  *22.566,73*  *49.911,12* |  | *5.000,00*  *9.954,62*  *0,00* | | **2.3. Skupaj odhodki** | **77.477,85** |  | **14.954,62** | | **3. Nerazporejena sredstva sklada (1.3. – 2.3.)** | **3.187,00** |  |  | | **4. Saldo na kartici 30. 6. 2018** |  |  | **25.710,23** |   **3.6. Poročilo o porabi sredstev splošne proračunske rezervacije**  Župan je na osnovi pooblastil iz odloka o proračunu za razporeditev sredstev iz splošne proračunske rezervacije ter predloga vodje oddelka prostor, okolje in GJS izdal en sklep v višini 4.000,00 evrov, za zagotovitev zadostnih sredstev za izplačilo pomoči občanu za odpravo posledic neurja iz aprila 2018. Obrazložitev predloga je razvidna iz priloge.    *(Priloga 11.3. Seznam sklepov župana o razporejanju sredstev splošne rezervacije).* | | | | |  |

**4. Poročilo o izvrševanju finančnih načrtov neposrednih uporabnikov**

**4.1 OBČINSKI SVET – 10**

Oddelek za splošne zadeve je sledil zastavljenim ciljem, saj se je nemoteno zagotavljalo materialne in finančne pogoje za delovanje občinskega sveta in njegovih delovnih teles, financiranje političnih strank in svetniških skupin, Sveta za preventivo in vzgojo v cestnem prometu ter drugih dejavnosti znotraj tega področja.

S tem smo prispevali k:

* stabilnosti političnega sistema
* večji varnosti občanov
* informiranju javnosti o delu občinskega sveta, župana in občinske uprave
* uspešni izvedbi javnega razpisa za podelitev občinskih nagrad.

V mesecu novembru bodo izvedena tudi opravila v zvezi z lokalnimi volitvami.

**01 POLITIČNI SISTEM**

01019001 Dejavnost občinskega sveta

* **1001001 Stroški delovanja občinskega sveta**

Občinski svet se je v letošnjem letu v času od meseca januarja do junija sestal na štirih rednih sejah. Članom občinskega sveta so bile izplačane sejnine v skladu z veljavnim pravilnikom. Do konca leta načrtujemo še eno redno sejo v septembru in eno konstitutivno sejo v decembru. Sredstva bodo zadostovala za pokritje stroškov kot so sejnine, najemnine za uporabo prostorov v katerih potekajo seje občinskega sveta in snemanje sej.

* **1001002 Stroški sej odborov in komisij OS in drugih**

Vzporedno s tem so bile opravljene tudi seje delovnih teles občinskega sveta, in sicer: Odbor za gospodarski razvoj in proračun se je sestal na štirih rednih sejah, Odbor za vzgojo, izobraževanje, kulturo in šport na dveh rednih sejah, Odbor za varstvo okolja, urejanje prostora in infrastrukturo na eni redni seji, Odbor za socialno politiko in zdravstvo na treh rednih sejah, Komisija za mandatna vprašanja volitve, imenovanja in administrativne zadeve na treh rednih sejah ter Komisija za odlikovanja in priznanja na eni redni seji. Sejnine članom odborov in komisij so bile izplačane v skladu z veljavnim pravilnikom.

Ker se načrtujeta še dve seji občinskega sveta (redna in konstitutivna ) bodo do konca leta potekale tudi seje posameznih delovnih teles. Glede na predviden sklic posameznih sej delovnih teles ocenjujemo, da se sredstva na postavki lahko ustrezno znižajo.

* **1001004 Svet za preventivo in vzgojo v cestnem prometu**

Delo je potekalo v okviru sprejetih programov in začrtanih ciljev. Priprava in izvedba temeljita predvsem na delu dveh komisij in sicer Komisije za varnost in vzgojo v cestnem prometu in cestno signalizacijo ter Komisije za predšolsko in šolsko mladino.

Komisija za varnost in vzgojo v cestnem prometu in cestno signalizacijo je obravnavala problematiko prometne ureditve na lokalnih cestah ter predloge občanov, pregledala celotno prometno signalizacijo in talne označbe v občini ter svoje ugotovitve in pripombe posredovala pristojnim službam občine Hrastnik. Izvedli smo preventivni program vzgoje v cestnem prometu za otroke – Kolesarček in izobraževalni program prometne varnosti Jumicar. V šolskem letu 2017-2018 je na Dolu pri Hrastniku organizirano varovanje otrok na prehodih za pešce skozi vse leto. Na začetku motoristične sezone smo na poligonu na Vranskem organizirali trening varne vožnje za motoriste. Treninga varne vožnje se je udeležilo 42 motoristov. Za učence prve triade je bila organizirana lutkovna predstava na temo prometne varnosti »S pikapoko na pot, da ne bo nezgod«.

Glede na načrtovane aktivnosti do konca leta ocenjujemo, da se sredstva na postavki lahko znižajo.

* **1001100-1001109 Financiranje političnih strank**

Sofinanciranje političnih strank se izvaja v skladu z določili veljavnega Sklepa o financiranju političnih strank v Občini Hrastnik in veljavni proračunom, ki določa vrednost glasu v višini 0,139 €/glas.

* **1001120-1001126 Svetniške skupine**

V skladu s sprejetim proračunom in pravilnikom o sredstvih za delo svetniških skupin in samostojnih članov občinskega sveta občine Hrastnik ter na podlagi zahtevkov posameznih vodij svetniških skupin oziroma samostojnih članov so se zagotavljala sredstva za namene delovanja svetniških skupin oziroma posameznih članov občinskega sveta.

* **1001150 Delna povrnitev stroškov volilne kampanje (lokalne volitve)**

V skladu s sprejetim Sklepom o delni povrnitvi stroškov volilne kampanje za lokalne volitve v Občini Hrastnik za volilno leto 2018 so sredstva namenjena za povrnitev stroškov organizatorjem volilne kampanje, katerim so pripadli mandati v občinskem svetu (0,33 €/glas) in za volitve župana, če je za njihove kandidate glasovalo najmanj 10% volilnih upravičence, ki so glasovali (0,12 €/glas, v drugem krogu se upoštevajo glasovi drugega kroga). Poraba sredstev se načrtuje ob izteku leta.

* **1001200 Občinska volilna komisija**

V letu 2018, bodo v mesecu novembru potekale lokalne volitve za župana, občinski svet in svete posameznih krajevnih skupnosti.

Sredstva so namenjena stroškom povezanih z izvedbo volitev. Poraba sredstev se načrtuje v zadnji tretjini leta.

**04 SKUPNE ADMINISTRATIVNE SLUŽBE IN SPLOŠNE JAVNE STORITVE**

Oddelek je uspešno izvedel javni razpis za podelitev občinskih priznanj, ki bodo podeljena na osrednji občinski proslavi 2. julija.

* **1004002 Nagrade po občinskem odloku**

S te postavke zagotavljamo sredstva za izdelavo občinskih priznanj, stroške nagrad prejemnikom priznanj ter stroške za izdelavo fotografij. V letošnjem letu so bila na podlagi izvedenega javnega razpisa ter v skladu s sprejetim sklepom občinskega sveta podeljena naslednja priznanja: eno srebrno priznanje Občine Hrastnik in tri bronasta priznanja Občine Hrastnik. Petru Kauzerju ml. se je za doseženo 1. mesto v slalomu na divjih vodah (posamično) in 3. mesto v slalomu na divjih vodah (ekipno) na evropskem prvenstvu v Pragi podelila nagrada za vrhunske športne dosežke, Miranu Cvetu pa za osvojeno zlato medaljo na 18. veteranskem svetovnem prvenstvu v gorskih tekih posebno priznanje Občine Hrastnik.

Glede na doseženo realizacijo ter predvideno svetovno prvenstvo v športni panogi kajaku in kanuju na divjih vodah v Braziliji v letošnji jeseni ocenjujemo, da je potrebno na pp zagotoviti dodatna sredstva za izplačilo denarne nagrade za dosežke na športnem področju.

04039001 Obveščanje domače in tuje javnosti

* **1004001 Stroški objav občinski predpisov**

Sprejeti predpisi so bili objavljeni v Uradnem Vestniku Zasavja. Do sedaj je bilo izdanih 16 tiskovin. Do konca leta se načrtuje še izdaja dodatnih tiskovin.

**06 LOKALNA SAMOUPRAVA**

06019002 Nacionalno združenje lokalnih skupnosti

* **1006001 Sodelovanje v org. LS v državi**

Ta proračunska postavka je namenjena plačevanju članarine združenja SOS, katerega članica je tudi naša občina. Stroški realizacije predstavljajo polletno članarino, druge del članarine bo zapadel v drugi polovici leta.

**18 KULTURA, ŠPORT IN NEVLADNE ORGANIZACIJE**

Občinska uprava uresničuje zadan cilj, po večji informiranosti občanov preko spletne strani, medijev in nove oblike občinskega glasila.

18039004 Mediji in avdiovizualna kultura

* **1018001 Stroški objav v medijih**

S te postavke se zagotavljajo sredstva za stroške objav v medijih (razne čestitke, obvestila za javnost) in programsko sodelovanje za časopis Zasavc, Radio Kum Trbovlje, ETV d.o.o., Zavod ZON.si, Zavod Savus.

* **1018002 Celostna podoba občine**

Postavka je namenjena stroškom povezanih s promocijskimi predstavitvami občine v medijih in vzdrževanju spletne strani po sklenjeni pogodbi.

* **1018004 Občinsko glasilo**

V letošnjem letu so planirane 4 izdaje občinskega glasila Hrastov list. Na tej postavki so zagotovljena sredstva za stroške povezane z njihovo izdajo. Do konca meseca junija sta bila izdana 2 izvoda časopisa Hrastov list (št. 23 in št. 24).

**4.2 NADZORNI ODBOR – 20**

**02 EKONOMSKA IN FISKALNA ADMINISTRACIJA**

Na tem področju smo sledili zastavljenim ciljem, saj je nadzorni odbor opravljal nadzore v skladu s svojim letnim programom dela in tako uresničeval cilj izboljšanja poslovanja.

02039001 Dejavnost Nadzornega odbora

* **2002001 Delovanje nadzornega odbora**

Nadzorni odbor se je v letošnjem letu od meseca januarja do meseca junija sestal na dveh rednih sejah. V skladu s programom dela so opravili en zahtevni in en manj zahtevni nadzor. Višina sejnine je bila članom tega organa izplačana glede na opravljeno delo, v skladu z veljavnim pravilnikom.

Glede na načrtovano delo nadzornega odbora v letošnjem letu ocenjujemo,da se sredstva na tej postavki lahko ustrezno znižajo.

**4.3 ŽUPAN – 30**

Na področju 30 se je zagotavljajo nemoteno izvajanje nalog župana in podžupana in sledilo ciljem, ki omogočajo:

* stabilnost političnega sistema
* kvalitetno opravljanje funkcij župana in podžupana.

**01 POLITIČNI SISTEM**

01019003 Dejavnost župana in podžupanov

* **3001001 Plače in nadomestila za opravljanje funkcije župana**
* **3001002 Plače in nadomestila za opravljanje funkcije podžupana**

Podžupan svojo funkcijo opravlja nepoklicno, za razliko od župana, ki svojo funkcijo opravlja poklicno od 1.8.2012 dalje. Funkcionarji za svoje delo prejemajo nadomestila,v skladu s predpisi. Župan je uvrščen v 51. plačni razred. V skladu s Pravilnikom o spremembah in dopolnitvah Pravilnika o plačah občinskih funkcionarjev, nagradah članov občinskega sveta, članov delovnih teles občinskega sveta ter članov drugih občinskih organov ter povračilih stroškov (UVZ, št. 4/07), se določi plača oz. plačilo za opravljanje nepoklicne funkcije podžupana v višini 25% plače, ki bi jo dobil, če bi funkcijo opravljal poklicno, z upoštevanjem primarne uvrstitve v 43. plačni razred.

**04 SKUPNE ADMINISTRATIVNE SLUŽBE IN SPLOŠNE JAVNE STORITVE**

Na teh področjih smo sledili planiranim ciljem, saj smo na občinski upravi zagotavljali materialne pogoje na področju protokolarnih zadev, usklajevali interese med proračunskimi uporabniki in pripravili za obravnavo in sprejem Zaključni račun za leto 2017. Na podlagi prispelih vlog smo odobrili sredstva za izvedbo posameznih dogodkov, ki so jih organizirala razna društva ter opravljali protokolarne dogodke (npr. zlate poroke, sprejemi župana, obisk predstavnikov pobratene občine Raške….).

**04039002 Izvedba protokolarnih dogodkov**

* **3004001 Pokroviteljstva in sofinanciranje prireditev**

S te postavke se zagotavljajo sredstva za donatorstvo in sponzoriranje raznih prireditev (Knaptrail – Ultra gorsko tekaška prireditev- stroški pogostitve, Zasavc leta – pokrovitelji prireditve), ki jih organizirajo društva in druge organizacije ter stroški, ki jih imajo krajevne skupnosti ob svojem prazniku.

* **3004002 Protokolarni stroški**

S te postavke se zagotavljajo sredstva za izvajanje dogodkov iz naslova Pravilnika o svečani potrditvi zakonske zveze in Pravilnika o protokolarnih obveznostih občine. V letošnjem letu smo do sedaj v skladu z navedenima pravilnikoma krili stroške za svečane potrditve zakonske zveze (6 zlatih porok), sprejeme pri županu, osmrtnica, žalni telegram in drugo.

* 1. **ODDELEK ZA SPLOŠNE ZADEVE - 40**

Oddelek za splošne zadeve, v okviru katerega se opravljajo upravne, strokovne organizacijsko tehnične in administrativne naloge s področja delovanja občinskega sveta in njegovih delovnih teles, nadzornega odbora, župana in občinske uprave ter civilne zaščite, je v šestih mesecih leta 2018 uresničeval zastavljene cilje.

Na posameznih področjih je stanje uresničevanja zastavljenih ciljev v obdobju januar – junij 2018 naslednje:

* gospodarno ravnanje z občinskim premoženjem,
* uspešna izvedba javnih razpisov (Javni razpis za dodelitev sredstev za sofinanciranje humanitarnih in drugih dejavnosti v občini Hrastnik, Javni razpis za sofinanciranje prireditev posebnega pomena za območje Občine Hrastnik za leto 2018. Prvi javni razpis je že zaključen, drugi pa je še v teku),
* izvedeni ukrepi za vzdrževanje upravne zgradbe ter poslovnih prostorov,
* zagotavljanje strokovnih podlag za delo občinske uprave in svetov krajevnih skupnosti,
* izvedba potrebnih ukrepov zaščite in reševanja ob naravnih in drugih nesrečah (požar, neurje),
* zamenjava opreme za potrebe civilne zaščite in gasilskih društev.

**04 SKUPNE ADMINISTRATIVNE SLUŽBE IN SPLOŠNE JAVNE STORITVE**

04039001 Obveščanje domače in tuje javnosti

* **41004006 WI-FI omrežje**

S postavke se krijejo tekoči stroški za poravnavanje obveznosti iz naslova vzdrževanje komunikacijske opreme.

04039002 Izvedba protokolarnih dogodkov

* **4004005 Posebne javne prireditve**

Na podlagi javnega razpisa za sofinanciranje prireditev posebnega pomena za območje Občine Hrastnik za leto 2018 so do konca meseca junija iz proračunske postavke izplačali naslednja finančna sredstva, in sicer:

|  |  |
| --- | --- |
| **Društvo/organizacija** | **Znesek v €** |
| GESŠ Trbovlje, Regijsko srečanje mladih raziskovalcev Zasavja | 200,00 |
| JZ Knjižnica Antona Sovreta Hrastnik, Poletni festival hrastniške knjižnice | 800,00 |
| JZ KRC Hrastnik, Državni praznik - proslava 8. februar  Državni praznik- proslava Dan upora proti okupatorju | 2.000,00  2.780,00 |
| Plesni center Maja Udovč s.p., European quadrille dance festival 2018 | 500,00 |
| PGD Prapretno, državni praznik - prireditev ob praznovanju 1. in 2 .maj, Kresovanje 2018 | 1.500,00 |
| RK Dol TKI Hrastnik, turnir v mini rokometu Zasavje cup 2018  Dolska noč | 850,00  1.500,00 |
| Srbsko kulturno društvo Sava, Etno festival | 1.000,00 |
| SŠ Zagorje, maturantski ples | 200,00 |
| Strelsko društvo Rudnik Hrastnik, turnir v streljanju s serijsko zračno puško v počastitev praznika rudarjev 3. julij | 200,00 |
| Turistično društvo Hrastnik, Kramarski sejem | 250,00 |
| Vitkar Zavod, Mednarodni festival uprizoritvenih umetnosti Rdeči revirji | 2.500,00 |
| Zavod Savus, Rudarski maraton  Jamatlon 2018 | 1.000,00  600,00 |
| Nogometni klub Hrastnik, Turnir v spomin na Viktorja Maurerja | 200,00 |
| PGD Turje, Kmečke igre | 1.200,00 |
| SKUPAJ | 17.280,00 |

Javni razpis in reševanje vlog je še v teku, zato realizacija pri prireditvah posebnega pomena še ni 100%.

04039003 Razpolaganje in upravljanje z občinskim premoženjem

* **4004003 Izvršbe, sodni postopki**

Sredstva so bila porabljena za pokrivanje stroškov v zvezi s cenitvami, ki se opravijo na podlagi sprejetih načrtov nabav in prodaj, odvetniških storitev, notarskih storitev, plačilo davka iz naslova kupoprodajnih pogodb in podobno. Med letom smo sredstva s postavke 4004004 v višini 500,00 eur, s postavke 4006005 v višini 364,00 eur, iz postavke 4004100 v višini 1.000,00 eur prerazporedili s sklepom o prerazporeditvi sredstev v proračunu št. 0002-2018, na postavko 4004003.

Glede na predvideno porabo sredstev na tej postavki bo potrebno do konca leta zagotoviti dodatna sredstva.

* **4004004 Stroški upravljanja občinskega premoženja**

Postavka predstavlja porabo sredstev za parkirišče namenjeno tovornim vozilom pri železniški postaji, to so obratovalni stroški (stroški čiščenja in košnje, poraba el. energije). Med letom smo sredstva s te postavke v višini 500,00 eur prerazporedili s sklepom o prerazporeditvi sredstev v proračunu št. 0002-2018, na postavko 4004003.

Sredstva na postavki bi morala zadostovati za pokrivanje rednih obratovalnih stroškov do konca leta.

* **4004100 Tekoče vzdrževanje poslovnih prostorov**

Na poslovne prostore, ki so v lasti občine sta vezani dve proračunski postavki in sicer tekoče vzdrževanje poslovnih prostorov in investicijska vlaganja v poslovne prostore. S prve se krijejo stroški za porabljeno električno energijo, kuriva in ogrevanje, vodo in komunalne storitve, odvoz smeti, tekoče vzdrževanje poslovnih prostorov, stroške upravnika, rezervni sklad, stroški za reševanje iz dvigala, stroški za tehnični pregled dvigala v upravni zgradbi.

Med letom smo sredstva s te postavke v višini 1.000,0 eur prerazporedili s sklepom o prerazporeditvi sredstev v proračunu št. 0002-2018, na postavko 4004003.

* **4004101 – Investicijska vlaganja v poslovne prostore**

S prvim rebalansom proračuna za leto 2018 smo za preureditev dotrajanih vodovodnih napeljav, preureditev električne energije in beljenje ter menjavo talnih oblog zagotovili dodatna sredstva v višini 4.800,00 evrov za poslovni prostor v lasti občine.

**06 LOKALNA SAMOUPRAVA**

06029001 Delovanje ožjih delov

* **4006100 Plačilo skupnih storitev za KS**

Plačilo skupnih storitev za KS predstavlja plačila za pisanje in branje govorov na pogrebnih svečanostih, ki se opravijo za občane Občine Hrastnik, kadar naročnik izrazi željo, da se poslovilni govor opravi v imenu posamezne KS. Izplačila so v skladu s Pravilnikom o povračilu stroškov predsednikom KS in storitev pisanja in branja govorov na pogrebnih svečanostih v občini Hrastnik.

06039001 Administracija občinske uprave

* **4006001 Plače, drugi izdatki zaposlenim in prispevki**

Izplačevanje plač poteka v skladu s predpisi in sklenjenimi pogodbami o zaposlitvah. Število zaposlenih na občinski upravi trenutno je 22 (21 javnih uslužbencev in župan). Zaposlenim javnim uslužbencem smo izplačali plače in ostale obveznosti iz naslova delovno pravnih razmerij na podlagi veljavnih predpisov.

* **4006002 Materialni stroški za delovanje občinske uprave**

Sredstva za materialne stroške predstavljajo stroške za vezavo uradnih listov in UVZ, potrošni pisarniški material, stroške povezane s službenimi potovanji, izobraževanjem zaposlenih, zavarovalne premije, poraba sredstev za ogrevanje za upravno zgradbo, stroške povezane z obstoječo strojno opremo in podobno.

* **4006005 Sredstva za revizijo poslovanja občine**

Sredstva za revizijo poslovanja občine na tej postavki so namenjena za plačilo storitve opravljenega notranjega nadzora poslovanja s strani zunanjega izvajalca. Glede na že sklenjeno pogodbo so se sredstva na tej postavki znižala s sklepom o prerazporeditvi sredstev v proračunu št. 0002-2018, v višini 364,00 eur, na postavko 4004003.

* **4006006 Medobčinski inšpektorat in redarstvo Zasavje**

Sredstva na tej postavki so namenjena sofinanciranju delovanja MIR (plače, materialni stroški), v skladu s sprejetim dogovorom in finančnim načrtom.

06039002 Razpolaganje in upravljanje s premoženjem potrebnim za delovanje občinske uprave

* **4006003 Stroški vzdrževanja in investicijska vlaganja**

Sredstva so namenjena nabavi posamezne računalniške opreme, opreme za hlajenje, pisarniškega pohištva, zamenjavi stavbnega pohištva na upravni zgradbi. Hkrati z energetsko sanacijo objekta na upravni zgradbi se bo v letošnjem letu uredil tudi del podstrešja, za potrebe arhiva.

S prvim rebalansom proračuna za leto 2018 smo za nakup stroje računalniške opreme ter nabavo nekaj novih označevalnih tabel za občinsko upravo na tej postavki zagotovili dodatna sredstva v višini 5.000,00 eur.

S strani Zavarovalnice Triglav smo prejeli zavarovalnino za prijavo dogodka na občinskem dvigalu (popravilo stekla) za kar se povečujejo sredstva na tej postavki.

**07 OBRAMBA IN UKREPI OB IZREDNIH DOGODKIH**

07039001 Pripravljenost sistema za zaščito, reševanje in pomoč

* **4007001 Sredstva za redno dejavnost CZ**

Sredstva za redno dejavnost so bila porabljena za tekoče vzdrževanje opreme, plačilo električne energije, sofinanciranja proslave ob dnevu civilne zaščite, ki je v letošnjem letu potekala v občini Zagorje ob Savi ter za plačilo sejnin članom občinskega štaba za civilno zaščito.

Del sredstev je bil namenjen za izobraževanje članov gasilskih enot, ki so se udeležili seminarja z naslovom »Požarna varnost v zbirnih centrih za odpadke«.

Na tej proračunski postavki pa ravno tako vsako leto poravnamo zavarovanja za odgovornost članov civilne zaščite ter zavarovanja za primer poškodbe pri delu in poklicne bolezni.

* **4007002 Sofinanciranje dejavnosti društev na področju CZ**

Sredstva na omenjeni postavki še niso bila realizirana.

* **4007008 Stroški intervencij ob naravnih in drugih nesrečah**

Za stroške intervencije ob požaru gospodarskega poslopja v Podkraju ter za začasno namestitev prizadete družine smo namenili 728,99€.

Stroški intervencij ob neurju meseca aprila pa so znašali 241,45€.

07039002 Delovanje sistema za zaščito, reševanje in pomoč

* **4007003 Nakup in vzdrževanje opreme CZ**

Nabavljena je bila zaščitna oprema in sredstva (agregat, protipoplavne vreče, PVC folija za prekrivanje….).

Glede na načrt nabav, ki se bo realiziral še do konca leta ocenjujemo, da se sredstva na tej postavki lahko znižajo.

4007004 Stroški operativnega delovanja enot CZ

S te postavke se krijejo stroški za nadomestila plač članom občinskih enot za zaščito, reševanje in pomoč v slučaju naravnih in drugih nesreč. V letu 2018 sredstva iz postavke še niso bila aktivirana.

* **4007005 Sredstva za redno dejavnost GZ Hrastnik**

V Gasilsko zvezo Hrastnik je združeno 8 gasilskih društev: PGD Hrastnik-mesto, PGD Dol pri Hrastniku, PGD Marno, PGD Turje, PGD Prapretno, PIGD Rudnik Hrastnik, PIGD TKI, Hrastnik, PIGD Steklarna Hrastnik.

V vseh osem gasilskih društev je včlanjeno 536 članov, od tega je 172 operativnih članov. Mladinska komisija GZ Hrastnik povezuje mladino in vseh 5 gasilskih društev.

Sredstva so bila porabljena za izobraževanja, tekmovanja, vaje gasilcev ter zavarovanje operativnih članov, opreme, vozil in objektov.

* **4007006 Požarna taksa**

Zbrana sredstva iz naslova požarne takse se nakazujejo sproti na Gasilsko zvezo Hrastnik. Odbor za razpolaganje s sredstvi požarnega sklada Občine Hrastnik je razdelil sredstva, ki so bila nakazana s strani Odbora za razpolaganje s sredstvi požarnega sklada Republike Slovenije do junija 2018.

* **4007007 Sofinanciranje nakupa opreme in vozil**

Gasilska društva (PGD) so na občnih zborih sprejela plane nabave opreme za leto 2018.

Oprema se nabavlja v skladu s plani društev, na osnovi dejanskih potreb in v skladu s potrebami, ki se ugotovijo na analizi intervencij.

**16 PROSTORSKO PLANIRANJE IN STANOVANJSKO KOMUNALNA DEJAVNOST**

16029002 Nadzor nad prostorom, onesnaževanjem okolja in narave

* **4216003 odkupi in odškodnine za posege v prostor**

Sredstva so namenjena za poravnavo stroškov iz naslova kupnin, davka, notarjev in podobno pri nabavi premoženja, ki je zajeto v Letnem načrtu razpolaganja s stvarnim premoženjem Občine Hrastnik. Trenutna realizacija je odraz plačila kupnine za zemljišča, za katero je bila sklenjena kupoprodajna pogodba v letu 2017, kupnina pa je zapadla v plačilo v letu 2018 ter odškodnini za pridobljeni služnosti (RTH, SiDG). Do konca leta se bo nadaljevalo s predvidenimi postopki v skladu z letnim načrtom.

**20 SOCIALNO VARSTVO**

20049006 Socialno varstvo drugih ranljivih skupin

18059002 programi za mladino

18049004 programi drugih posebni skupin

V okviru teh dveh podprogramov so rezervirana sredstva za vsakoletni javnih razpis za sofinanciranje humanitarnih in drugih društev. Sredstva smo črpali tudi iz treh proračunskih postavk (4018001, 4018002, 4020001) v skladu s sprejetim proračunom.

Občina je uspešno zaključila javni razpis za sofinanciranje humanitarnih in drugih dejavnosti v občini Hrastnik.

Posameznim društvom oz. prejemnikom so se za sofinanciranje društvenih dejavnosti do konca meseca junija izplačala sredstva v naslednji višini, in sicer:

* **4018001 Financiranje programov upokojenskih društev**

|  |  |
| --- | --- |
| **Prejemniki sredstev** | **Višina prejetih sredstev v €** |
| Društvo upokojencev Dol pri Hrastniku | 1.062,00 |
| Društvo upokojencev Hrastnik | 1.188,20 |
| skupaj | 2.250,20 |

* **4018002 Financiranje programov za predšolsko in šolsko mladino**

|  |  |
| --- | --- |
| **Prejemniki sredstev** | **Višina prejetih sredstev v €** |
| Občinska zveza prijateljev mladine Hrastnik | 3.625,00 |

* **4020001 Sredstva za delovanje humanitarnih in drugih društev**

|  |  |
| --- | --- |
| **Prejemniki sredstev** | **Višina prejetih sredstev v €** |
| Društvo upokojencev Hrastnik | 415,61 |
| Brodarsko društvo Steklarna Hrastnik, modelarska sekcija | 302,93 |
| Čebelarsko društvo Hrastnik | 297,75 |
| Društvo civilnih invalidov vojne za slovenijo - Ljubljana | 50,00 |
| Društvo diabetikov Hrastnik | 663,40 |
| Društvo hrbteničarjev Zasavje | 160,50 |
| Društvo Infundibulum | 131,27 |
| Društvo invalidov Hrastnik | 861,80 |
| Društvo izgnancev Slovenije, krajevna organizacija Hrastnik | 298,31 |
| Društvo kmečkih žena in deklet | 323,00 |
| Društvo ledvičnih bolnikov Zasavja | 170,96 |
| Društvo paraplegikov ljubljanske pokrajine | 50,00 |
| Društvo psoriatikov Slovenije | 170,96 |
| Društvo Rast | 401,24 |
| Društvo slovensko društvo za celiakijo | 108,16 |
| Društvo Sožitje | 582,80 |
| Društvo U3 | 106,42 |
| Društvo za preprečevanje osteoporoze Hrastnik | 372,00 |
| Društvo za zdravilne rastline Zasavje | 125,61 |
| Društvo klekljaric Srčevke | 150,03 |
| Foto klub Hrastnik | 637,34 |
| Inštitut Vir | 50,00 |
| Jonatan prijatelj | 73,27 |
| Klub brigadirjev Zasavja | 483,00 |
| Konjerejsko društvo Hrastnik | 322,69 |
| Kulturno društvo svoboda center folklorna skupina Trbovlje | 60,71 |
| Lovska družina Dol pri Hrastniku | 335,34 |
| Lovska družina Hrastnik | 332,35 |
| Medobčinsko društvo slepih in slabovidnih Ljubljana | 155,26 |
| Moto klub Schlossberg | 334,48 |
| Ozara Slovenija nacionalno združenje za kakovost življenja | 134,33 |
| Ribiška družina Hrastnik | 278,79 |
| Sadjarsko društvo Hrastnik | 323,00 |
| Šent Slovensko združenje za duševno zdravje | 50,00 |
| Škofijska Karitas Celje | 800,00 |
| Turistično društvo Hrastnik | 462,66 |
| Ustanova mali vitez | 50,00 |
| Zasavsko društvo za cerebralno paralizo | 85,48 |
| Združenje multiple skleroze Slovenije | 50,00 |
| ZŠAM Hrastnik | 331,33 |
| SKUPAJ | 11.092,78 |

**4.5 ODDELEK ZA DRUŽBENE DEJAVNOSTI IN GOSPODARSTVO - 41**

Oddelek za družbene dejavnosti in gospodarstvo, v okviru katerega se opravljajo upravne, strokovne, organizacijsko tehnične in administrativne naloge s področja izobraževanja, predšolske vzgoje, športa in rekreacije, kulture, storitev splošnega zdravstvenega varstva, kmetijstva, gozdarstva, ribištva in lova, turizma, drugih gospodarskih dejavnosti in stanovanjskega gospodarstva, je v prvih osmih mesecih leta 2018 zastavljene cilje v pretežni meri uresničil. Odstopanja, ki so bila prisotna v tem obdobju, glede na oceno do konca leta, so bila že v pretežni meri odpravljena v okviru prerazporeditev med proračunskimi postavkami kot tudi prvim rebalansom.

Na posameznih področjih je stanje uresničevanja zastavljenih ciljev v obdobju januar – avgust 2018 naslednje:

**06 LOKALNA SAMOUPRAVA**

* **4106001 Razvojni programi, projekti, strategije**

V letu 2016 so vse tri zasavske lokalne skupnosti pristopile k ustanovitvi nove regionalne razvojne agencije (RRA), ki je v 100 % javni lasti. RRA Zasavje opravlja splošne razvojne naloge v javnem interesu kot institucija za izvajanje regionalne politike za Zasavsko razvojno regijo. Navedene naloge opravlja od 29. 7. 2016 dalje, v skladu z Odločbo o vpisu RRA Zasavje v evidenco regionalnih razvojnih agencij za programsko obdobje 2014 - 2020. V sklopu izvajanja načrtovanih nalog skrbi za nemoteno delovanje regijskih organov (Svet zasavske regije, Razvojni svet zasavske regije, delovanje posameznih odborov: gospodarstvo; človeški viri in kakovost življenja; okolje, prostor in infrastruktura; za razvoj podeželja; turizem; razvoj energetike; okolje in zdravje), delovanje regijske garancijske sheme, regijske štipendijske sheme, pripravo dokumentov in projektov za uvrstitev projektov – dogovor razvoja regij (DRR), prijave projektov na javne razpise, pripravo poročil, razgovorov na pristojnih ministrstvih in drugih organih – regijska problematika. RRA Zasavje se je v letu 2018 udeležila različnih sestankov glede izvajanja Dogovora za razvoj regij – to je dvostranski izvedbeni akt, s katerim se bo uresničeval Regionalni razvojni program Zasavske regije 2014 - 2020 (izbor projektov za črpanje sredstev iz ESRR). Drugo javno povabilo za pripravo in podpis DRR je bilo objavljeno 13. 11. 2017. Razvojni svet Zasavske regije je dne 12. 2. 2018 in 21. 5. 2018 potrdil seznam najpomembnejših projektov za uvrstitev v osnutek dopolnjenega dogovora. *Dogovor za razvoj Zasavske razvojne regije* je bil podpisan 22. 5. 2018 za 11 projektov v skupni višini 25,9 mio €, med njimi so tudi tisti, ki zajemajo območje Hrastnika (OIC Steklarna – TKI Hrastnik: 4,026 mio €, Izvedba ukrepov CPS na kolesarski infrastrukturi: 378.376,70 €, Odvajanje in čiščenje odpadne vode v porečju Save – občina Hrastnik: 2.231.673,00 €, Cesta G2-108 Hrastnik – Zidani most: 1.705.450,28 €). V letu 2017 je RRA Zasavje pridobila od Slovenskega regionalnega razvojnega sklada pooblastilo za izvajanje Regionalne garancijske sheme (RGS) za območje Zasavja. Mikro, mala in srednja podjetja imajo možnost pridobiti posojila pod ugodnimi pogoji, z zmanjšanimi bančnimi zahtevami za zavarovanje posojil (od 8.000-500.000 €, garancija od 50 - 80 % prejetega kredita). Za zasavsko regijo je v obdobju september 2017 do aprila 2018 na voljo 1 mio € za te namene. RRA Zasavje ima javno pooblastilo za obdobje 2016 - 2022 za izvajanje Regionalne štipendijske sheme (RŠS), katere namen je šolanje mladih za potrebe gospodarstva ter preprečevanje odseljevanja mladih iz regije. Glavni cilj RŠS je sofinancirati kadrovsko štipendijo 4000 štipendistom v obdobju šolskega leta 2016/2017 do vključno šolskega leta 2021 - 2022. Dne 30. 11. 2017 je bila objavljen javni poziv delodajalcem za prijavo potreb po kadrovskih štipendijah v šolskem letu 2018/2019, rok za oddajo vlog velja do 30. 9. 2018. Družba ETI d.o.o. je za šolsko leto 2018/2019 ponudila 6 kadrovskih štipendij.

RRA Zasavje je v letu 2018 opravljala tudi različne aktivnosti za izvajanje Programa spodbujanja konkurenčnosti in ukrepov razvojne podpore za območje Hrastnik, Trbovlje in Radeče (organizacija predstavitve javnih pozivov, svetovanje pri pripravi vlog na javne pozive, izvajanje programa Podjetno v svet podjetništva HRT oziroma PVSP HRT). Dne 24. aprila 2018 je bil objavljen deveti javni poziv za izvajanje PVSP HRT za vključitev v program 10 oseb, prijava do 4. 6. 2018. Program se začne izvajati v začetku julija 2018, vanj je vključena 1 oseba iz Hrastnika.

Vse tri zasavske občine so z RRA Zasavje podpisale pogodbo o sofinanciranju delovanja RRA Zasavj**e** v letu 2018 v skupni višini 113.877,00 EUR oziroma vsaka občina v višini 37.959,00 EUR. Na osnovi metodologije izračuna stroškov za izvajanje splošnih regionalnih nalog (izdela jo MGRT – Ministrstvo za gospodarski razvoj in tehnologijo) del stroškov delovanja RRA pokriva MGRT Sredstva so bila porabljena za izplačilo plač in pripadajočih prispevkov ter za materialne stroške delovanja RRA Zasavje. Ocenjujemo, da bodo sredstva do konca leta porabljena v načrtovani višini.

Z prvim rebalansom so se zagotovila dodatna sredstva za plače direktorja na osnovi novega vrednotenja delovnega mesta, ki izhaja iz Uredba o plačah direktorjev v javnem sektorju (Uradni list RS, št. [68/17](http://www.uradni-list.si/1/objava.jsp?sop=2017-01-3256), [4/18](http://www.uradni-list.si/1/objava.jsp?sop=2018-01-0156) in [30/18](http://www.uradni-list.si/1/objava.jsp?sop=2018-01-1362))

* **4106010 Izvajanje lokalnega razvoja lokalnih akcijskih skupin (LAS)**

V preteklih letih je bila z Društvom za razvoj podeželja Zasavje podpisana letna pogodba o sofinanciranju delovanja LAS na območju Zasavja (lokalna akcijska skupina za področje razvoja podeželja), ki je imelo javno pooblastilo za delovanje LAS za obdobje 2007 -2013 in črpanje sredstev LEADER (črpanje EU sredstev do leta 2015). Društvo mora zagotavljati trajnost izvedenih in sofinanciranih operacij/projektov najmanj pet let po zaključku operacij, v našem primeru do leta 2020 ter vsako leto poročati o tem. Pri tem izvaja tudi kontrolo na terenu in opozarja nosilce operacij o zagotavljanju ciljev operacije, omogoča tudi kontrolo izvedbe operacij s strani pooblaščenih institucij sofinancerja operacij (nadzor dajalca pomoči). V letu 2018 ima društvo zadostna sredstva za pokritje stroškov poročanja in nadzora operacij (večina prilivov iz javnih virov), zato lokalne skupnosti ne bodo sofinancirale navedenih stroškov.

Za novo programsko obdobje 2014 - 2020 je bilo potrebno oblikovati nov LAS v obliki pogodbenega partnerstva (ne več kot društvo). Pogodbeno partnerstvo je bilo sklenjeno dne 15. 10. 2015. Sklenilo ga je 41 ustanovnih pogodbenih partnerjev iz vseh treh sektorjev (javni, zasebni, ekonomski) kot določa uredba CLLD. Partnerji so pristopili k imenovanju vseh ustreznih organov in izvedbo postopkov za registracijo LAS, k pripravi in izdelavi strategije lokalnega razvoja (SLR) za obdobje 2014-2020, ki je osnova za pridobitev statusa LAS in črpanje EU sredstev »CLLD – lokalni razvoj. Po novih določilih mora pogodbeno partnerstvo izmed sebe izbrati vodilnega partnerja, ki upravlja LAS - strokovno in finančno in je kontaktna oseba s pristojnim ministrstvom oziroma drugimi uradnimi institucijami. Za vodilnega partnerja je bila izbrana Območna obrtno podjetniška zbornica Hrastnik. Strategija lokalnega razvoja partnerstva lokalne akcijske skupine Zasavje je bila izdelana konec januarja 2016 in posredovana v potrditev. Partnerstvo LAS Zasavje je prejelo odločbo Ministrstva za gospodarski razvoj in tehnologijo o izboru in potrditvi LAS, ki deluje na območju Zasavja, dne 17. 10. 2016. V juliju 2017 je Partnerstvo LAS posredovalo v potrditev spremembo strategije, ki se je spremenila v nekaterih delih (merila, kazalniki, ipd.). Sprememba je bila potrjena, na podlagi tega je bil dne 23. 4. 2018 objavljen 3. javni poziv za izbor operacij za uresničevanje ciljev strategije lokalnega razvoja Partnerstva LAS Zasavje za obdobje 2014 - 2020. Na voljo so bila sredstva v višini 418.281,43 €, od tega 88.114,55 € iz Evropskega sklada za regionalni razvoj (ESRR; dovoljeno do 80 % sofinanciranja) in 330.166,88 € iz Evropskega kmetijskega sklada za razvoj podeželja (EKSRP - dovoljeno 85 % sofinanciranja). Partnerstvo LAS Zasavje je prejelo 15 vlog, od tega 2 iz Hrastnika, 6 iz Trbovelj in 7 iz Zagorja ob Savi. Dne 3. 7. 2018 bo izvedeno odpiranje vlog in administrativni pregled vlog. Vloge so še v postopku obravnave (dopolnjevanje). Ocenjevanje vlog bo izvedeno predvidoma v začetku avgusta 2018. Partnerstvo LAS Zasavje se je v letu 2017 vključilo v skupen projekt Zgodbe rok in krajev za črpanje sredstev iz ukrepa Sodelovanje. V navedeni projekt se je vključilo 11 LAS-ov, ki želijo razvijati in spodbujati rokodelske dejavnosti in si medsebojno izmenjavati znanje in izkušnje. Nosilec projekta je Srce Slovenije. Vrednost projekta znaša 337.650,19 € z DDV, od tega predvideva Partnerstvo LAS Zasavje v sklopu navedenega projekta pridobiti 21.353,53 € evropskih sredstev od 27.968,00 € (z DDV). Partnerstvo LAS Zasavje je za pokritje stroškov, ki so nastali v prvih šestih mesecih oddal en zahtevek v višini 916,37 €. Ocenjuje se, da bodo sredstva do konca leta porabljena v načrtovani višini.

**10 TRG DELA IN DELOVNI POGOJI**

**10039001 – Povečanje zaposljivosti**

* **4120009 Javna dela**

Javna dela na področju družbenih dejavnosti in komunalno cestne infrastrukture so se v obravnavanem obdobju sofinancirala 23 udeležencem in sicer:

- Komunalno stanovanjsko podjetje Hrastnik 5 udeležencev,

- Osnovna šola narodnega heroja Rajka Hrastnik 4 udeleženci,

- Dom starejših Hrastnik 3 udeleženci,

- Kulturno rekreacijski center Hrastnik 2 udeleženca,

- Mladinski center Hrastnik 1 udeleženec,

- Knjižnica Antona Sovreta Hrastnik 1 udeleženec,

- VDC Zagorje 1 udeleženec,

- Center za socialno delo Hrastnik 1 udeleženec,

- RKS Območno združenje, 1 udeleženec,

- Društvo invalidov Hrastnik, 1 udeleženec,

- Društvo Rast, 1 udeleženec.

- ŠOHT, 1 udeleženec,

- Glasbena šola 1 udeleženc.

Navedenim delavcem se na osnovi kriterijev javnega povabila in sklenjene pogodbe iz proračuna zagotavljajo sredstva za izplačilo plače v deležu 25 % in celotni znesek regresa za letni dopust, 75% plače ter sredstva za regresirano prehrano ter prevoz na delo pa zagotavlja Zavod za zaposlovanje.

Ocenjuje se, da bodo zagotovljena sredstva na tej postavki zadoščala za plačilo nastalih obveznosti do konca leta.

**11 KMETIJSTVO, GOZDARSTVO, RIBIŠTVO**

**11029001 - Strukturni ukrepi v kmetijstvu in živilstvu**

* **411001 Strukturni ukrepi v kmetijstvu in živilstvu**

Ocenjuje se, da bodo vsi prejemniki pomoči oddali dokazila do predpisanega roka, tako, da bodo sredstva porabljena v višini dodeljenih sredstev. V letu 2017 so bili v okviru ukrepov Programa za razvoj podeželja RS 2014 - 2020 objavljeni različni javni razpisi za kmetijska gospodarstva in njihove naložbe (več ukrepov, višje subvencije; npr. mladi prevzemniki kmetij, naložbe v čebelarsko opremo, …), kar posredno vpliva na prijavo na občinske javne razpise (nižje pomoči in le za nekatere ukrepe). Nekateri vlagatelji niso oddali vlog, zaradi neurejenih dokumentov (gradbeno dovoljenje in druga soglasja – vodovarstveno, …).

Finančne pomoči za izvajanje ukrepov razvoja podeželja in kmetijstvase dodeljujejo na osnovi določil pravilnika in javnega razpisa (državne pomoči oziroma pomoči de minimis). Razpis je bil objavljen 8. 1. 2018, vloge so se sprejemale od dneva razpisa do 7. 2. 2018 do 12 ure, ne glede na način dostave. Sredstva v skupni višini 16.000 € so namenjena za izvajanje dveh ukrepov: Ukrep 1: Pomoč za naložbe v opredmetena in neopredmetena sredstva na kmetijskih gospodarstvih v zvezi s primarno kmetijsko proizvodnjo in Ukrep 4: Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji. Na javni razpis je prispelo 10 vlog s strani kmetijskih gospodarstev. Odpiranje vlog je bilo izvedeno 12. 2. 2018. Vlagateljem so bila odobrena sredstva v skupni višini 13.990,00 €, od tega 11.216,00 € za Ukrep 1 in 2.774,00 € Ukrep 4. En vlagatelj je odstopil od vloge, dva vlagatelja nista izpolnjevala vseh pogojev javnega razpisa. V prvih šestih mesecih je pet vlagateljev oddalo dokazila o izvedbi naložb, nakazilo bo izvedeno v valutnem roku. Ocenjuje se, da bodo vsi prejemniki pomoči oddali dokazila do predpisanega roka (3. 9. 2018), tako, da bodo sredstva porabljena v višini dodeljenih sredstev. V letu 2018 so bili v okviru ukrepov Programa za razvoj podeželja RS 2014 - 2020 objavljeni različni javni razpisi za kmetijska gospodarstva in njihove naložbe (več ukrepov, višje subvencije; npr. mladi prevzemniki kmetij, naložbe v čebelarsko opremo, v predelavo, za namakalne sisteme, odpravljanje zaraščanja kmetijskih površin, …), kar posredno vpliva na prijavo na občinske javne razpise (nižje pomoči in le za nekatere ukrepe). Nekateri vlagatelji niso oddali vlog, zaradi neurejenih dokumentov (gradbeno dovoljenje in druga soglasja – vodovarstveno, … oziroma neusklajeno z občinskim prostorskim načrtom). Glede na to, da na osnovi javnega razpisa niso bila porabljena vsa razpoložljiva sredstva , so se prosta sredstva prerazporedila na področja, na katerih trenutno zagotovljena sredstva ne bodo zadoščala za plačilo nastalih obveznosti.

Navedena proračunska postavka in njena obrazložitev se navezuje tudi na NRP OB034-06-0023.

**12 PRIDOBIVANJE IN DISTRIBUCIJA ENERGETSKIH SUROVIN**

**12069001 - Spodbujanje rabe obnovljivih virov energije**

* **4112001 JZP – energetska sanacija javnih objektov**

V okviru izvedbe energetske sanacije javnih objektov po principu javno zasebnega partnerstva so bili v jesenskih mesecih leta 2017 realizirani vsi načrtovani ukrepi na objektih športne dvorane Log, OŠ n.h. Rajka, pokritem kopališču in upravni zgradbi občine. Zaradi težav v spletni aplikaciji EMA, je bilo možno oddati zahtevek za črpanje nepovratnih sredstev, ki so nam bila odobrena na osnovi prijave na razpis MZIP šele v drugi polovici meseca maja 2018, zato bo projekt tudi finančno zaključen v drugem polletju.

Navedena proračunska postavka in njena obrazložitev se navezuje tudi na NRP OB034-16-0007.

**14 GOSPODARSTVO**

**14029001 - Spodbujanje razvoja malega gospodarstva**

* **4114100 Subvencije za malo gospodarstvo**

Javni razpis o dodeljevanju sredstev za pospeševanje razvoja podjetništva v občini Hrastnik v letu 2018 je bil na osnovi pravilnika objavljen 30. 3. 2018, v skladu s pravilnikom in pridobljenim mnenjem za shemo »pomoči »de minimis. Vloge so se sprejemale od 30. 3. 2018 do 4 .5. 2018.

Sredstva so bila namenjena za odpiranje novih delovnih mest, za začetne investicije ali razširjene investicije, za sobodajalstvo, za socialna podjetja, za delovanje zbornic in delovanje podjetniškega krožka na osnovni šoli. V letu 2018 so bila v proračunu zagotovljena sredstva za pospeševanje razvoja malega gospodarstva v skupni višini 42.000 €. Odpiranje vloge je bilo izvedeno dne 7. 5. 2018. Komisija je obravnavala 17 vlog za 19 ukrepov (vlagatelji so lahko v vlogi prijavili več ukrepov), od tega 8 vlog za naložbe, 9 vlog za odpiranje novih delovnih mest (6 samozaposlitev, 3 zaposlitve registrirane brezposelne osebe), 1 vloga za delovanje zbornic in 1 vloga za delovanje podjetniškega krožka. Od tega so bile 3 vloge zavrnjene (investicije) in 1 vloga delno zavrnjena (delovno mesto), ker niso izpolnjevale vseh razpisnih pogojev. Sredstva v skupni višini 41.998,00 € so bila odobrena 13 vlagateljem (enemu le delno), večina med njimi je ukrepe že realizirala (delovna mesta, nekatere investicije), ostali vlagatelji lahko oddajo zahtevke o realizaciji ukrepov do 3. 9. 2018 (naložbe, delovanje zbornic, delovanje podjetniškega krožka). Izplačila pomoči bodo izvedena v drugi polovici leta na podlagi oddanih dokazil in valutnih rokov. Ocenjuje se, da bodo do konca leta 2018 sredstva porabljena v načrtovani višini.

Navedena proračunska postavka in njena obrazložitev se navezuje tudi na NRP OB034-06-0016.

**14039001 – Promocija občine**

* **4114001 Spodbujanje razvoja turizma**

V mesecu juniju 2018 se je Občina Hrastnik pridružila tekmovanju Moja dežela – lepa in gostoljubna, katero organizira Turistična zveza Slovenije (kategorija srednji kraj). Rezultati ocenjevanja bodo znani okvirno v mesecu septembru 2018. V jeseni je predviden nakup blaga za kaščo v Šavni Peči v višini 100,00 €. V okviru prerazporeditve sredstev med proračunskimi postavkami po sklepu župana so se sredstva, namenjena za nakup označevalni turističnih tabel prerazporedila za pridobitev projektne dokumentacije za prenovo tržnice.

* **4114002 – Promocijski material in oglaševanje**

Za promocijske namene bodo nabavljene nove fotografije Hrastnika (okvirno 19 fotografij). Ocenjujemo, da bodo do konca leta sredstva porabljena.

* **4114004 TIC Hrastnik**

KRC Hrastnik se je 28. 2. 2017 prijavil na 1. javni poziv za izbor operacij za uresničevanje ciljev Strategije lokalnega razvoja partnerstva LAS Zasavje za obdobje 2014 – 2020. Kot nosilec projekta **TIC Hrastnik** je skupaj z dvema partnerjema prijavil projekt v skupni višini 71.604,69 €. Dne 20. 2. 2018 je prejel odločbo o odobritvi sredstev v višini 57.799,62 €. Projekt se bo izvajal dve leti, po fazah. Na osnovi navedene odločbe so se začele izvajati posamezne aktivnosti. Pisarna za delovanje TIC v Muzeju Hrastnik je že urejena in opremljena, v juniju je z delom pričela turistična informatorka, ki že pripravlja osnovo za spletne strani in predviden promocijski material, pridobiva kontakte s turističnimi ponudniki ter ažurira obstoječe podatke in jih nadgrajuje, pripravlja tudi nov slikovni material. Objavlja tudi novice na Facebook strani in Instagramu. Prvi zahtevek za dodelitev sredstev iz Evropskega kmetijskega sklada za razvoj podeželja bo oddan 6. 11. 2018, drugi pa v letu 2019. Pred oddajo zahtevka je potrebno oddati spremembe in dopolnitve projekta (dovoljena 1 sprememba na leto). Načrtujemo prijavo spremembe terminskega zamika dela turističnega informatorja, ker je pričel z delom 1. junija 2018. Ocenjuje se, da bodo zagotovljena sredstva do konca leta porabljena v načrtovani višini.

**15 VAROVANJE OKOLJA IN NARAVNE DEDIŠČINE**

**15059001 – Ohranjanje biotske raznovrstnosti in varstvo naravnih vrednot**

* **4115001 – Ohranjanje narave**

V okviru te proračunske postavke se sredstva namenjajo za:

- nakup krme za divjad (lovske družine).

Pristojno ministrstvo je lovskim družinam podelilo koncesijo za upravljanje lovskih območij, med njimi tudi na območju Hrastnika. Lovske družine so zavezane k plačilu koncesijske dajatve, ki jo nakazujejo pristojnemu ministrstvu. Ministrstvo v skladu z zakonodajo nakaže polovico koncesijske dajatve lokalnim skupnostim (namenska sredstva). Občina Hrastnik bo prejela obvestilo o nakazilu sredstev predvidoma konec septembra 2018. Koruza v zrnju za krmljenje divjadi bo zato nabavljena in dodeljena lovskim družinam, ki plačujejo koncesijsko dajatev na območju Hrastnika v zadnjem četrtletju. Sredstva bodo porabljena v načrtovani višini.

**16 PROSTORSKO PLANIRANJE IN STANOVANJSKO KOMUNALNA**

**DEJAVNOST**

**16039005 – Druge komunalne dejavnosti**

* **4116100 – Javna tržnica**

V okviru te proračunske postavke se sredstva namenjajo za oživitev javne tržnice v Hrastniku, v smislu spodbujanja prodaje kmetijskih izdelkov in lokalne samooskrbe. V prvih šestih mesecih so se sredstva namenila za plačilo najema 273 prodajnih miz (ob sobotah, samo za kmetije, ki prodajajo lastne proizvode in pridelke). Ocenjuje se, da bodo sredstva do konca leta tudi porabljena. Na tržnici je trenutno na voljo 18 prodajnih mest, prostor za pomerjanje tekstila ali obutve, skladiščni prostor in sanitarije. Upravljavec ima na voljo več kot 20 prodajnih miz, 16 z vmesnimi pregradami.

* **4116101 – Prenova tržnice v Hrastniku**

Občina Hrastnik se je dne 22. 6. 2018 prijavila na 3. javni poziv za izbor operacij za uresničevanje ciljev Strategije lokalnega razvoja Partnerstva LAS Zasavje za obdobje 2014 – 2020 na ukrep »Razvoj osnovnih storitev« za dodelitev sredstev iz EKSRP (Evropskega kmetijskega sklada za razvoj podeželja) v višini 85 % upravičenih stroškov. Prijavljen je projekt Prenova tržnice v Hrastniku, v okviru katere načrtuje prenovo tržnice – 1. faza (notranji in zunanji prostori v sklopu objekta). V projektu bosta sodelovala še partnerja: KSP Hrastnik, d.d. in Društvo diabetikov Hrastnik. Vrednost prijavljenega projekta znaša 112.557,52, od tega načrtujemo 59.117,81 € dodelitev sredstev iz EKSRP. Komisija je izvedla odpiranje vlog v začetku meseca julija, ocenjevanje vlog pa v začetku avgusta na podlagi izvedenih vseh dopolnitev

Zaradi zahtev soglasodajalcev v postopku izdaje soglasij za pridobitev projektne dokumentacije PGD in PZI, je potrebno obdelati dodatne načrte za uvoz na tržnico. Na osnovi navedenega je bilo potrebno zagotoviti dodatna sredstva, ki so se zagotovila z prerazporeditvami po sklepu županu. Prav tako pa se je podaljšal rok za izvedbo priprave projektne dokumentacije. Navedena proračunska postavka in njena obrazložitev se navezuje tudi na NRP OB034-16-0005.

**16059002 – Spodbujanje stanovanjske gradnje**

* **4116002 – Investicijsko vzdrževanje stanovanj**

V okviru te proračunske postavke se sredstva namenjajo za:

**-** pridobitev projektne dokumentacije za večje posege investicijskega vzdrževanja in

- investicijsko vzdrževanje in obnovo stanovanj v lasti občine.

Na tem področju smo v prvih šestih mesecih:

* zagotovili lastniški delež pri izdelavi termo izolacijske fasade na 2 objektu in sicer na naslovu Log 15 in Novi Log 20,
* popolnoma obnovili elektro instalacije v enem stanovanju in sicer na naslovu Naselje Aleša Kaple 1a.

Do konca leta se načrtuje še zagotovitev lastniškega deleža občine za obnovo fasade na 5 objektih in sicer na naslovih Novi Log 14 in 21, Trg Franca Kozarja 14 ter Novi Log 7a in 7b

Sredstva se bodo zagotovila tudi za vpis etažne lastnine na naslovu Cesta 3. julija 1a, b in c, Naselje Aleša Kaple 7i in 7h, ter Pot Franca Pušnika 4. Prav tako pa bo potrebno do konca leta zagotoviti sredstva v višini solastniških deležev za nujna vzdrževalna dela za stanovanja, ki so v lasti OH.

V tem obdobju je bila pridobljena tudi idejna zasnova za izgradnjo stanovanj v Resnici. Zaradi možnosti gradnje neprofitnih stanovanj in stanovanj za prodajo na trgu, je bilo ugotovljeno, da ni mogoče, da bi kot investitor gradnje nastopala občina. V skladu s programom Stanovanjskega sklada RS o sofinanciranju zagotavljanja javnih najemnih stanovanj v letih 2016-2020, tako načrtujemo izvedbo projekta v soinvestiterstvu sklada in občine z nakupom stanovanj od investitorja, ki bo izbran na podlagi javnega poziva. Na osnovi navedenega občina ni zavezanec za pridobitev projektne dokumentacije PGD, PZI, zato se lahko zagotovljena sredstva namenjena za pridobitev te dokumentacije prerazporedijo na področja, na katerih ocene kažejo, da trenutno zagotovljena sredstva ne bodo zadoščale za plačilo nastalih obveznosti.

Navedena proračunska postavka in njena obrazložitev se navezuje tudi na NRP OB034-06-0069.

**1605903 – Drugi programi na stanovanjskem področju**

* **4116001 – Tekoči stroški upravljanja in vzdrževanja stanovanj**

Tekoči stroški upravljanja in vzdrževanja zajemajo stroške upravljanja na osnovi sklenjenih pogodb z upravniki, stroške tekočega vzdrževanja, vplačila v rezervni sklad etažnih lastnikov, stroški vpisa etažne lastnine ter stroški, ki nastanejo z nezasedenimi stanovanji.

V tem obdobju so nastali nepredvideni stroški, ki so bili med drugim tudi posledica hude zime, s tem pa večje število intervencij zaradi odmrzovanja vodovodnih cevi in sanacije le teh zaradi poškodb. Ocenjuje se, da bodo zagotovljena sredstva zadoščala za plačilo zapadlih obveznosti do konca leta .

**17 ZDRAVSTVENO VARSTVO**

**1702 Primarno zdravstvo**

**17029001 Dejavnost zdravstvenih domov**

* **4117004 Zdravstveni dom Hrastnik**

V okviru te proračunske postavke so se v sprejetem proračunu zagotavljala sredstva za obnovo elektro instalacij ter zamenjavo kotnih ventilov v hidrantnih omaricah v objektu zdravstvenega doma. Z rebalansom proračuna pa se je del teh sredstev namenil, za nabavo radijskih terminalov za vzpostavitev dispečerske službe, saj se je pričakoval razpis za sofinanciranje nabave s strani Ministrstva za zdravje. Po informacijah pa Ministrstvo tega razpisa v letošnjem letu ne bo objavilo.

Ministrstvo za zdravje pa je v mesecu juniju 2018 objavilo razpis za sofinanciranje nakupa vozila urgentnega zdravnika z nadgradnjo in predpisano opremo, na katerega se je prijavila občina Hrastnik, saj je sedanje vozilo staro in iztrošeno.

Celotna načrtovana vrednost nakupa znaša 34.956 €, od tega načrtujemo sofinanciranje vozila s strani državnega proračuna v višini 11.574 €, preostala sredstva pa bo zagotovil ZD Hrastnik (19.872 €) in občinski proračun 3.500 €). Nakup bo v okviru rebalansa proračuna vključen v načrt razvojnih programov. V drugem polletju se načrtuje tudi sofinanciranje obnove elektro instalacij v ZD Hrastnik.

NRP OB034-06-0053 in NRP OB034-17-0003.

* **4117006 Sofinanciranje ambulante na Dolu**

Sofinanciranje ambulante na Dolu poteka na osnovi dejansko ugotovljenih obratovalnih stroškov otroške zobne ambulante na Dolu in zahtevka s strani Zdravstvenega doma, ter pokrivanja razlike do 100 % programa koncesionarke, ki je pričela z delom v tej ambulanti 1. 10. 2006 (sklep občinskega sveta). Stroški se v obravnavanem obdobju gibljejo v skladu z načrtovanimi. Ocenjuje se, da bodo načrtovana sredstva zadoščala za poravnavo obveznosti do konca leta.

**17059001 – Lekarniška dejavnost**

* **4117008 Zasavske lekarne Trbovlje**

Sredstva so se namenjala za sofinanciranje nakupa poslovnih prostorov Lekarne Center v Trbovljah. Ker občine Trbovlje in Zagorje ob Savi nista zagotovila sorazmernega deleža sredstev za nakup prostorov, se bo nakup realiziral v letu 2018, sredstva pa se namenjajo za pokritje potreb na drugih programih.

* **4117002 Zdravstveno zavarovanje občanov – 15. člen ZZZ**

V okviru te proračunske postavke mora občina zagotavljati sredstva za obvezno zdravstveno zavarovanje tistim osebam, državljanom Republike Slovenije, osebam z dovoljenjem za bivanje v RS, ki imajo stalno prebivališče na območju občine Hrastnik in ki nimajo prejemkov in tudi ne morejo pridobiti statusa zavarovanca, razen po 15. in 20. členu zakona. Trenutno znaša višina mesečnega prispevka 32,43 €/občana (prispevek v istem obdobju 2017 31,36€). V prvih 6 mesecih se je prispevek plačeval v povprečju za 300 občanov, kar je za 58 oseb manj/mesec, kot v istem obdobju preteklega leta.. Plačuje pa se tudi 2 mladoletnim občanom prispevek po 24. točki 15. člena zakona v višini 50,23 €/občana. Ocenjuje se, da bodo zagotovljena sredstva zadoščala za poravnavo obveznosti do konca leta, oz. se lahko del sredstev prerazporedi na področja, kjer ocene kažejo da zagotovljena sredstva ne bodo zadoščala za plačilo nastalih obveznosti

**17079002 – Mrliško ogledna služba**

Izdatki za storitve mrliških ogledov so odvisni od števila mrliških ogledov in števila odrejenih obdukcij pokojnikov. V tem obdobju so bili poravnani stroški za 13 mrliških ogledov, kar je 28 manj kot preteklo leto v tem obdobju in 2 obdukciji oz. 2 obdukciji manj kot v enakem obdobju lanskega leta.

Ocenjuje se, da bodo načrtovana sredstva zadoščala za kritje obveznosti do konca leta oz. se lahko del sredstev prerazporedi na področja, kjer ocene kažejo da zagotovljena sredstva ne bodo zadoščala za plačilo nastalih obveznosti.

**18 KULTURA, ŠPORT IN NEVLADNE ORGANIZACIJE**

**18029001 – Nepremična kulturna dediščina**

* **4118303 Vzdrževanje spominskih obeležij**

V okviru te postavke se zagotavljajo sredstva za vzdrževanje spominskih obeležij.

Tako se je mesecu maju izvršila hortikulturna ureditev spominskih obeležij, zaradi plačilnih rokov pa bo finančno realizirana v drugem polletju leta. Druga hortikulturna ureditev pa bo izvršena pred 1. novembrom, Dnevom mrtvih.

V okviru zagotovljenih sredstev bo v drugem polletju postavljena nova spominska plošča padlim partizanom – minercem v Suhadolu, ki ga je odneslo neurje konec meseca avgusta 2016.

**18029002 Premična kulturna dediščina**

* **4118301 Zasavski muzej Trbovlje – aktivnosti v hrastniškem muzeju**

Na osnovi sklenjene pogodbe se v Muzeju Hrastnik izvajajo delavnice za predšolsko in šolsko mladino v okviru zbirk lutk in igrač in zbirke razvoja šolstva. Stroški se poravnavajo na osnovi računa, ki ga Zasavski muzej posreduje v drugem polletju.

**18039001 – Knjižničarstvo in založništvo**

* **4118200 Knjižnica Antona Sovreta – redni transferi**

V okviru rednih transferov se na osnovi mesečnih zahtevkov knjižnici zagotavljajo sredstva za plače in druge prejemke, sredstva za plačila prispevkov delodajalca, premije dodatnega pokojninsko invalidskega zavarovanja in sredstva za materialne stroške. Izdatki za te namene se v obravnavanem obdobju gibljejo v skladu z načrtovanimi sredstvi.

V tem obdobju se je v okviru načrtovane postopne zamenjave računalnikov v računalniški učilnici nabavilo 5 računalnikov.

Navedena proračunska postavka in njena obrazložitev se navezuje tudi na NRP OB034-66-0055.

* **4118201 Knjižnica Antona Sovreta – nakup knjižničnega gradiva**

Za nakup knjižničnega gradiva se knjižnici zagotavljajo sredstva v višini mesečnih dvanajstin.

**18039003 – Ljubiteljska kultura**

* **4118300 Sofinanciranje programov ljubiteljske kulture**

Za sofinanciranje programov ljubiteljske kulture za leto 2018 je bil v skladu z zagotovljenimi sredstvi (29.000,00 EUR) in sprejetim pravilnikom izvršen javni razpis, na osnovi katerega se iz sredstev proračuna sofinancirajo programi 10. društvom in Zvezi kulturnih društev. Sredstva se društvom zagotavljajo na osnovi sklenjene pogodbe, ki izhaja iz pogojev razpisa. Posameznim društvom so se v skladu s kriteriji in merili za sofinanciranje njihovih programov za leto 2018 namenila naslednja sredstva:

|  |  |  |  |  |
| --- | --- | --- | --- | --- |
| Društvo | Redna dejavnost | Skupne naloge | Nabava opreme, vzdž. objektov | Skupaj |
| MoPZ Svoboda Hrastnik | 1.655,93 |  | 229,04 | 1.884,97 |
| Prosv. dr. »Martin Orožen« Turje | 942,17 |  |  | 942,17 |
| KD Svoboda Dol | 4.025,62 |  | 724,17 | 4.749,79 |
| Rudarska godba Hrastnik | 2.541,00 |  | 1.803,90 | 4.344,90 |
| Srbsko kulturno društvo Sava | 1.284,77 |  | 712,19 | 1.996,96 |
| Prosvetno društvo Čeče | 942,17 |  | 36,86 | 979,03 |
| Steklarska godba Hrastnik | 3.968,52 |  | 1.100,00 | 5.068,52 |
| Zveza kulturnih društev |  | 3.000,00 |  | 3.000,00 |
| KUD Veter Hrastnik | 1.969,98 |  | 1.593,84 | 3.563,82 |
| Marionetno gledališče Jurček | 1.713,03 |  | 300,00 | 2.013,03 |
| KD Navihani muzikanti | 456,81 |  |  | 456,81 |
| SKUPAJ | 19.500,00 | 3.000,00 | 6.500,00 | 29.000,00 |

**18039005 – Drugi programi v kulturi**

* **4118100 KRC Hrastnik – stroški upravljanja kulturnih objektov**

Kulturno rekreacijski center opravlja dejavnost za različna področja, zato se tudi financiranje zavoda izvaja glede na novo programsko klasifikacijo izdatkov občinskih proračunov iz različnih področij. V okviru teh izdatkov se Kulturno rekreacijskem centru na osnovi mesečnih zahtevkov zagotavljajo sredstva za plače in druge prejemke, sredstva za plačila prispevkov delodajalca, premije dodatnega pokojninsko invalidskega zavarovanja in sredstva za materialne stroške. Izdatki za te namene se v obravnavanem obdobju na vseh področjih financiranja gibljejo v skladu z načrtovanimi sredstvi, razen pri izdatkih za blago in storitve, kjer poraba zaradi povečanih nakazil stroškov ogrevanja, ki so v prvem polletju višji kot v drugi polovici leta presega načrtovana izplačila za to obdobje. Ocenjuje se, da sredstva za blago in storitve ne bodo zadoščala za kritje nastalih obveznosti do konca leta.

V okviru načrtovanih investicijskih vlaganj se je v tem obdobju nabavil en brezžični ročni mikrofon, ostala vlaganja pa bodo realizirana v drugem polletju.

Navedena proračunska postavka in njena obrazložitev se navezuje tudi na NRP OB034-06-0063.

* **4118101 KRC Hrastnik – sofinanciranje abonmajskih predstav**

Kulturno rekreacijski center Hrastnik je organizator vsakoletnega gledališkega abonmaja, katerega stroški se krijejo iz prodanih vstopnic in s sofinanciranjem s strani proračuna občine. V obdobju, ki jo zajema realizacija so bile odigrane 3 abonmajske predstave za odrasle in 3 predstave v okviru mladinskega abonmaja. V okviru obeh abonmajev bosta do konca leta predvidoma na ogled še dve predstavi.

* **4118102 KRC Hrastnik - stroški razstav v Galeriji**

V okviru te postavke se zagotavljajo sredstva za organizacijo in izvedbo 5 - 6 razstav v Galeriji Delavskega doma Hrastnik. V obravnavanem obdobju so bile na ogled postavljene 3 razstave, ki bodo finančno realizirane v tretjem kvartalu. Do konca leta pa bodo postavljene predvidoma še tri razstave.

* **4118104 Sofinanciranje kulturnih programov**

S sredstvi za sofinanciranje dodatnih kulturnih prireditev se je v tem obdobju sofinancirala gledališka predstava »Čakalnica«, tako, da bo pretežni del dodatnih kulturni dogodkov tako za mladino kot odrasle realiziran v zadnjem četrtletju leta.

**18049001 – Programi veteranskih organizacij**

* **4118400 Združenje borcev za vrednote NOB Hrastnik**

Sredstva se namenjajo za sofinanciranje programa društva, ki na osnovi pridobljene odločbe ministrstva deluje v javnem interesu. Sredstva so bila oz. bodo nakazana v skladu s sklenjeno pogodbo.

* **4118401 Policijsko veteransko društvo Sever Zasavje**

Sredstva se namenjajo za sofinanciranje programa društva, ki na osnovi pridobljene odločbe ministrstva deluje v javnem interesu. Sredstva so bila oz. bodo nakazana v skladu s sklenjeno pogodbo.

* **4118402 Območno združenje veteranov vojne za Slovenijo Zasavje**

Sredstva se namenjajo za sofinanciranje programa društva, ki na osnovi pridobljene odločbe ministrstva deluje v javnem interesu. Sredstva so bila oz. bodo nakazana v skladu s sklenjeno pogodbo.

* **4118403 Občinsko združenje slovenskih častnikov Hrastnik**

Sredstva se namenjajo za sofinanciranje programa društva, ki na osnovi pridobljene odločbe ministrstva deluje v javnem interesu. Sredstva so bila oz. bodo nakazana v skladu s sklenjeno pogodbo.

* **4118404 Društvo vojnih invalidov Zasavje**

Sredstva se namenjajo za sofinanciranje programa društva, ki na osnovi pridobljene odločbe ministrstva deluje v javnem interesu. Sredstva so bila oz. bodo nakazana v skladu s sklenjeno pogodbo.

* **4118405 Društvo generala Maistra za Zasavje**

Sredstva se namenjajo za sofinanciranje programa društva, ki na osnovi pridobljene odločbe ministrstva deluje v javnem interesu. Sredstva so bila oz. bodo nakazana v skladu s sklenjeno pogodbo.

**18059001 – Programi športa**

* **4118001 Sofinanciranje športnih programov v občin**

Uresničevanje zastavljenih ciljev na področja športa se v občini odvija preko izvajalcev športnih programov, ki so bili izbrani na osnovi javnega razpisa. Z izbranimi izvajalci, ki jih je v letu 2018 26 (od tega se enemu društvu zagotavlja le brezplačna uporaba prostora) je bila sklenjena pogodba, programi pa se sofinancirajo na osnovi sredstev, ki so bila v višini 50 % že nakazana izvajalcem, preostalih 50 % sredstev pa bo izvajalcem nakazano 1. 10. 2018. Dejavnost posameznih športnih društev in klubov pa se v letu 2018 sofinancira v naslednjih zneskih:

|  |  |  |
| --- | --- | --- |
| Zap. | Društvo,organizacija | Sofinanciranje 2018 |
| št. |  |  |
| 1. | Brodarsko društvo Steklarna | 16.191,51 |
| 2. | KK Hrastnik | 10.711,36 |
| 3. | RK DOL - TKI | 12.593,66 |
| 4. | Nogometni klub Hrastnik | 3.663,84 |
| 5. | Kolesarsko društvo Hrastnik | 764,08 |
| 6. | Društvo osteoporoze Hrastnik | objekt |
| 7. | Strelsko društvo Rudnik Hrastnik | 4.097,77 |
| 8. | Strelska družina E.D. Dol | 333,66 |
| 9. | Tenis klub Hrastnik | 943,98 |
| 10. | Karate klub Hrastnik | 2.796,44 |
| 11. | Kegljaški klub Enemon | 3.891,77 |
| 12. | Kegljaški klub Hrastnik | 1.376,97 |
| 13. | Planinsko društvo Hrastnik | 1.391,11 |
| 14. | Planinsko društvo Dol | 1.213,28 |
| 15. | KMN Juventus | 558,50 |
| 16. | Športno društvo Dolanke | 232,29 |
| 17. | Društvo upokojencev Hrastnik | 853,66 |
| 18. | Društvo upokojencev Dol | 658,54 |
| 19. | Društvo invalidov Hrastnik | 700,00 |
| 20. | Športna zveza Hrastnik | 5.900,00 |
| 21. | ŠKD Feniks Dol | 1.667,70 |
| 22. | NTK Hrastnik | 1.584,63 |
| 23. | ŠD Partizan Hrastnik | 369,34 |
| 24. | Rod temnega Hrastnik | 501,66 |
| 25. | ŠD Torpedo | 288,20 |
| 26. | Špaltna | 286,05 |
|  | **SKUPAJ** | **73.570,00** |

* **4118013 KRC Hrastnik – stroški upravljanja športnih objektov – delno**

Velja isto kot pri proračunski postavki 4118100.

* **4118014 KRC Hrastnik – investicije v športne objekte –delno**

V okviru investicijskih vlaganj na področju športa, so bila že izvršena naslednja investicijska vlaganja:

* sanacija vodovodnega omrežja v bazenu;

dobava zaščite ogledal v mali dvorani Dolanke;

* sanacija tušev v bazenu;

Navedena proračunska postavka in njena obrazložitev se navezuje tudi na NRP OB034-06-0061.

**18059002 – Programi za mladino**

* **4118015 Mladinski center Hrastnik**

V okviru rednih transferjev se na osnovi mesečnih zahtevkov MCH zagotavljajo sredstva za plače in druge prejemke, sredstva za plačila prispevkov delodajalca, premije dodatnega pokojninsko invalidskega zavarovanja in sredstva za materialne stroške. Izdatki za te namene se v obravnavanem obdobju gibljejo v skladu z načrtovanimi sredstvi.

* **4118016 Sofinanciranje programov za mladino**

Za sofinanciranje programov mladinskih dejavnosti v občini Hrastnik je bil izveden javni razpis. Na tem razpisu je bil za izvajalca izbran Mladinski center Hrastnik, s katerim je bila tudi sklenjena pogodba. Sofinanciranje posameznih aktivnosti poteka na osnovi zahtevkov in dokazil o realizaciji aktivnosti.

* **4119017 Sofinanciranje letovanja otrok**

Letovanje bo potekalo od 3. 8. 2018 do 13. 8. 2018 v letovišču ZPM Maribor v Poreču, zato se realizacija te proračunske postavke načrtuje v drugem polletju.

**19 IZOBRAŽEVANJE**

**19029001 - Vrtci**

* **4119100 Sofinanciranje vzgoje in varstva otrok**

V obravnavanem obdobju smo s sredstvi proračuna sofinancirali vzgojo in varstvo v povprečju 294 otrokom, ki so vključeni v vrtec Hrastnik in v vrtce širom Slovenije, kar je za 12 oz. 1 oddelek več otrok več kot v enakem obdobju lani. V skladu s sklenjeno pogodbo pa se je sofinanciral tudi oddelek na Pediatričnem oddelku Splošne bolnišnice Trbovlje in terapevtska obravnava otrok v z motnjami v razvoju. Navedene aktivnosti v sorazmernem deležu sofinancirata tudi občina Trbovlje in Zagorje ob Savi.

Prav tako se je trem staršem izplačevalo potne stroške za prevoz otrok v razvojni oddelek Trbovlje.

Ugotavlja se, da prvotno načrtovana sredstva ne bodo zadoščala za kritje nastalih obveznosti do konca leta, zato je bila prva korekcija sredstev za te namene že opravljena z 1. rebalansom. Prav tako pa ocene porabe sredstev do kanca leta na tej proračunski postavki kažejo potrebo po zagotovitvi dodatnih sredstev. Vzrok temu je v izdanih odločbah Zavoda za šolstvo Republike Slovenije za izvajanje fizične pomoči v času poteka vzgojnega dela v vrtcu za otroke s posebnimi potrebami, ki jo izvajajo začasni spremljevalci. Teh je bilo v prvem polletju 5, v času počitnic 1, z novim šolskim letom 2018/2019 pa bodo to delo opravljali po trenutno izdanih odločbah 3 spremljevalci in povečanem spremenjenem razmerju med plačili staršev in plačilom lokalne skupnosti, ki je odvisna od socialnega položaja družine po odločbah, ki jih izdaja center za socialno delo.

* **4119100 Vrtec Hrastnik – investicijska vlaganja**

Med počitnicami bo v okviru zagotovljenih sredstev obnovljena zunanja ograja vrtca Sonček.

Navedena proračunska postavka in njena obrazložitev se navezuje tudi na NRP OB034-06-0035.

**19039001 – Osnovno šolstvo**

* **4119003 OŠ NH Rajka – redni transferi**

V okviru te proračunske postavke se zavodu zagotavljajo sredstva za plačilo stroškov uporabe prostora in opreme (elektrika, ogrevanje, komunalne storitve, tekoče vzdrževanje, zavarovanje objektov) in druge materialne stroške, sredstva za sofinanciranje plač in drugih izdatkov zaposlenih ter prispevkov delodajalca za plačilo razlike med sredstvi, ki jih za plačilo delovne obveznosti tako imenovanega drugega strokovnega delavca v oddelku prvega razreda zagotavlja Ministrstvo za izobraževanje, znanost, kulturo in šport in učno obveznostjo v razredu. Ta sredstva se zagotavljajo na osnovi mesečnih dvanajstin oz. zahtevkov zavoda in se gibljejo v mejah načrtovanih. Ugotavlja se, da zaradi ostrejše zime v tem letu in nadzora nad sistemom protipožarne zaščite tako na šoli v Hrastniku kot podružnični šoli na Dolu, zagotovljena sredstva za blago in storitve ne bodo zadoščala za kritje nastalih obveznosti do konca leta. Ta sredstva bodo korigirana v okviru rebalansa proračuna.

* **4119007 OŠ NH Rajka – investicije v šolski prostor**

V obravnavanem obdobju se je izvajala postopna izgradnja brezžičnih omrežij in nakup IKT opreme s sofinanciranjem Evropskega sklada za regionalni razvoj in Ministrstva za izobraževanje, znanost in šport, ki se bo nadaljevala tudi v drugem polletju. Med šolskimi počitnicami pa se bodo zamenjali radiatorji na šoli v Hrastniku, kar ni bil upravičen strošek energetske sanacije šole.

Navedena proračunska postavka in njena obrazložitev se navezuje tudi na NRP OB034-16-0006.

* **4119013 KRC Hrastnik – stroški upravljanja šport. objekt.- delno**

Velja isto kot pri proračunski postavki 4118100.

* **4119020 Sofinanciranje Waldorfske osnovne šole**

Na osnovi sklenjene pogodbe se sofinanciranje izvršuje na osnovi posredovanih zahtevkov.

* **4119021 OŠ NH Rajka – Podružnica Dol**

Gradnja Podružnične šole je bila koncem obravnavanega obdobje v zaključni fazi. Tehnični pregled je bil razpisan 28. 6. 2018. Komisija je po pregledu ugotovila, da mora izvajalec dokončati še nedokončana dela in predložiti manjkajoče meritve in dokazila najkasneje v roku 30 dni. Dokončen prevzem objekta bo izvršen, ko bo izvajalec del pridobil uporabno dovoljenje.

Skupna uporabna površina objekta znaša 2.608,43 m². Zgrajen je brez arhitektonskih ovir, skladno s Pravilnikom o zahtevah za zagotavljanje neoviranega dostopa, vstopa in uporabe objektov v javni rabi. Objekt bo energetsko učinkovit in prezračevan. Vgrajena TČ bo zagotavljala večino potrebne toplotne energije, dodatni vir pa predstavlja zemeljski plin. V pripravo projektne dokumentacije, pri usklajevanju rešitev, razporedu učilnic in kabinetov ter načrtovanju potrebne opreme je bilo vseskozi vključeno vodstvo šole in učitelji podružnice Dol.

Dela je izvajal RUDIS d.d. v sodelovanju z AGM Nemec d.o.o. na osnovi 8. maja 2017 podpisane izvajalske pogodbe v vrednosti 2.986.173,42 €, s pogodbenim rokom dokončanja naložbe 30. 6. 2018. Za dobavo in montažo opreme pa je bila izbrana družba GONZAGA PRO iz Nove Gorice. Pogodbena vrednost znaša 437.389,35 €.

Skupna vrednost naložbe znaša 3.763.544,59 €. Zaradi finančne zahtevnosti tega projekta so v pripravljalni fazi potekale številne aktivnosti s ciljem pridobitve nepovratnih sredstev v čim večjem obsegu. Ministrstvo za šolstvo, ki bi projekt »moralo« sofinancirati, ni zagotovilo nobenih sredstev, kljub nakazanim možnostim sofinanciranja opreme. Obljubljenega razpisa dosedaj še ni objavilo. Za zaprtje finančne konstrukcije so bile pridobljene pravice do črpanja nepovratnih sredstev Ekološkega sklada RS in Ministrstva za infrastrukturo, povratna in nepovratna sredstva po 23. členu Zakona o sofinanciranju občin v letu 2018 ter kredit Ekološkega sklada do višine 2.690.000 €.

Navedena proračunska postavka in njena obrazložitev se navezuje tudi na NRP OB034-14-0006.

* **4119011 Sofinanciranje nadstandardnih programov**

Pilotski projekt, vezan na izvajanje dela rednega programa športne vzgoje za učence, ki obiskujejo prvo triado je bil prijavljen na razpis Fundacije za šport. Pričakuje se 50% sofinanciranje projekta. Do konca obdobje Fundacija še ni posredovala rezultatov razpisa.

**19039002 – Glasbeno šolstvo**

* **4119011 Glasbena šola Hrastnik – redni transferi**

Glasbeni šoli se zagotavljajo v pretežni meri sredstva za prevoz na delo in prehrano med delom, deloma pa tudi za kritje stroškov godalnega in simfoničnega orkestra. Sredstva se nakazujejo na osnovi zahtevkov.

* **4119012 Glasbena šola Hrastnik – investicije v šolski prostor**

Načrtovana zamenjava vhodnih vrat šole bo izvršena med šolskimi počitnicami.

Navedena proračunska postavka in njena obrazložitev se navezuje tudi na NRP OB034-06-0051.

**19059001 – Izobraževanje odraslih**

* **4119001 Zasavska ljudska univerza**

Ustanoviteljice Zasavske ljudske univerze so vse tri zasavske občine. Občine ustanoviteljice zagotavljajo sredstva za sofinanciranje dela materialnih stroškov in dela programskih vsebin, ki se nanašajo na izvajanje javne službe in jih za prebivalce izvaja Zasavska ljudska univerza.

Vsebinsko program dela Zasavske ljudske univerze v letu 2018 zajema:

- šolske oblike in poklicne kvalifikacije,

- usposabljanja za potrebe dela in osebno rast,

- svetovalna dejavnost za občane,

- vseživljenjska karierna orientacija za brezposelne osebe (po koncesiji MDDSZ),

- programi funkcionalnih usposabljanj za ZRSZ, OS Trbovlje,

- projekt pridobivanja temeljnih in poklicnih kompetenc za nižje izobražene starejše

zaposlene nad 45 let,

- informiranje, svetovanje ter ugotavljanje in vrednotenje neformalno pridobljenega

znanja za nižje izobražene starejše nad 45 let.

Sredstva se javnemu zavodu na osnovi sklenjene pogodbe zagotavljajo v treh delih.

**19069001 – Pomoči v osnovnem šolstvu**

* **4119004 Osnovna šola NH Rajka – prevozi otrok z minibusom**

S šolskim minibusom so se v obravnavanem obdobju zagotavljali prevozi otrok v šolo in iz šole iz Podkraja in Dola, od 1.9. 2018 dalje pa iz Podkraja in Kovka. Sredstva se zagotavljajo za plače in druge prejemke ter prispevke delodajalca za voznika, ki se nakazujejo na osnovi mesečnih zahtevkov.

* **4119005 OŠ NH Rajka – doplačila za šolo v naravi**

OŠ n.h. Rajka je v mesecu februarju 2018 izvršila šolo v naravi na Celjski koči. Šole v naravi se je udeležilo 46 učencev in 4 spremljevalci, za izvedbo smučarskega tečaja pa so v skladu z zakonodajo najeli še učitelje smučanja. S sredstvi proračuna so se krili stroški avtobusnega prevoza ter strošek strokovnih delavcev in učiteljev smučanja. V mesecu aprilu 2018 se je šole v naravi v COŠD Lipa udeležilo 65 učencev in 3 spremljevalci. S temi sredstvi so se krili stroški strokovnih delavcev.

* **4119015 Prevozi otrok v šolo**

V obravnavanem obdobju so se zagotavljala sredstva za prevoze v šolo na naslednjih relacijah:

1. Žel. postaja - OŠ n. h. Rajka

2. Čeče - OŠ n. h. Rajka

3. Dol - OŠ n. h. Rajka (2x)

4. Brezno - Turje - Marno - Črdenc - OŠ n. h. Rajka

5. Kal - OŠ n . h . Rajka - Partizanska cesta - Krištandol - Dol - OŠ n. h. Rajka

6. Turje - Brezno - Marno - Črdenc - Dol - Podkraj

7. Šavna Peč - Krnice - OŠ n. h. Rajka

8. Gore - Turje - Marno - Črdenc - Glasbena šola

9. Kovk - Marno - Unično - Brdce - Glasbena šola - Podkraj

Z novim šolskim letom 2018/2019 se bodo prevozi izvajali na že nekaj let ustaljenih relacijah:

- Železniška postaja - OŠ n. h. Rajka,

- Čeče - OŠ n. h. Rajka,

- Brezno - Turje - Dol

- Kal - OŠ n. h. Rajka - Podkovk - Krištandol - OŠ Dol,

- Gore - OŠ Dol,

- Unično - Brdce - Brezno - OŠ Dol,

-Šavna Peč- Krnice- OŠ n.h. Rajka.

Poleg tega pa so se sredstva zagotavljala tudi za prevoze učencev s posebnimi potrebami, ki jih vozijo starši in prevoze otrok, ki se šolajo izven šolskega okoliša (prevoz v šolo v Rimske Toplice, Radeče in v Zagorje ob Savi ), za kar je sklenjen dogovor med Občino Hrastnik in občino Laško oz. Radeče o zagotavljanju prevoza oz. pogodba s starši.

Na osnovi sklenjenih pogodb se ocenjuje, da bodo zagotovljena sredstva zadoščala za kritje potreb do konca leta.

**19069003 – Štipendije**

* **4119016 Štipendije**

Izplačevanje podeljenih štipendij je potekalo v obravnavanem obdobju v skladu s sklenjenimi pogodbami. Štipendije je prejemalo:

* 16 študentov z nižjim socialnim statusom (do vključno julija 2018);
* 2 dijaka za šolanje na poklicni šoli

V mesecu septembru 2018 bo objavljen nov razpis za podelitev štipendij, na osnovi katerega se predvideva podelitev 15 štipendij študentom z nižjim socialnim statusom družine, 1 štipendija za šolanje na poklicni šoli (deficitarni poklici v občini Hrastnik, ki jih poda Obrtno podjetniška zbornica Hrastnik) in 1 štipendija za študenta s posebnimi potrebami. Prav tako pa se bo v šolskem letu 2018/2019 nadaljevalo z izplačilom štipendije za šolanje na poklicni šoli na osnovi že sklenjene pogodbe o štipendiranju.

**20 SOCIALNO VARSTVO**

**20029001 Drugi programi v pomoč družini**

* **4120017 Pomoč staršem pri rojstvu otrok**

Pomoč staršem ob rojstvu otroka v višini 150 € je bila v obravnavanem obdobju izplačana 33 staršem. Ocenjuje se, da bodo načrtovana sredstva zadoščala za poravnavo pomoči upravičencem do konca leta.

**20049001 – Centri za socialno delo**

* **4120001 Sofinanciranje dejavnosti Centra za socialno delo**

Centru za socialno delo se na osnovi sklenjene pogodbe za dogovorjene naloge, ki jih opravlja za lokalno skupnost zagotavljajo sredstva v višini mesečnih dvanajstin. Glede na to, da se s 1. 10. 2018 CSD Hrastnik ukinja in se v skladu z reorganizacijo Centrov za socialno delo priključuje k novoustanovljenemu CSD Zasavje je bilo s 1. rebalansom že korigirano financiranje CSD Hrastnik.

**20049002 – Socialno varstvo invalidov**

* **4120014 Varstveno delovni center Zagorje - sofin. prevozov**

Na osnovi sklenjenega dogovora med VDC Zagorje, občino Trbovlje in občino Hrastnik se sofinancira prevoz otrok iz obeh občin v VDC. Sofinanciranje poteka na osnovi mesečnih zahtevkov in priložene dokumentacije. Iz občine Hrastnik se v VDC vozi 25 občanov oz. 2 manj kot v istem obdobju leta 2017.

* **4120015 Financiranje družinskega pomočnika**

V okviru zagotovljenih sredstev se je sofinanciralo 6 družinskih pomočnikov. Ocenjuje se, da bodo sredstva zadostovala do konca leta.

**20049003 – Socialno varstvo starih**

* **4120002 Oskrbnine v socialnih zavodih**

Iz občinskega proračuna se je v tem obdobju v povprečju financiralo oz. sofinanciralo institucionalno varstvo 56-im občanom (v istem obdobju leta 2017 57-im občanom). Ti občani so v domsko varstvo vključeni v domove širom Slovenije, največ pa jih je vključenih v Dom starejših Hrastnik in sicer 22 občanov ( enako kot v letu 2017). Ocenjuje s, da bodo zagotovljena sredstva zadoščala za poravnavo nastalih obveznosti do konca leta.

* **4120011 Pomoč na domu**

Pomoč na domu je v obravnavanem obdobju koristilo v povprečju 69 občanov v enakem obdobju lani pa 53 občanov.

Ocenjuje se, da bodo zagotovljena sredstva zadoščala za poravnavo zapadlih obveznosti do konca leta.

**20049004 – Socialno varstvo materialno ogroženih**

* **4120003 Tekoče vzdrževanje socialnih grobov**

Ti stroški zajemajo plačilo najemnin za tako imenovane socialne grobove na pokopališču Dol, tekoče vzdrževanje teh grobov in izdelavo napisov pokojnikov na spominska obeležja. V obravnavanem obdobju se je poravnala najemnina za 6 grobov ter izvršen napis enega pokojnika na spomenik socialnega groba, ki bo finančno realiziran v drugi polovici leta. Ugotavlja se, da bodo prvotno načrtovana sredstva zadoščala za poravnavo obveznosti do konca leta.

* **4120004 Pogrebni stroški nepremožnih občanov**

V obravnavanem obdobju so bili kriti stroški 1 pokopa občana. Zaradi nizke realizacije proračunske postavke se ocenjuje, da se lahko do konca leta del sredstev prerazporedi na področja, kjer načrtovana sredstva, glede na oceno, ne bodo zadoščala za poravnavo obveznosti do konca leta.

* **4120005 Subvencije najemnin**

Do subvencije najemnine je bilo v obravnavanem obdobju upravičenih v povprečju 277 upravičencev (v l. 2017 povprečno 227). Najvišja subvencija znaša 200,01 € (tudi v letu 2017 je znašala 200,01 €), najnižja znaša 1,36 € (v letu 2017 10,90 €). Prav tako pa se je v povprečju 3 upravičencem izplačevala tudi subvencija za bivanje v stanovanju s tržno najemnino.

Ugotavlja se, da bodo na osnovi plačil za subvencije najemnin v zadnjih treh mesecih obravnavanega obdobja, zagotovljena sredstva zadoščala za poravnavo nastalih obveznosti, oz. se lahko del sredstev prerazporedi na področja, kjer načrtovana sredstva, glede na oceno, ne bodo zadoščala za poravnavo obveznosti do konca leta.

* **4120006 Enkratne pomoči socialnim upravičencem**

Ta sredstva se namenjajo občanom iz socialno ogroženih družin, kot enkratna denarna pomoč, za nabavo šolskih potrebščin in ozimnice. Javni razpis je bil zaključen je bilo 31. 5. 2018. Postopke je vodil Center za socialno delo Hrastnik. V letošnjem letu je prispelo na razpis manj vlog kot v letu 2017 in sicer za nakup šolskih potrebščin 49 vlog ( v letu 2017 64) od tega je bilo pozitivno rešenih 44 za 76 otrok) in za nakup ozimnice 168 vlog (v letu 2017 192) od tega je bilo pozitivno rešenih 142 za 311 občanov. Pomoč za nakup šolskih potrebščin znaša 130 € na otroka (v letu 2017 120 €), pomoč za ozimnico pa znaša za samsko osebo 65 € (v letu 2017 44 €), za več člansko družino pa 60 € (v letu 2017 44 €) na družinskega člana. Vlagatelji so prejeli odločbe o dodelitvi enkratne pomoči v začetku meseca julija, naročilnice za nakup pa bo moč dvigniti na centru predvidoma od 6. avgusta do konca meseca septembra. Na ta način smo dosegli zastavljene cilje na področju delne omilitve socialnih stisk občanov.

**20049006 – Socialno varstvo drugih ranljivih skupin**

* **4120013 Sofinanciranje OO RK Hrastnik**

Sredstva za sofinanciranje izvajanja Občinske organizacije Rdečega križa Hrastnik zajemajo stroške dela delavke (sredstva za plače, prispevki delodajalca, regres za letni dopust in drugi stroški, vezani na zaposlitev) za polovičen delovni čas in sredstva za sofinanciranje dejavnosti društva na osnovi Zakona o rdečem križu. Sredstva se nakazujejo v okviru mesečnih dvanajstin in bodo do konca leta v celoti porabljena.

**4.6 ODDELEK ZA PROSTOR, OKOLJE IN GOSPODARSKE JAVNE SLUŽBE - 42**

Na osnovi Odloka o organizaciji in delovnih področjih uprave občine Hrastnik je Oddelek za prostor, okolje in gospodarske javne službe notranja organizacijska enota občinske uprave. Opravlja naloge v zvezi s smotrno rabo, urejanjem in načrtovanjem prostora, opravlja strokovne naloge s področja varstva okolja in urejanja prometa. Pripravlja in izvaja postopke za naložbe v komunalno infrastrukturo ter skrbi za izvajanje dejavnosti javne komunalne rabe. Poleg tega skrbi za razvoj in delovanje obveznih in izbirnih gospodarskih javnih služb v občini Hrastnik.

Oddelek v okviru svojih nalog pripravlja potrebno dokumentacijo za izvedbo planiranih naložb in skrbi za pravilnost postopkov skladno z zakonom o javnem naročanju. Pripravlja občinske predpise na osnovi veljavne zakonodaje.

Cilji zastavljeni v letu 2018 se v glavnem izpolnjujejo in bodo do konca leta realizirani.

**04 SKUPNE ADMINISTRATIVNE SLUŽBE IN SPLOŠNE JAVNE STORITVE**

Področje porabe med drugim obsega tudi zagotovitev dostopa občanom do nekaterih zbirk prostorskih podatkov.

* **4204001 Zagotavljanje prostorskih podatkov – PISO za občane**

PISO Hrastnik – prostorski informacijski sistem Občine Hrastnik zagotavlja dostop do digitalnih prostorskih (državne in občinske evidence) vsebin preko interneta. Namenjen je javni uporabi (občanom) in interni uporabi (uslužbencem občinske uprave). Sredstva v znesku 5.160,00 € so namenjena vzdrževanju namenske rabe za REN, ažuriranju, pripravi in vključevanju podatkov ter svetovanju in strokovni pomoči. V obdobju januar – junij so bila realizirana sredstva v višini 2.103,00 €, predvidena je poraba sredstev v višini 4.886,10 €.

**11 KMETIJSTVO, GOZDARSTVO IN RIBIŠTVO**

To področje porabe zajema izvajanje programov na področju kmetijstva (prestrukturiranje kmetijstva in živilstva, razvoj podeželja in podporne storitve za kmetijstvo), gozdarstva (gozdna infrastruktura) in ribištva.

* **4211001 Vzdrževanje gozdnih cest**

Občina Hrastnik je v letu 2018 oddala dela in sklenila pogodbo za vzdrževanje gozdnih cest skladno z letnim programom gozdnega gospodarstva po prioritetnem vrstnem redu. Pogodba za izvedbo del je bila sklenjena v višini 3.197,84 €. Dela bodo zaključena najkasneje do meseca septembra.

**12 PRIDOBIVANJE IN DISTRIBUCIJA ENERGETSKIH SUROVIN**

To področje zajema področje oskrbe z električno energijo, oskrbe s plinom, oskrbe z obnovljivimi viri energije in oskrbe s toplotno energijo.

* **4212001 Projekt racionalne porabe energije**

V okviru te postavke bodo sredstva v višini 10.489,00 € namenjena ukrepom in postopkom, ki vodijo k racionalni porabi energije ter za kritje stroškov informacijskega sistema za energetsko knjigovodstvo in energetsko upravljanje javnih stavb v občini. Programski paket E2 manager omogoča energetsko knjigovodstvo, izdelavo analiz in pomoč pri planiranju. V ta sistem so vključeni vsi javni objekti v občini. Strošek najema licenčnine za programsko opremo s pregledom in pripravo dokumentacije, ki izhajajo iz funkcionalnosti E2 manager znaša za leto 2018 3.489,00 €.

Obrazložitve se navezujejo na NRP OB034-07-0033 Projekt racionalizacije rabe energije

* **4212003 Sofinanciranje delovanja OREZ**

Sredstva postavke v višini 1.108,62 € so bila v skladu z načrtovanim v obdobju januar-junij 2018 porabljena za plačilo stroškov koordinatorja delovanja Odbora za razvoj energetike v Zasavju. Glede na predvidene aktivnosti v zvezi z razvojem energetike v Zasavju do konca leta 2018 ocenjujemo, da bo poraba sredstev iz te postavke skladna s sklenjeno podjemno pogodbo.

**13 PROMET, PROMETNA INFRASTRUKTURA IN KOMUNIKACIJE**

To področje zajema področje cestnega prometa in infrastrukture, železniške infrastrukture, letališke infrastrukture in vodne infrastrukture.

* **4213100 Vzdrževanje občinskih cest**

Občina Hrastnik je v letu 2013 sklenila sedemletno koncesijsko pogodbo za vzdrževanje občinskih cest, ki zajema tako letno kot zimsko vzdrževanje. Sredstva na tej postavki so bila v obdobju januar – junij porabljena v višini 548.301,04 €. Za zimsko vzdrževanje je bilo porabljenih 413.782,46 €, za letno pa 133.755,46 €. Občina je sklenila tudi pogodbo o najemu sistema za spremljanje vozil v zimski službi. Strošek v sezoni 2017/2018 je znašal 763,12 €. Zaradi visokih stroškov zimske službe je bilo dodatna sredstva potrebno zagotoviti že s prvim rebalansom, kljub temu pa, zaradi nenehnih neviht in drugih vremenskih vplivov, načrtovana sredstva na tej postavki ne bodo zadoščala za izvedbo najnujnejših ukrepov za vzdrževanje kategoriziranih in nekategoriziranih občinskih cest, zato bo z drugim rebalansom potrebno zagotoviti dodatna sredstva.

* **4213006 Odbojne ograje, pločniki, razsvetljava**

V okviru te postavke so bila sredstva namenjena odstranitvi poškodovanih in montaži novih pleksi trakov na avtobusnih postajališčih ter izdelavi in montaži jeklenih varnostnih ograj v Čreti in pri Novem naselju v Turju. Realizacija v obdobju januar – junij znaša 7.252,65 €. Preostala planirana sredstva pa bodo porabljena za montažo jeklene varnostne ograje na Brnici pri objektu Brnica 47 in montažo jeklene varnostne ograje z ročajem za pešce na mostu Ična.

Obrazložitve se navezujejo na NRP OB034-06-0048 Odbojne ograje, pločniki, razsvetljava.

* **4213005 Prometna signalizacija**

Sredstva so bila porabljena za urejanje horizontalne in vertikalne prometne signalizacije (talne označbe, vzdrževanje in nameščanje prometnih znakov in ogledal). Prometna signalizacija se ureja v sodelovanju s Svetom za preventivo in vzgojo v cestnem prometu (komisija za prometno varnost, vzgojo in prometno signalizacijo), ki ob svojih rednih pregledih prometnih površin oblikuje predloge za izboljšanje varnosti udeležencev v prometu.

V mesecu aprilu in maju so bile obnovljene talne označbe, del talnih označb pa se bo obnovil pred začetkom novega šolskega leta. V skladu z ugotovitvami komisije za prometno varnost, vzgojo in prometno signalizacijo pa je bila nameščena tudi potrebna vertikalna signalizacija.

* **4213018 Urejanje centra Dola**

S prenovo centra Dola, ki v prvi fazi obsega ureditev osrednjega platoja med cerkvijo, spomenikom in regionalno cesto, bo temu prostoru dana nova, sodobnejša vsebina, ki bo pomenila dodatne možnosti občanom za preživljanje prostega časa. V izdelavi je projektna dokumentacija, ki se usklajuje z Zavodom za varstvo kulturne dediščine, saj gre za zavarovano območje in so posegi dovoljeni le pod izdanimi pogoji zavoda. Pričetek del, zaradi zahtevnih usklajevanj, v letu 2018 ne bo mogoč.

* **4213016 Celostna prometna strategija**

Občina Hrastnik je v mesecu marcu 2016 podpisala pogodbo z Ministrstvom za infrastrukturo za izdelavo Celostne prometne strategije (CPS). Naložbo sta sofinancirala Republika Slovenija in Evropska unija iz Kohezijskega sklada, in sicer v višini 85% neto vrednosti pogodbe.

CPS je strateški dokument za vzpostavitev trajnostnega načrtovanja prometa na območju občine Hrastnik. V okviru dokumenta so bili opredeljeni ključni ukrepi na področju prometa, ki bodo vodili k vzpostavitvi trajnostnega prometnega sistema. Strategija je bila sprejeta na občinskem svetu.

V letu 2018 je Občina Hrastnik sklenila pogodbo za izvedbo ukrepov, na osnovi sprejete CPS in sicer za obnovo pločnikov od upravne stavbe KSP proti kamnolomu ter zamenjavo petih avtobusnih nadstrešnic za postajališča Riklov most, Spar in center Hrastnika.

Realizacija na postavki v obdobju januar-junij znaša 3.660,00 €, kar predstavlja stroške plačila investicijskih dokumentov.

Obrazložitve se navezujejo na NRP OB034-15-0023 Celostna prometna strategija Občine Hrastnik

* **4213001 Javna razsvetljava - poraba električne energije**

V okviru te postavke se zagotavljajo sredstva za plačilo porabljene električne energije na javni razsvetljavi za celotno območje občine Hrastnik. Stroški v obdobju januar-junij so znašali 24.958,26 €. Načrtovana sredstva bodo namenjena za plačilo stroškov porabljene električne energije do konca leta.

* **4213002 Vzdrževanje javne razsvetljave**

Sredstva na tej postavki so namenjena rednemu vzdrževanju cestne razsvetljave in vzdrževanju ulične razsvetljave ter zamenjavi svetilk in prižigališč javne razsvetljave. Stroški rednega vzdrževanja v obdobju januar – junij so znašali 4.966,56 €. Preostala sredstva v proračunu bodo rezervirana za izvedbo vzdrževalnih del na javni razsvetljavi.

* **4213002 JZP javna razsvetljava-koncesija**

Občina Hrastnik je s podelitvijo koncesije za izvajanje gospodarske javne službe vzdrževanja javne razsvetljave vzpostavila novo pogodbeno razmerje za obdobje 15-ih let. Koncesionar je z zamenjavo svetilk prenovil kompletno javno razsvetljavo, vzpostavil kataster in službo vzdrževanja. Sredstva na postavki predstavljajo del prihranka, s katerim bo prenova v času trajanja koncesijskega razmerja poplačana. Realizacija na postavki v višini 18.582,81 € predstavlja plačilo dela pogodbenega zneska koncesionarju v obdobju januar – junij.

**15 – VAROVANJE OKOLJA IN NARAVNE DEDIŠČINE**

Področje porabe zajema naloge za izboljšanje stanja okolja in naloge v zvezi z varovanjem naravne dediščine.

* **4215011 Stroški izvajanja javne službe pri javnem podjetju**

V obdobju januar-junij 2018 so bila sredstva te postavke namenjena poravnavi stroškov javnega podjetja zaradi operativnega vodenja analitičnih evidenc javne infrastrukture v skladu s Pogodbo o poslovnem najemu javne infrastrukture, št. 350-24/2009, z dne 1. 1. 2010, porabljena v višini 216,96€.

* **4215006 Izvedba kanalizacijskih priključkov z obnovo kom. infrastrukture**

Z gradnjo kanalizacijskega omrežja je potrebno hkrati izvesti tudi priključke za objekte, ki so ob trasi cevovodov in je njihova izvedba mogoča. Občina zagotavlja pogoje za priključitev gospodinjstev na parcelnih mejah, tako, da je strošek za uporabnike čim nižji. Poleg tega je potrebno ob gradnji priključkov obnoviti obstoječo komunalno infrastrukturo, kjer je to potrebno**.** Realizacije v obdobju januar - junij še ni, je pa že sklenjena pogodba za dokončanje priključevanja objekta Cesta 1. maja 69.

Obrazložitve se navezujejo na NRP OB034-08-0010 Izvedba kanalizacijskih priključkov.

* **4215009 Obnove in investicijska vlaganja v GJS – ravnanje z odpadno vodo**

Sredstva najemnine za infrastrukturne objekte, ki so bili s pogodbo predani v najem Komunalno stanovanjskemu podjetju Hrastnik, so namenjena za obnovitvena dela na tej javni infrastrukturi. V obdobju januar – junij so bila sredstva v višini 5.823,44 € porabljena za manjša vlaganja na omrežju. V pripravi so projekti novih vlaganj v infrastrukturo, ocenjujemo, da bodo do konca leta vsa načrtovana sredstva porabljena.

Obrazložitve se navezujejo na NRP OB034-10-0002 Obnova in inv. vlaganja v GJS – ravnanje z odpadno vodo

* **4215012 Subvencije cen odvajanja in čiščenja odpadne vode**

Sredstva te postavke v višini 71.651,81 € so bila porabljena za subvencioniranje cene storitve obvezne občinske gospodarske javne službe odvajanja in čiščenja komunalne odpadne vode za obdobje november 2017 do april 2018.

Od tega so bila sredstva v višini 31.910,67 € porabljena za subvencioniranje cene gospodarske javne službe čiščenja komunalne odpadne vode, sredstva v višini 39.741,14 € pa za subvencioniranje cene gospodarske javne službe odvajanja komunalne odpadne vode, vse v delu, ki se nanaša na ceno uporabe gospodarske javne infrastrukture (omrežnina), na podlagi Sklepa o soglasju k cenam storitev občinskih gospodarskih javnih služb in subvencioniranju cen storitev obveznih občinskih gospodarskih javnih služb varstva okolja na območju Občine Hrastnik v letu 2017, št. 354-33/2016, ki ga je Občinski svet Občine Hrastnik sprejel na 17. redni seji dne 22. 12. 2016, in Sklepa o soglasju k cenam storitev občinskih gospodarskih javnih služb in subvencioniranju cen storitev obveznih občinskih gospodarskih javnih služb varstva okolja na območju Občine Hrastnik v letu 2018, št. 354-40/2017, ki ga je Občinski svet Občine Hrastnik sprejel na 23. redni seji dne 15. 11. 2017. Ocenjujemo, da bo poraba sredstev te postavke v skladu z načrtovano.

Obrazložitve se navezujejo na NRP OB034-13-0005/0006 Subvencije cen odvajanj in čiščenja odpadnih voda

* **4216102 Obnove in investicijska vlaganja v GJS – odpadki**

Sredstva na postavki del najemnine za gospodarsko javno infrastrukturo, ki jo občina, skladno z zakonodajo, daje v najem izvajalcu gospodarske javne službe odlaganja ostankov predelave oziroma odstranjevanja komunalnih odpadkov (javno podjetje CEROZ d.o.o.) in so namenjena obnovi sistema javne infrastrukture, potrebne zaradi zagotavljanja kvalitetnega izvajanja gospodarske javne službe. Realizacija v obdobju januar – junij znaša 1.753,95 €.

Obrazložitve se navezujejo na NRP OB034-12-0009 Obnove in investicijska vlaganja v GJS – odpadki

* **4215015 Izgradnja kanalizacijskega omrežja**

V okviru aglomeracije Hrastnik, ki je večja od 2000 PE, je za dosego planirane 98 % priključenosti uporabnikov potrebno zgraditi še cca 5 km kanalizacijskih vodov (Prapretno del, Cesta padlih borcev, Pot na Kal,…). Vrednost naložbe je cca 1,6 mio EUR. Strošek občine je le priprava investicijsko tehnične dokumentacije in tehnični nadzor. V fazi priprave projektne dokumentacije je občina sklenila preko 60 služnostnih pogodb z lastniki zemljišč, pridobila pravico graditi, s tem pa so bili izpolnjeni tudi pogoji za pridobitev gradbenega dovoljenja.

**16 - PROSTORSKO PLANIRANJE IN STANOVANJSKO KOMUNALNA**

**DEJAVNOST**

Področje porabe zajema prostorsko načrtovanje in razvoj ter načrtovanje poselitve v prostoru (stanovanjska dejavnost, gospodarjenje z zemljišči in komunalna dejavnost).

* **4216002 Stroški soglasij, geodetske storitve, in drugo**

Glavni poudarek na tej postavki se daje naročanju geodetskih del (ureditev mej, parcelacija, izdelava geodetskega načrta, izdelava elaborata za vpis v kataster stavb, izdelava elaborata za vpis v zbirni kataster gospodarske javne infrastrukture ipd.) za potrebe zakonsko določenih in ostalih zemljiško knjižnih oz. premoženjskopravnih zadev Občine Hrastnik (ureditev lastništva med Republiko Slovenijo in Skladom kmetijskih zemljišč in gozdov, odkupi in prodaje zemljišč v okviru letnega načrta ravnanja s stvarnim premoženjem občine) ter s predpisi določenih nalog (vodenje katastra komunalne inf.). Pogodba za izvedbo del je bila sklenjena v višini 9.800,00 €. V obdobju januar – junij finančne realizacije še ni bilo, za potrebe predvidenih geodetskih del pa so bile že izvedene nekatere terenske izmere na zemljiščih: parc.št. 471/1, k.o. Dol pri Hrastniku, parc.št. 1316, k.o. Hrastnik mesto in parc.št. 298, k.o. Marno. Predvidena je poraba sredstev na postavki v znesku 10.000,00 € v celoti.

* **4216010 Geodetske odmere cest**

V letu 2003 smo v občini Hrastnik pričeli z intenzivnejšim odmerjanjem javnih cest, ki so še v lasti fizičnih/pravnih oseb, kar omogoča ureditev zemljiškoknjižnih zadev in prenos v občinsko last. Tudi v letošnjem letu so predvidene odmere občinskih cest, ki še niso evidentirane v zemljiškem katastru, do porabe sredstev na postavki v višini 7.000,00 €. Trenutne finančne realizacij še ni, v poteku je postopek izbire izvajalca evidenčnega javnega naročila za izvedbo geodetskih odmer občinskih cest v letu 2018.

* **4216013 Izdelava elaboratov poškodovanih objektov, meritve, analize**

Sredstva na postavki v znesku 4.425,00 € so namenjena preverjanju in spremljanju zdravstvene ustreznosti pitne vode v vodooskrbnih sistemih, ki niso v upravljanju KSP Hrastnik (cca 3.285,47 €) ter drugim nalogam s področja okolja. Realizacija znaša 1.372,32 €. Izveden je bil prvi del načrtovanih pregledov, odvzemov in preizkušanj vzorcev z izdelavo poročil ter obveščanje uporabnikov o izvajanju potrebnih ukrepov za uporabo vode iz vaških vodovodov v prehranske namene v javnem mediju (maj, junij). V primeru, da sredstva na postavki ne bodo zadoščala za izvedbo celotnega načrtovanega programa monitoringa, bomo predlagali zagotovitev dodatnih sredstev z notranjo prerazporeditvijo.

* **4216001 Prostorsko načrtovanje**

Sredstva na postavki so namenjena delu in nalogam, ki jih občini nalaga zakonodaja in predpisi s področja urejanja prostora, kot je priprava strokovnih podlag in občinskih prostorskih dokumentov na strateški in izvedbeni ravni ter priprava evidenc in prostorskih podatkov. Predobremenitev in realizacija v znesku 5.383,40 € predstavlja vzdrževanje in posodobitev programske opreme ter tehnično podporo za potrebe priprave podatkov za odmero nadomestila za uporabo stavbnih zemljišč. Ocenjujemo, da bodo preostala sredstva na postavki v znesku 20.376,60 € omogočila še izvedbo sprememb in dopolnitev OPN Hrastnik (kratek postopek), celovite primerjalne analize na področju nadomestila za uporabo stavbnih zemljišč ter nekaterih manjših postopkov umeščanja v prostor.

Obrazložitve se navezujejo na NRP OB034-06-0036 Prostorsko načrtovanje

* **4216004 Projektna dokumentacija**

Priprava naložb v infrastrukturo in objekte zahteva pravočasno izdelavo projektne dokumentacije zaradi vse daljših in zahtevnejših postopkov urejanja zemljiško knjižnih zadev in pridobivanja upravnih dovoljenj. Tudi javni natečaji za pridobitev sredstev iz državnega proračuna zahtevajo predložitev projektov in dovoljenj že ob prijavi. Pri načrtovanju izdelave projektne dokumentacije smo sledili ciljem v načrtu razvojnih programov. Izdelana je bila projektna dokumentacija PGD, PZI za dozidavo objekta Trg borcev NOB 12, opravljena sta bila pregled in izdelava poročila o varnosti objekta Brdce 4c, izdelava geološko geotehničnih poročil plazu, izdelava geološko geotehničnega poročila za stanovanjsko hišo Ropret, Čeče – del 67 in izdelava mnenja za rešitev novega priključka na Dirmajerjev hrib. Izdelana je bila tudi projektna dokumentacija za Sekundarno fekalno kanalizacijsko omrežje Hrastnik. Finančna realizacija v tem obdobju znaša 19.987,60 €. Priprava večjih investicijskih projektov zahteva tudi zagotovitev potrebne dokumentacije. Predvsem večja neurja v letu 2018 (Krnice, Podkraj) in priprava vlog za pridobitev kohezijskih sredstev iz naslova Dogovora za razvoj regij, terjajo takojšnjo izdelavo investicijske in projektne dokumentacije, zato bomo v okviru drugega rebalansa predlagali zagotovitev dodatnih sredstev na postavki.

Obrazložitve se navezujejo na NRP OB034-07-0034 Projektna dokumentacija.

* **4216021 Urejanje območja OIC Steklarna – TKI**

V OPN Občine Hrastnik je območje opredeljeno kot gospodarska cona in predvideno za vzpostavitev območja namenjenega industriji, podjetništvu in obrti. Začasna realizacija v obdobju januar – junij znaša 10.988,24 €.

Za projekt izgradnje industrijske cone Steklarna-TKI Hrastnik potekajo aktivnosti za pripravo vse potrebne investicijsko tehnične dokumentacije za izpolnitev pogojev za pridobitev nepovratnih EU sredstev ter hkrati iskanje soinvestitorja za gradnjo novih stanovanj v Resnici. Projekt za rušenje večstanovanjskih in pomožnih objektov v steklarski koloniji je dokončan in gradbeno dovoljenje pridobljeno. Za sam projekt komunalne ureditve pa so pridobljeni projektni pogoji in sledi dokončanje projekta za pridobitev gradbenega dovoljenja. Ločeno se vodijo postopki za prestavitev plinovoda in rekonstrukcijo regionalne ceste v okviru območja cone in same TKI.

Začasna realizacija v obdobju januar – junij znaša 10.988,24 €.

Obrazložitve se navezujejo na NRP OB034-15-0024 Urejanje območja Steklarna – TKI

* **4216102 Obnove in investicijska vlaganja v GJS - vodooskrba**

Sredstva najemnine za infrastrukturne objekte, ki so bili s pogodbo predani v najem Komunalno stanovanjskemu podjetju Hrastnik, so in bodo namenjena za obnovitvena dela na tej javni infrastrukturi. V obdobju januar – junij znaša finančna realizacija 8.051,92 €, do konca leta bodo načrtovana sredstva za izpolnitev programa porabljena v celoti.

Obrazložitve se navezujejo na NRP OB034-09-0004 Obnova in inv. vlaganja v GJS – vodooskrba.

* **4216103 Stroški izvajanja javnih pooblastil in zavarovanja infrastrukture**

Sredstva postavke v višini 1.088,53 € so bila porabljena za plačilo izvajanja javnih pooblastil v obdobju december-junij 2018 v skladu z Odlokom o oskrbi s pitno vodo na območju občine Hrastnik (UVZ, št. 29/2009 (26/2010 popr.)) in Odlokom o odvajanju in čiščenju komunalne in padavinske odpadne vode na območju občine Hrastnik (UVZ, št. 29/2009), saj so del strokovno tehničnih, organizacijskih in razvojnih nalog iz pristojnosti lokalne skupnosti, njihovo izvajanje pa je občina iz razloga ekonomičnosti in racionalnosti dela skladno z Zakonom o gospodarskih javnih službah (Uradni list RS, št. 32/1993, 30/1998-ZZLPPO, 127/2006-ZJZP, 38/2010-ZUKN, 57/2011), z javnim pooblastilom prenesla na izvajalca javne službe (KSP Hrastnik d.d.). V enakem obdobju so bila sredstva postavke v višini 4.290,54 € porabljena tudi za plačilo stroškov zavarovanja gospodarske javne infrastrukture, potrebne za izvajanje GJS oskrbe s pitno vodo, odvajanja in čiščenja komunalne odpadne vode ter upravljanja, urejanja in vzdrževanja pokopališč ter izvajanja pokopališke in pogrebne dejavnosti, sredstva v višini 480,49€ pa za plačilo stroškov strokovne pomoči pri pripravi skupnega akta o ustanovitvi Sveta CEROZ. Glede na število v obdobju januar-junij 2018 izdanih projektnih pogojev, soglasij in soglasij za priključitev ter višino stroškov zavarovanja GJI za obdobje september 2017 – september 2018 ocenjujemo, da bo poraba sredstev iz te postavke za leto 2018 v skladu z načrtovano.

* **4216105 Subvencije cen oskrbe s pitno vodo**

V obdobju januar – junij 2018 so bila porabljena sredstva postavke v višini 44.060,48 € za subvencioniranje cene gospodarske javne službe oskrbe s pitno vodo v delu, ki se nanaša na ceno uporabe gospodarske javne infrastrukture (omrežnina), na podlagi Sklepa o soglasju k cenam storitev občinskih gospodarskih javnih služb in subvencioniranju cen storitev obveznih občinskih gospodarskih javnih služb varstva okolja na območju Občine Hrastnik v letu 2017, št. 354-33/2016, ki ga je Občinski svet Občine Hrastnik sprejel na 17. redni seji dne 22.12.2016, in Sklepa o soglasju k cenam storitev občinskih gospodarskih javnih služb in subvencioniranju cen storitev obveznih občinskih gospodarskih javnih služb varstva okolja na območju Občine Hrastnik v letu 2018, št. 354-40/2017, ki ga je Občinski svet Občine Hrastnik sprejel na 23. redni seji dne 15. 11. 2017. Ocenjujemo, da bo poraba sredstev te postavke skladna z načrtovano.

Obrazložitve se navezujejo na NRP OB034-13-0007 Subvencije cen oskrbe s pitno vodo

* **4216007 Objekti za rekreacijo**

Sredstva so namenjena upravljanju in vzdrževanju objektov za rekreacijo kot so zelenice, parki, otroška igrišča in druge javne rekreacijske površine po krajevnih skupnostih. V tem obdobju je bila zamenjana mivka v peskovnikih na otroških igriščih, izvedena so bila popravila otroških igral v KS Rudnik in Dol ter dopolnjena urbana oprema v parkih. V okviru postavke je predvideno tekoče in investicijsko vzdrževanje. Realizacija v obdobju januar - junij znaša 10.092,72 €. Del sredstev načrtovanih v proračunu bo porabljenih za vzdrževanje zelenih površin ter obžagovanje in odstranitev dreves, ki neposredno ogrožajo objekte.

* **4216006 Izobešanje in obnova zastav**

Skladno z zakonom je občina dolžna poskrbeti za izobešanje zastav ob občinskem prazniku, državnih praznikih in ob volitvah. Delo se izvaja v okviru Komunalno stanovanjskega podjetja Hrastnik. Realizacija v obdobju januar – junij znaša 3.477,26 €. Sredstva so bila porabljena za izobešanje zastav.

* **4216008 Stroški novoletne okrasitve**

Sredstva v višini 18.389,85 € so bila porabljena za prednovoletno okrasitev Hrastnika ter nakup, vzdrževanje, popravilo, montažo in demontažo svetlobnih okraskov.

* **4216005 Javna komunalna raba**

Sredstva v višini 68.434,66 € so bila namenjena vzdrževanju javne snage, akciji očistimo okolje in odvozu kosovnih odpadkov, vzdrževanju fontane, zakonsko obvezni deratizaciji, ter zimskemu vzdrževanje pločnikov, stopnic, poti, itd. Del sredstev je bil namenjen tudi najemu in vzdrževanju WC kabine v plezališču Pod škalo Hrastnik. Preostala načrtovana sredstva v proračunu bodo porabljena za izvedbo letnega programa.

Sredstva te postavke so bila v višini 2.007,53 € porabljena za izvajanje javne službe zagotavljanja pomoči, oskrbe in namestitve zapuščenih živali v zavetišču. Glede na gibanje števila sprejetih in oskrbljenih živali v zavetišče v letu 2017 in obdobju januar – junij 2018 ocenjujemo, da bo poraba sredstev te postavke za izvajanje javne službe zagotavljanja pomoči, oskrbe in namestitve zapuščenih živali v zavetišču v okviru načrtovane.

* **4216009 Manjša dela na komunalni infrastrukturi**

Sredstva na tej postavki so namenjena manjšim posegom na komunalni infrastrukturi. Finančne realizacije še ni, tečejo postopki za izbor izvajalcev, ocenjujemo, da bodo sredstva do konca leta porabljena v celoti.

* **4216011 Vzdrževanje saniranih plazov**

Sanirani in nesanirani plazovi zaradi svoje zahtevnosti terjajo vsakoletno vzdrževanje in izvedbo potrebnih ukrepov za preprečevanje nadaljnjega plazenja. V obravnavanem obdobju je bilo porabljenih 21.635,27 €. Izvedena je bila sanacija odvodnjavanja pri vodohranu Slatno 1 in nameščena varovalna ograja za stanovanjskim blokom Za Savo.

* **4216015 LN Spodnje Marno**

Občinski svet je v letu 2007 sprejel Lokacijski načrt Spodnje Marno, kjer je predvidena gradnja večjega števila stanovanjskih hiš. V okviru postavke so predvidena sredstva za novogradnjo komunalne opreme v območju »A« v znesku 20.000,00 €. Zgrajen bo del kanalizacijskega in prometnega sistema. V obdobju januar – junij sredstva še niso bila realizirana. Na podlagi sklenjene pogodbe je v izvajanju izgradnja fekalne kanalizacije na delu območja A, predobremenitev za gradnjo in nadzor znaša 16.302,90 €. Predvidena je poraba sredstev na postavki v celoti.

Obrazložitve se navezujejo na NRP OB034-06-0043 Odkupi in opremljanje zemljišč Spodnje Marno

* **4216104 Plakatiranje in nameščanje plakatnih mest**

Sredstva te postavke v višini 1.971,07 € so bila v obdobju januar – junij 2018 porabljena za zagotovitev brezplačnega plakatiranja na stalnih plakatnih mestih za društva, ki imajo sedež na območju Občine Hrastnik. Zaradi nenačrtovane izvedbe ponovnega zakonodajnega referenduma o Zakonu o izgradnji, upravljanju in gospodarjenju z drugim tirom železniške proge Divača – Koper (ZIUGDT) bo v skladu z Zakonom o volilni in referendumski kampanji (Uradni list RS, št. 41/07, 103/2007-ZPolS-D, 105/2008 Odl.US: U-I-295/07-8, 11/11, 98/13) zaradi zagotovitve brezplačnih plakatnih mest v času referendumske kampanje treba zagotoviti dodatna sredstva v višini 1.500 €.

* **4216300 Obnove in investicijska vlaganja v GJS - pokopališča**

Sredstva postavke so bila v obdobju januar – junij 2018 na podlagi sklenjenih najemnih pogodb v višini 400,00 € porabljena za poravnavo stroškov letnega najema vaških pokopališč Turje, Gore, Draga in Podkraj. Postopki za posodobitev evidenc, ki jih je v skladu z Zakonom o pogrebni in pokopališki dejavnosti (Uradni list RS, št. 62/2016) treba zagotavljati v okviru upravljanja pokopališča, so v teku, prav tako priprava naložbe asfaltne preplastitve dela pokopaliških poti, zaradi česar ocenjujemo, da bo poraba sredstev te postavke skladna z načrtovano.

Obrazložitve se navezujejo na NRP OB034-10-0003 Obnova in inv. vlaganja v GJS - pokopališče

* **4223001 Stroški odprave posledic naravnih nesreč**

V okviru te postavke se zagotavljajo sredstva za pokritje stroškov komisij za ocenjevanje škode po naravnih nesrečah, sofinanciranje dobave vode v času suše, sanacija plazov in odprava posledic naravnih nesreč. Sredstva na postavki so namenjena sanaciji posledic naravnih nesreč, nastalih v neurju in poplavah. Občina Hrastnik je z Ministrstvom za okolje in prostor sklenila pogodbo za sanacijo plazu Gerčer v vrednosti 201.845,93 €, kar predstavlja neto vrednost sanacije, stroške DDV-ja, projektne dokumentacije in nadzora pa zagotavlja občina. Sanacijska dela so že izvedena, finančne realizacije pa zaradi plačilnih rokov še ni. Občina skupaj z Ministrstvom za okolje in prostor izvaja še sanacijo plazov in vodne infrastrukture v Jepihovcu, kjer je bil rok izvedbe podaljšan, tudi pri tem projektu je neto vrednost gradbenih del v višini 403.505,13 € financirana iz proračuna RS, DDV, projektna dokumentacija in nadzor pa iz sredstev občinskega proračuna. Del DDV-ja in preostalih stroškov za izvedbo sanacijskih ukrepov je zagotovljen na tej postavki, preostali del pa v okviru proračunske rezerve.

Realizacija v obdobju januar - junij znaša 5.000,00 €, sredstva pa so bila namenjena pomoči družini, ki je v aprilskem neurju utrpela škodo na stanovanjskem objektu in opremi in ostala brez osnovnih življenjskih potrebščin.

**4.7. ODDELEK ZA PRORAČUN IN FINANCE - 43**

Oddelek za proračun in finance izvaja 3 področja programov in 4 glavne programe.

Na osnovi navedenega Oddelek za proračun in finance znotraj svojega finančnega načrta za leto 2018 po veljavnem proračunu razpolaga z 115.290,92 evrov proračunskih sredstev v Bilanci prihodkov in odhodov ter 516.295,00 evrov v Računu financiranja.

**A/ BILANCA PRIHODKOV IN ODHODKOV**

**02 EKONOMSKA IN FISKALNA POLITIKA**

To področje porabe zajema vodenje finančnih zadev in storitev ter nadzor nad porabo javnih financ. V občini je na tem področju med drugim zajeto delovno področje organa občinske uprave, pristojnega za finance.

**0202 – Urejanje na področju fiskalne politike**

Izvaja se en glavni program – 0202 - urejanje na področju fiskalne politike, kamor spadajo sredstva za stroške plačilnega prometa in pobiranja občinskih dajatev. Za te namene ima občina v letu 2018 zagotovljenih 4.190,92 evrov.

V okviru tega glavnega programa ima občina dve proračunski postavki, in sicer:

* **4302001 Provizija Uprave za javne prihodke -** Za poravnavo stroškov plačilnega prometa, ki ga za občino izvaja Uprava za javne prihodke v Ljubljani, je v letu 2018 zagotovljenih 1.820,92 evrov, realizacija v prvih šestih mesecih pa znaša 396,72 evrov.
* **4302006 Stroški javne blagajne –** za izvajanje javne blagajne, v kateri lahko občani plačujejo položnice brez plačila provizije za tiste prejemnike sredstev, s katerimi ima občino sklenjeno pogodbo, so bila za leto 2018 zagotovljena sredstva v višini 2.370,00 evrov. V prvih šestih mesecih je bilo porabljenih 1790,94 evrov.

**22 – SERVISIRANJE JAVNEGA DOLGA**

To področje programske porabe zajema program upravljanja z javnim dolgom na občinski ravni.

**2201 – Servisiranje javnega dolga**

Izvaja se en glavni program - servisiranje javnega dolga, ki vključuje sredstva za odplačilo obveznosti iz naslova financiranja izvrševanja občinskega proračuna in sredstva za plačilo stroškov financiranja in upravljanja z javnim dolgom. Za te namene ima občina v letu 2018 zagotovljenih 525.395,00 evrov sredstev**,** v okviru tega glavnega programa pa se izvajata dva podprograma in sicer:

* 22019001 obveznosti iz naslova financiranja izvrševanja proračuna-domače zadolževanje, kjer se poravnavajo obveznosti iz naslova odplačila glavnice dolgoročnih kreditov, odplačilo obresti od dolgoročnih kreditov in obresti od kratkoročnih kreditov, najetih na domačem trgu kapitala, in
* 22019002 stroški financiranja in upravljanja z dolgom, kjer se poravnavajo stroški financiranja in upravljanja z dolgom (stroški obdelave kredita, stroški zavarovanja kredita, nadomestilo za vodenje kredita itd.).

Znotraj obeh podprogramov ima občina dve proračunski postavki:

* **4322001 Obveznosti iz naslova izvrševanja proračuna – domače zadolževanje**

Občina Hrastnik je ob sprejemu proračuna evidentirala 3 dolgoročne kredite, 1 za upravljanje s starimi krediti (Banka Intesa Sanpaolo), 1 pri EKO skladu RS (za rekonstrukcijo šole na Dolu) in 1 pri Ministrstvu za gospodarski razvoj in tehnologijo (za rekonstrukcijo šole na Dolu). V splošni bilanci Računa financiranja se odplačujejo glavnice kredita, v okviru te proračunske postavke v Bilanci prihodkov in odhodkov pa realne obresti. V letu 2018 načrtujemo za plačilo realnih obresti tega kredita (konto 4033) 5.000,00 evrov, poraba v prvih šestih mesecih znaša 2.287,84 evrov in je 45,76 %-na, za plačila bančnih storitev (vodenje kredita za EKO sklad) pa načrtujemo 100,00 evrov, poraba pa znaša 43,92 evrov.

* **4322002 Stroški financiranja in upravljanja z dolgom** - za druge operativne stroške v zvezi z zadolževanjem (odplačilo garancij, provizije za opravljanje komisijskih poslov bank ipd.) je v letu 2018 zagotovljenih 4.000,00 evrov, realizacije trenutno še ni.

**23 – INTERVENCIJSKI PROGRAMI IN OBVEZNOSTI**

To programsko področje zajema sredstva za odpravo posledic naravnih nesreč, kot so potres, poplave, zemeljski plaz in druge nesreče, ki jih povzročijo naravne sile in ekološke nesreče, ter za finančne rezerve, ki so namenjene za zagotovitev sredstev za naloge, ki niso bile predvidene v sprejetem proračunu in so nujne za izvajanje dogovorjenih nalog. Znotraj tega področja se izvajata dva glavna programa, za katera so bila s sprejetjem proračuna zagotovljena sredstva v višini 102.000,00 evrov in sicer:

- posebna proračunska rezerva in programi pomoči v primerih nesreč, ter

- splošna proračunska rezervacija.

**2302 - Posebna proračunska rezerva in programi pomoči v primerih nesreč**

V okviru tega glavnega programa ima občina eno proračunsko postavko:

* **4323002 Posebna proračunska rezerva – izločitve v sklad**

Občina s sprejetim proračunom načrtuje, da bo v letu 2018 oblikovala rezerve v višini 80.000,00 evrov. V prvih šestih mesecih je občina oblikovala rezerve v višini 40.000,00 evrov. Občina bo do konca leta oblikovala rezerve v skladu z načrtovanim.

**2303 – Splošna proračunska rezervacija**

V okviru tega programa ima občino eno proračunsko postavko:

* **4323001 Splošna proračunska rezervacija**

Občina po 1 sklepu župana, s katerim je iz te postavke prerazporedil sredstva v višini 4.000,00 evrov na PP 4223001 Stroški odprave posledic naravnih nesreč (za izplačilo denarne pomoči družini , prizadeti v neurju aprila 2018), razpolaga na tej postavki še z 22.000,00 evrov nerazporejenih prihodkov, ki jih bo po potrebi namenila za nepredvidene izdatke.

**C/ RAČUN FINANCIRANJA**

Oddelek za proračun in finance v okviru te bilance proračuna izvaja en program in sicer program 22 – Servisiranje javnega dolga. V okviru tega programa se izvaja en glavni program, sredstva pa se zagotavljajo v okviru ene proračunske postavke:

* **4322001 Obveznosti iz naslova financiranja izvrševanja proračuna – domače zadolževanje –** V letu 2018 se razpolaga z 83.333,33 evrov proračunskih sredstev za odplačevanje glavnice dolgoročnega kredita občine. V obdobju januar-junij je bilo za te namene porabljenih 41.666,64 evrov. Predčasno delno poplačilo kredita Banke Intese Sanpaolo bomo izvršili konec leta, če bodo planirani proračunski prihodki realizirani.

Oddelek je v prvih šestih mesecih dosledno uresničeval zastavljene cilje, izdelal zaključni račun za leto 2017 in ga posredoval organom v obravnavo in sprejem, ustrezno servisiral organe in ostale oddelke v upravi s potrebnimi poročili. Prav tako je oddelek v mesecu maju pripravil rebalans proračuna, ki ga je obravnaval in sprejel Občinski svet.

Tudi z likvidnostjo proračuna v prvih šestih mesecih še ni bilo večjih težav. Likvidnostne presežke oddelek delno deponira pri eni izmed poslovnih bank, nočne depozite pa deponiramo pri NLB d.d.. Obresti so zanemarljive, vendar so prevelike negativne obresti za a vista sredstva na računu, zato je potrebno sredstva celotne zakladnice vsakodnevno deponirati na nočne depozite.

Zaradi financiranja projekta Novogradnje in rekonstrukcije šole na Dolu bomo morali v mesecu avgustu najeti likvidnostni kredit v višini 680.000 evrov, kar je znotraj dovoljene višine po ZJF, saj moramo poplačati vse zapadle obveznosti na projektu, posredovati vso ustrezno dokumentacijo in meritve, da bomo črpali nepovratna sredstva od EKO sklada, javnega sklada in države ter EU. Na osnovi navedenega bomo z rebalansom zagotovili dodatna sredstva za plačilo stroškov obresti.

Oddelek je zagotavljal tudi redno delovanje javne blagajne, na kateri lahko občani dvakrat tedensko poravnavajo položnice brez plačila provizije za prejemnike sredstev, s katerimi ima občina sklenjene pogodbe.

* 1. **KRAJEVNE SKUPNOSTI – 50-59**

Krajevne skupnosti v Občini Hrastnik po določilih Statuta Občine Hrastnik niso samostojne pravne osebe. Večinski del sredstev za delovanje Svetov krajevnih skupnosti zagotavlja Občina Hrastnik. V proračunu Občine Hrastnik je tako za dejavnost sveta krajevnih skupnosti planiranih 25.344,00 €, za tekoče vzdrževanje javnih poti 16.092,62 €, za namenska sredstva od najemnin 13.181,2 €, za investicijska vlaganja v domove krajevnih skupnostih 44.369,03 €, 264.873,37 € za investicijska vlaganja v krajevne ceste in 49.192,66 € za ureditev cestne razsvetljave.

Dejavnost sveta krajevnih skupnosti zajema stroške v zvezi z delovanjem sveta KS kot so: pisarniški material, energija, storitve, reprezentanca, blago, storitve za urejanje prostorov,…

Mesečno so se sredstva namenjala plačevanju obratovalnih stroškov, prve tri mesece pa za povračila stroškov predsednikom krajevnih skupnosti. Ti so se izplačali v aprilu in so znašali 131,46 €, za obdobje januar- marec.

Letošnja kurilna sezona je bila dolga z nizkimi temperaturami, zato je velik del stroškov predstavljalo ogrevanje prostorov domov KS. V mesecu juniju in juliju praznuje krajevni praznik 6 krajevnih skupnostih, ki ta sredstva namenijo za nakup: pijače, hrane, majic, pokalov, priznanja, plakete, oglaševanja in ostale stroške, ki nastanejo ob prazniku.

Tudi v letošnjem letu je KS Steklarna ob njenem prazniku skupaj z društvi, ki delujejo v njeni okolici pripravila vrsto aktivnosti, in sicer: pohod občanov po splavarski poti, tekmovanje s kroglo na vrvici, tekmovanje v balinanju, ekipno tekmovanje v pikadu za pokal KS steklarna, ribolov in, …). Na parkirišču pred domom je organizirala tudi obsežen kulturni program s koncertom Steklarske godbe Hrastnik in družabno srečanje za občane. Krajevni skupnosti Krnice- Šavna peč in Turje- Gore sta tudi letos organizirali prireditev ob materinskem dnevu, KS Prapretno pa je v mesecu maju obeležila krajevni praznik, ki ga sicer praznuje v mesecu avgustu.

V letošnjem letu je v mesecu juniju praznovala tudi KS Dol pri Hrastniku, ki je skupaj s članicami pletiljske sekcije Planika organizirala svečanost ob prazniku KS s podelitvijo priznanja Zaslužni krajan. Po razstavi je sledilo odprtje novega, posodobljenega odseka v Krištandolu.

V istem tednu je potekala tudi svečana otvoritev prenovljene podružnične šole na Dolu. Del sredstev so namenili tudi za ples v pustnih maskah in koncert ob dnevu žena.

Pri tekočem vzdrževanju javnih poti postavka zajema letno tekoče vzdrževanje poti v krajevnih skupnostih. Makadamske ceste so se v nekaterih krajevnih skupnostih ustrezno sanirale, in sicer se je poleg dobave in prevoza peska ta tudi razgrnil in utrdil.

Šestnajstega aprila so se po neurju poškodovale številne makadamske poti, ki so se nato sanirale v najkrajšem možnem času. Na nekaterih poteh smo tudi v letošnjem letu namestili jeklene kanale, ki preprečujejo izliv vode po cestišču, s tem pa preprečujejo odnašanje predhodno utrjenega peska.

Postavko namenska sredstva od najemnin imajo naslednje krajevne skupnosti:

KS Turje - Gore na podlagi pogodbe sklenjene med Telekom d.d. in Občino Hrastnik za najem poslovnega prostora v domu krajevne skupnosti, KS Prapretno na podlagi pogodbe med najemnico gostinskega lokala in Občino Hrastnik in KS Boben na podlagi pogodbe med najemnico frizerskega salona in Občino Hrastnik.

KS Turje - Gore je sredstva že namenila za ureditev ogrevanja in delno energetsko sanacijo doma. KS Boben je del sredstev namenila za zamenjavo stavbnega pohištva v prostoru najemnice, KS Prapretno pa je v dvorani prenovila stene in oder.

Postavko investicijska vlaganja v dom KS imajo naslednje krajevne skupnosti: Steklarna, Marno, Turje- Gore, Kovk, Prapretno, Krnice- Šavna peč in Podkraj.

KS Steklarna je del sredstev namenila za popravilo elektroinstalacij v VDO Podkraj in popravilo parkovnih klopi.

V KS Marno bo v mesecu juliju postavila nadstrešek poleg doma KS, ki bo služil za druženje krajanov in pokriti oder ob prireditvah, v začetku kurilne sezona pa se je zamenjala plinsko peč.

KS Turje- Gore je v okviru investicijskih vlaganj v dom KS skupaj z namenskimi sredstvi od najemnin namenila za ureditev ogrevanja in delne energetske sanacije doma KS.

V KS Kovk potekajo dela v sklopu ureditve dostopa za invalide pred domom KS Kovk. Stene in oder so se prenovile v KS Prapretno.

V krajevni skupnosti Krnice – Šavna peč so sredstva namenjena za popravilo strešnih obrob, v KS Podkraj pa so se sredstva koristila za nabavo materiala za obnovo doma KS.

Krajevne skupnosti, ki do sedaj še niso koristile predvidenih sredstev, bodo to storile v naslednjih mesecih.

Postavke investicijska vlaganja v krajevne ceste so namenjene za pripravo projektnih dokumentacij, nadzorov in posodobitve cest v krajevnih skupnostih.

Cestni odseki, ki so dokončani, so naslednji:

* Cesta med LC 122011 Podkraj – Radeče in JP 623031- odcep Lorber,
* cesta LC 122100 Marno – Turje- Gore in
* ureditev odvodnjavanja na cesti Prapretno- Lamovšek.

V naslednjih mesecih je predvidena še realizacija naslednjih cestnih odsekov:

* Pričetek del ureditve podvoza na cesti LK123071 – C. Hermana Debelaka,
* posodobitev cestne infrastrukture v KS Boben,
* cesta JP 622861 do Jamšek in
* posodobitev cestnega odseka Durnik.

V fazi izdelave projekta PZI je ureditev trga pred spomenikom na Dolu pri Hrastniku.

V KS Marno je zgrajena oziroma je v fazi izgradnje cestna razsvetljava v naselju Brdce od h.št. 42 a do 44 a, v naselju Unično in Brdce od h.št. 54 do konca občine.

V okviru investicijskih vlaganj se je v KS Krnice- Šavna peč uredila tudi protipožarna zaščita, in sicer so se namestile gasilske omarice.

Investicijska vlaganja v športno igrišče so letos namenjena v KS Boben, in sicer za zamenjavo ograje na športnem igrišču.

Občina Hrastnik je sledila zastavljenim ciljem, saj je nemoteno zagotavljalo materialne in finančne pogoje za delovanje krajevnih skupnosti.